text:
ປະທານປະເທດ ໂອ້ລົມຕໍ່ກອງປະຊຸມໃຫ່ຍ ຄັ້ງທີ 5 ສະໄໝທີ 7 ຂອງສູນກາງຊາວໜຸ່ມປະຊາຊົນປະຕິວັດລາວ
ທ່ານ ບຸນຍັງ ວໍລະຈິດ ເລຂາທິການໃຫ່ຍ ຄະນະບໍລິຫານງານສູນກາງພັກປະຊາຊົນ ປະຕິວັດລາວ ປະທານປະເທດ ໄດ້ໂອ້ລົມຕໍ່ກອງປະຊຸມໃຫຍ່ ຄັ້ງທີ 5 ສະໄໝທີ 7 ຂອງສູນກາງຊາວໜຸ່ມປະຊາຊົນ ປະຕິວັດລາວ, ໃນວັນທີ 30 ຕຸລາ 2019 ນີ້ ສະຫາຍ ບຸນຍັງ ວໍລະຈິດ ໄດ້ສະແດງຄວາມຍ້ອງຍໍຊົມເຊີຍຕໍ່ຜົນງານ ການເຄືອນໄຫວໃນໄລຍະຜ່ານມາ ເຊິ່ງຍາມໃດຊາວໜຸ່ມປະຊາຊົນ ປະຕິວັດລາວ ກໍ່ເປັນກຳລັງອັນສຳຄັນ ໃນການປະກອບສ່ວນເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ໃຫ້ມີຄວາມຈະເລີນຮຸ່ງເຮືອງເປັນກ້າວໆມາ.
ພ້ອມນີ້, ຍັງໄດ້ເໜັ້ນໜັກໃຫ້ບັນດາສະຫາຍຊາວໜຸ່ມ ປະຊາຊົນປະຕິວັດລາວ ຈົ່ງເສີມຂະຫຍາຍມູນເຊື້ອອັນພິລາອາດຫານຂອງຊາວໜຸ່ມຮຸ່ນກ່ອນ ໃຫ້ເປັນແວ່ນແຍງ ແລະ ໄດ້ສຶກສາຮ່ຳຮຽນຖອດຖອນເອົາຄວາມຮູ້ຄວາມສາມາດຂອງທ່ານຜູ້ນຳໃນເມືຶ່ອກ່ອນ, ໜູນໃຊ້ເຂົ້າໃນວຽກງານຕົວຈິງໃຫ້ມີຜົນສຳເລັດ, ຕັ້ງໜ້າປັບປຸງກໍ່ສ້າງອົງການຈັດຕັ້ງຂອງຊາວໜຸ່ມໃຫ້ມີຄວາມໜັກແໜ້ນເຂັ້ມແຂງ ມີແບບແຜນໃນການນຳພາ ປະຕິບັດພາລະບົດບາດຂອງຕົນໃຫ້ມີປະສິດທິຜົນສູງ, ເພີ່ມທະວີຄວາມສາມາດນຳພາ, ສຶກສາອົບຮົມ, ເຕົ້າໂຮມຄວາມສາມັກຄີ ກຳລັງແຮງຂອງມະຫາຊົນຊາວໜຸ່ມເຂົ້າສູ່ການຈັດຕັ້ງ ແລະ ມີລັກສະນະທົ່ວປວງຊົນ ແລະ ມີຄວາມເປັນເອກະພາບ ເອົາໃຈໃສ່ຍົກສູງຄຸນນະພາບຂອງຊາວໜຸ່ມໃຫ້ມີຄວາມຮູ້ຄວາມສາມາດໃຫ້ສູງຂື້ນ ເປັນແບບຢ່າງທາງດ້ານແນວຄິດ, ການກະທຳ, ມີຄວາມບຸກບືນຫ້າວຫັນນຳໜ້າໃນທຸກວຽກງານ, ຄະນະຊາວໜຸ່ມແຕ່ລະຂັ້ນ, ແຕ່ລະທ້ອງຖິ່ນຕ້ອງນຳພາສະມາຊິກເຄື່ອນໄຫວຈັດຕັ້ງປະຕິບັດໃນທຸກວຽກງານຂອງຊາດໃນຫຼາຍຂະແໜງການສາຂາວິຊາອາຊີບ, ເພື່ອສ້າງຊາວໜຸ່ມ, ເຍົາວະຊົນຮຸ່ນໃໝ່ໃຫ້ກາຍເປັນຜູ້ສືບທອດແຫ່ງຍຸກສະໄໝ, ສົມກັບຄຳຂະໜານນາມຂອງປະທານໄກສອນ ພົມວິຫານ ທີ່ວ່າ: ຊາວໝຸ່ມຈົ່ງເປັນດັ່ງນົກອິນຊີທີ່ບໍ່ຫວັ່ນກົວຕໍ່ພາຍຸລົມແດງຈົ່ງກາຍເປັນສິນໄຊແຫ່ງຍຸກສະໄໝ.


c: text/html

text:
(ສພຊ) ພິທີເຊັນຂໍ້ຕົກລົງຮ່ວມວ່າດ້ວຍການປະສານງານ ລະຫວ່າງຄະນະເລຂາທິການສະພາແຫ່ງຊາດ (ຄລສ) ກັບຫ້ອງວ່າການສຳນັກງານນາຍົກລັດຖະມົນຕີ (ຫສນຍ) ໄດ້ມີຂຶ້ນໃນຕອນບ່າຍຂອງວັນທີ 11 ສິງຫາ 2021 ທີ່ຫ້ອງປະຊຸມ ຄລສ (ຫລັກ 6) ນະຄອນຫລວງວຽງຈັນ ໂດຍການເຂົ້າຮ່ວມເປັນສັກຂີພິຍານຂອງທ່ານ ສຈ.ປອ ກິແກ້ວ ໄຂຄຳພິທູນ ຮອງນາຍົກລັດຖະມົນຕີ, ຜູ້ຊີ້ນຳ ຫສນຍ ແລະ ທ່ານ ປອ. ນາງ ສູນທອນ ໄຊຍະຈັກ ຮອງປະທານສະພາແຫ່ງຊາດ, ຜູ້ຊີ້ນຳ ຄລສ ພ້ອມດ້ວຍຮອງປະທານກຳມາທິການ, ຫົວໜ້າ-ຮອງຫົວໜ້າກົມຂອງທັງສອງຝ່າຍເຂົ້າຮ່ວມ.
ພິທີເຊັນຂໍ້ຕົກລົງຄັ້ງນີ້, ໄດ້ລົງນາມໂດຍຝ່າຍ ຄລສ ແມ່ນທ່ານ ນາງ ປິ່ງຄຳ ລາຊະສິມມາ ເລຂາທິການສະພາແຫ່ງຊາດ ແລະ ຝ່າຍ ຫສນຍ ແມ່ນທ່ານ ຄຳເຈນ ວົງໂພສີ ລັດຖະມົນຕີ, ຫົວໜ້າຫ້ອງວ່າການສຳນັກງານນາຍົກລັດຖະມົນຕີ.
ຂໍ້ຕົກລົງສະບັບດັ່ງກ່າວ ປະກອບດ້ວຍ 5 ໝວດ 21 ມາດຕາ ເຊິ່ງໄດ້ກຳນົດການນຳໃຊ້ສຳລັບການປະສານງານຮອບດ້ານ ລະຫວ່າງ ຄລສ ແລະ ຫສນຍ ໃນການເປັນເສນາທິການໃຫ້ແກ່ຄະນະປະຈຳສະພາແຫ່ງຊາດ ແລະ ລັດຖະບານ ໂດຍສະເພາະແມ່ນການກະກຽມກອງປະຊຸມສະພາແຫ່ງຊາດ, ການກະກຽມກອງປະຊຸມຮ່ວມລະຫວ່າງຄະນະປະຈຳສະພາແຫ່ງຊາດ ກັບຄະນະລັດຖະບານ, ການກະກຽມກອງປະຊຸມຄະນະປະຈຳສະພາແຫ່ງຊາດ ແລະ ການປະສານງານວຽກງານປິ່ນອ້ອມອື່ນໆ.
ແຫຼ່ງຂ່າວທີ່ມາ: ສະພາແຫ່ງຊາດ

robotstxt: allowed

filter: keep


text:
ວັນທີ 12 ພຶດສະພາ 2022 ທີ່ ນະຄອນຫລວງ ວໍຊິງຕັນ ດີຊີ, ສະຫະລັດ ອາເມລິກາ, ທ່ານ ພັນຄຳ ວິພາວັນ ນາຍົກລັດຖະມົນຕີ ແຫ່ງ ສປປ ລາວ ໄດ້ນຳພາຄະນະຜູ້ແທນລາວ ເຂົ້າຮ່ວມກອງປະຊຸມສຸດຍອດອາຊຽນ-ສະຫະລັດ ສະໄໝພິເສດ ເພື່ອສະເຫລີມສະຫລອງການພົວພັນອາຊຽນ-ອາເມລິກາ ຄົບຮອບ 45 ນັບແຕ່ສອງຝ່າຍໄດ້ສ້າງຕັ້ງສາຍພົວພັນຄູ່ເຈລະຈານຳກັນ ໃນປີ 1977.
ກອງປະຊຸມຄັ້ງນີ້, ຈະໄດ້ດຳເນີນໄປເປັນເວລາ 2 ວັນ, ໃນກອງປະຊຸມມື້ທຳອິດ ທ່ານນາຍົກລັດຖະມົນຕີ ພັນຄຳ ວິພາວັນ ພ້ອມຜູ້ນຳບັນດາປະເທດສະມາຊິກອາຊຽນອື່ນ ໄດ້ພົບປະກັບ ປະທານສະພາຕໍ່າ ແລະ ບັນດາຜູ້ແທນສະມາຊິກສະພາ ອາເມລິກາ ແລະ ໄດ້ພົບປະກັບພາກທຸລະກິດຂອງອາເມລິກາ ເຊິ່ງການພົບປະກັບຜູ້ແທນສະມາຊິກສະພາ, ບັນດາຜູ້ນຳອາຊຽນ ໄດ້ສະແດງຄວາມຊົມເຊີຍ ບັນດາຜູ້ແທນສະມາຊິກສະພາ ອາເມລິກາ ທີ່ໄດ້ຊຸກຍູ້ການພົວພັນຮ່ວມມືອາຊຽນ-ອາເມລິກາ ຕະຫລອດໄລຍະ 45 ປີຜ່ານມາ ພ້ອມທັງສະເໜີໃຫ້ສືບຕໍ່ການສະໜັບສະໜູນດັ່ງກ່າວ.
ທ່ານ ພັນຄຳ ວິພາວັນ ໄດ້ຕີລາຄາບົດບາດອັນສຳຄັນຂອງ ສະມາຊິກສະພາອາເມ ລິກາ ໃນການຊຸກຍູ້ ແລະ ຮັບຮອງເອົາການຊ່ວຍເຫລືອໃຫ້ແກ່ ສປປ ລາວ ໃນຫລາຍໆດ້ານ ລວມທັງດ້ານສາທາລະນະສຸກ, ການເກັບກູ້ລະເບີດທີ່ບໍ່ທັນແຕກ ແລະ ອື່ນໆ.
ສຳລັບການພົບປະກັບ ພາກທຸລະກິດ, ບັນດາຜູ້ນຳ ແລະ ຜູ້ຕາງໜ້າຈາກປະເທດສະມາຊິກອາຊຽນ ກໍໄດ້ປຶກສາຫາລື ກ່ຽວກັບຄວາມສຳຄັນຂອງພາກທຸລະກິດອາເມລິກາ ທີ່ມີບົດບາດໃນການສົ່ງເສີມການຄ້າ, ການລົງທຶນ ແລະ ການພັດທະນາເສດຖະກິດຂອງອາຊຽນ ແລະ ໄດ້ແລກປ່ຽນຄວາມຄິດເຫັນ ກ່ຽວກັບກາລະໂອກາດ ໃນການດຳເນີນທຸລະກິດຢູ່ອາຊຽນໃຫ້ຫລາຍຂຶ້ນ, ປັດຈຸບັນອາເມລິກາ ເປັນຄູ່ຄ້າໃຫຍ່ອັນດັບສອງຂອງອາຊຽນ (ໃນປີ 2020 ການຄ້າສອງຝ່າຍ ລະຫວ່າງອາຊຽນ ແລະ ອາເມລິກາ ບັນລຸໄດ້ 308,3 ຕື້ໂດລາສະຫະລັດ) ແລະ ເປັນຜູ້ລົງທຶນໃຫຍ່ອັນດັບໜຶ່ງຢູ່ໃນອາຊຽນ (ລວມມູນຄ່າທັງໝົດສະເລ່ຍສູງເຖິງ 34,7 ຕື້ໂດລາສະຫະລັດໃນປີ 2020).
ໃນທ່າມກາງສະພາບເສດຖະກິດຂອງພາກພື້ນ ແລະ ຂອງໂລກ ທີ່ມີທ່າອ່ຽງຖົດຖອຍ ອັນເນື່ອງມາຈາກການແພ່ລະບາດຂອງພະຍາດໂຄວິດ-19, ບັນດາຜູ້ນຳອາຊຽນ ເຫັນວ່າການມີສ່ວນຮ່ວມຂອງພາກທຸລະກິດອາເມລິກາ ໃນການຟື້ນຟູເສດຖະກິດ ແລະ ສ້າງຄວາມເຂັ້ມແຂງໃຫ້ຕ່ອງໂສ້ການຜະລິດ ໂດຍຜ່ານການຮ່ວມມືໃນດ້ານການເຊື່ອມຈອດ, ການພັດທະນາຈຸນລະວິສາຫະກິດ, ວິສາ ຫະກິດຂະໜາດນ້ອຍ ແລະ ກາງ, ການຫັນເປັນດີຈິຕອນ, ການສົ່ງເສີມນະວັດຕະກຳ ແລະ ເຕັກໂນໂລຊີ, ການພັດທະນາຕົວເມືອງອັດສະລິຍະ ແລະ ອື່ນໆ ແມ່ນມີຄວາມສຳຄັນເປັນຢ່າງຍິ່ງ.
ສປປ ລາວ ໄດ້ສະແດງຄວາມຊົມເຊີຍຕໍ່ບັນດາໂຄງການຊ່ວຍເຫລືອຂອງອາເມລິກາ ເພື່ອສົ່ງເສີມການຂະຫຍາຍຕົວແບບກວມລວມຢູ່ໃນອາຊຽນ ໂດຍຜ່ານນະວັດຕະກຳ, ການຄ້າ ແລະ ການຄ້າທາງເອເລັກໂຕຣນິກ ຫລື ອິກໄນທ໌ (IGNITE) ແລະ ໂຄງການອື່ນໆ ທີ່ໄດ້ປະກອບສ່ວນສົ່ງເສີມການອໍານວຍຄວາມສະດວກ ທາງດ້ານການຄ້າ, ການຈັດຕັ້ງປະຕິບັດລະບົບປະຕູດຽວອາຊຽນ, ເສດຖະກິດດີຈິຕອນ ແລະ ການສ້າງຂີດຄວາມສາມາດໃນການນໍາໃຊ້ເຕັກໂນໂລຊີ, ວິທະຍາສາດ ແລະ ນະວັດຕະກໍາ ເຂົ້າໃນການສົ່ງເສີມການຂະຫຍາຍຕົວດ້ານເສດຖະກິດ ຢູ່ໃນພາກພື້ນ.
ໃນຕອນແລງວັນດຽວກັນ, ບັນດາຜູ້ນຳອາຊຽນ ກໍໄດ້ເຂົ້າຮ່ວມງານລ້ຽງຕ້ອນຮັບທີ່ຈັດໂດຍປະທານາທິບໍດີ ໂຈ ໄບເດັນ ແຫ່ງ ສະຫະລັດ ອາເມລິກາ ຢູ່ທີ່ທຳນຽບຂາວ ເຊິ່ງບັນດາຜູ້ນຳອາຊຽນ ແລະ ອາເມລິກາ ກໍໄດ້ມີໂອກາດພົບປະສັງສັນ ແລະ ແລກປ່ຽນຄວາມຄິດເຫັນ ກ່ຽວກັບການຮ່ວມມືອາຊຽນ-ອາເມລິກາ ໃນໄລຍະຜ່ານມາ ແລະ ທິດທາງການພົວພັນໃນອະນາຄົດ.


text:
ຄະນະກຳມະການຕ້ານການຄ້າມະນຸດ ນະຄອນຫຼວງວຽງຈັນ ສະຫຼຸບວຽກງານ ປະຈຳປີ 2021 ແລະ ວາງທິດທາງແຜນການ ປີ 2022.
ຄະນະກຳມະການຕ້ານການຄ້າມະນຸດ ນະຄອນຫຼວງວຽງຈັນ, ຈັດກອງປະຊຸມສະຫຼຸບວຽກງານຕ້ານການຄ້າມະນຸດ ປະຈຳປີ 2021 ແລະ ວາງທິດທາງແຜນການ 2022 ຂຶ້ນໃນວັນທີ 18 ມີນາ 2022 ຜ່ານມາ, ຢູ່ຫ້ອງວ່າການ ສຳນັກງານອົງການປົກຄອງ ນະຄອນຫຼວງວຽງຈັນ, ໃຫ້ກຽດເປັນປະທານຂອງ ທ່ານ ພັອ ສຸກພະຈັນ ບຸດດາຄໍາ ຫົວໜ້າກອງບັນຊາການ ປກສ ນວ, ຮອງປະທານຄະນະກຳມະການຕ້ານການຄ້າມະນຸດ ນວ, ມີບັນດາທ່ານໃນຄະນະກຳມະການ, ຫົວໜ້າ ຮອງຫົວ ໜ້າກອງເລຂາ ຄະນະກຳມະການຕ້ານການຄ້າມະນຸດ ນວ, ຄະນະກໍາມະການຕ້ານການຄ້າມະນຸດ 09 ເມືອງ ແລະ ແຂກຖືກເຊີນ ເຂົ້າຮ່ວມ. ທ່ານ ພັທ ທອງພັນ ທິລະສັກ ຫົວໜ້າຫ້ອງການກອງເລຂາ ຄະນະກໍາມະການຕ້ານການຄ້າມະນຸດ ນວ, ໄດ້ຜ່ານບົດສະຫຼຸບວຽກງານຕ້ານການຄ້າມະນຸດ ປະຈໍາປີ 2021 ແລະ ວາງທິດທາງແຜນການ 2022 ໃຫ້ຮູ້ວ່າ:
ໄລຍະ 1 ປີຜ່ານມາ, ຄະນະກຳມະການຕ້ານການຄ້າມະນຸດ ນະຄອນຫຼວງວຽງຈັນ ສາມາດແກ້ໄຂເປົ້າໝາຍຄ້າຂາຍປະເວນີໄດ້ 22 ຮ້ານ, ມີ 22 ຄົນ, ໃນນັ້ນ ສຶກສາອົບຮົມ 18 ຮ້ານ, ດຳເນີນຄະດີ 4 ຮ້ານ, ສຶກສາອົບຮົມສາວບໍລິການທາງເພດ 112 ຄົນ, ຊ່ວຍເຫຼືອຜູ້ຖືກເຄາະຮ້າຍຈາກການຄ້າມະນຸດ 6 ຄົນ, ຕໍ່າກວ່າ 18 ປີ ມີ 14 ຄົນ, ປະສານສົມທົບກັບສູນໃຫ້ຄໍາປຶກສາ ແລະ ປົກປ້ອງແມ່ຍິງ-ເດັກນ້ອຍ ສູນກາງສະຫະພັນແມ່ຍິງລາວ ຂັ້ນ ນວ, ຂັ້ນເມືອງ, ຂັ້ນບ້ານ ລົງປະເມີນ ຄອບຄົວແມ່ຍິງທີ່ເປັນກຸ່ມສ່ຽງຈາກການຄ້າ ມະນຸດຈໍາ ນວນ 2 ຄັ້ງ ແລະ ມອບ-ຮັບກັບຄືນສູ່ຄອບຄົວຈໍານວນ 5 ຄົນ ( ຢູ່ເມືອງປາກງື່ມ), ສຶກສາ ອົບຮົມ ຄອບຄົວຂອງເດັກທີ່ໃຊ້ຄວາມຮຸນແຮງ 2 ຄັ້ງ, ໄດ້ຕິດຕາມຄະດີການຂົ່ມຂືນທຳສຳເລົາເດັກທີ່ສານປະຊາຊົນ ໄດ້ຕັດສິນໄປແລ້ວ ແຕ່ຍັງບໍ່ທັນໄດ້ຈັດຕັ້ງປະຕິບັດຄໍາຕັດສິນຂອງສານ ຈຳນວນ 7 ຄັ້ງ; ໃຫ້ຄຳປຶກສາແຮງງານຖືກກັກຕົວ ຢູ່ຈັງຫວັດໜອງຄາຍ (ປະເທດໄທ) ຈໍານວນ 1 ຄັ້ງ, ໄດ້ລົງປະເມີນຄອບຄົວ ກຸ່ມສ່ຽງຈາກການຄ້າມະນຸດຢູ່ ເມືອງຫາດຊາຍຟອງ ແລະ ເມືອງໄຊທານີ ຈຳນວນ 4 ຄັ້ງ, ຮ່ວມກັບສູນກາງສະຫະພັນແມ່ຍິງລາວ ແລະ ປະສານກັບພາກສ່ວນກ່ຽວຂ້ອງ ມອບຮັບກຸ່ມສ່ຽງຈາກການຄ້າມະນຸດ ຈຳນວນ 8 ຄົນ, ປະສານງານກັບ ພາກສ່ວນກ່ຽວຂ້ອງຕິດຕາມຄະດີ ໃນການປົກປ້ອງສິດຜົນປະໂຫຍດຂອງແມ່ຍິງ ແລະ ເດັກນ້ອຍ ຈຳນວນ 15 ຄັ້ງ, ລົງໂຄສະນາເຜີຍແຜ່ວຽກງານຕ້ານການຄ້າມະນຸດ ຢູ່ເມືອງປາກງື່ມ, ເມືອງຫາດຊາຍຟອງ, ຕາມໂຮງງານ ໃນນະຄອນຫຼວງວຽງຈັນ ແລະ ອື່ນໆ.
ເພື່ອເປັນການຈັດຕັ້ງປະຕິບັດແຜນວຽກຂອງ ຄະນະກໍາມະການຕ້ານການຄ້າມະນຸດ ນວ ໃຫ້ມີບາດກ້າວໃໝ່ໃນປີ 2022, ທ່ານ ພັອ ສຸກພະຈັນ ບຸດດາຄໍາ ຫົວໜ້າກອງບັນຊາການ ປກສ ນວ, ຮອງປະທານ ຄະນະກໍາມະການຕ້ານການຄ້າມະນຸດ ນວ ໄດ້ມີຄຳເຫັນຊີ້ນຳໃຫ້ ຄະນະກໍາມະການ ຕ້ານການຄ້າມະນຸດ ນວ ເອົາໃຈໃສ່ 6 ເນື້ອໃນຈິດໃຈຄື:
1. ຮຽກຮ້ອງໃຫ້ບັນດາຂະແໜງການທີ່ກ່ຽວຂ້ອງຂັ້ນ ນວ, ຄະນະກຳມະການຕ້ານການຄ້າມະນຸດ ຂັ້ນເມືອງ ເອົາໃຈໃສ່ຊຸກຍູ້, ຕິດຕາມການປະຕິບັດພາລະບົດບາດຂອງຕົນ ໃນການຈັດຕັ້ງເຄື່ອນໄຫວວຽກງານຕ້ານການຄ້າມະນຸດ;
2. ເພີ່ມທະວີ ນໍາພາຈັດຕັ້ງປະຕິບັດວຽກຈຸດສຸມ ໃນວຽກງານຕ້ານການຄ້າມະນຸດ ເປັນຕົ້ນແມ່ນ ວຽກງານໂຄສະນາ, ວຽກງານຊ່ວຍເຫຼືອຜູ້ຖືກເຄາະຮ້າຍ ແລະ ຜູ້ທີ່ມີຄວາມສ່ຽງ, ວຽກງານສະກັດກັ້ນ ແລະ ແກ້ໄຂ
3. ຢາກເຮັດວຽກງານໄດ້ດີ ຕ້ອງເອົາໃຈໃສ່ປະສານງານກັນຢ່າງກົມກຽວ ລະຫວ່າງຂະແໜງການ ທີ່ກ່ຽວຂ້ອງ;
4. ເອົາໃຈໃສ່ ຫັນລົງສູ່ຮາກຖານ, ຝຶກອົບຮົມວຽກງານຕ້ານການຄ້າມະນຸດ ໃຫ້ແກ່ອຳນາດການປົກຄອງ ແລະ ກໍາລັງ ປກສ ກອງຫຼອນ ໃຫ້ມີຄວາມຮັບຮູ້ ເຂົ້າໃຈຕໍ່ໜ້າທີ່ຄວາມຮັບຜິດຊອບຂອງຕົນ; 5. ມອບໃຫ້ກອງເລຂາ ຄະນະກຳມະການຕ້ານການຄ້າມະນຸດ ນວ ເປັນໃຈກາງໃນການຈັດຕັ້ງປະຕິບັດພາລະບົດບາດ ແລະ ເປັນເສນາທິການ ໃຫ້ແກ່ຄະນະກຳມະການຕ້ານການຄ້າມະນຸດ, ຕິດຕາມຊຸກຍູ້ ສັງລວມຂໍ້ມູນ;
6. ຕໍ່ກັບງົບປະມານ ໃຫ້ຂຶ້ນແຜນສະເໜີ ໃຫ້ປະທານຊີ້ນຳ, ສ່ວນການແກ້ໄຂຕົວຈິງ ໃຫ້ໝູນໃຊ້ ຮ່ວງວິຊາສະເພາະ.


text:
ທ່ານ ພົຕ ວັນທອງ ກອງມະນີ ຮອງລັດຖະມົນຕີກະຊວງ ປກສ ຖະແຫຼງຂ່າວ ໃນໂອກາດວັນສ້າງຕັ້ງກຳລັງ ປກສ ຄົບຮອບ 61 ປີ
ຂໍສະແດງຄວາມເຄົາລົບ ແລະ ນັບຖືຢ່າງສູງ ການນຳພັກ-ລັດ, ປະຊາຊົນລາວບັນດາເຜົ່າໃນທົ່ວປະເທດ !.
– ບັນດາສະຫາຍຄະນະພັກ, ຄະນະບັນຊາ, ພະນັກງານ, ນາຍ ແລະ ພົນຕຳຫຼວດທົ່ວກຳລັງປ້ອງກັນຄວາມສະຫງົບ ທີ່ນັບຖື ແລະ ຮັກແພງ!.ກ່ອນອື່ນ, ຂ້າພະເຈົ້າມີຄວາມປິຕິຊົມຊື່ນ ແລະ ຮູ້ສຶກພາກພູມໃຈເປັນຢ່າງຍິ່ງທີ່ວັນທີ 5 ເມສາ ຊຶ່ງແມ່ນວັນກຳເນີດກໍຄືວັນແຫ່ງການສ້າງຕັ້ງກຳລັງປ້ອງກັນຄວາມສະຫງົບ ຂອງພວກເຮົາ; ຄືຮູ້ນຳກັນແລ້ວວ່າ: ພັກປະຊາຊົນປະຕິວັດລາວ ເປັນຜູ້ສ້າງຕັ້ງ ແລະ ນໍາພາເດັດ ຂາດໂດຍກົງ ແລະ ຮອບດ້ານຕໍ່ກຳລັງປ້ອງກັນ ຄວາມສະ ຫງົບ, ເປັນກໍາລັງທີ່ ແຫຼມຄົມຂອງພັກ, ທີ່ມີຄວາມຈົງຮັກພັກດີ ແລະ ສັດຊື່ບໍລິສຸດຕໍ່ພັກ-ລັດ, ຕໍ່ປະເທດຊາດ ແລະ ຕໍ່ປະຊາຊົນລາວບັນດາເຜົ່າ ທັງແມ່ນກໍາລັງທີ່ມາຈາກປະຊາຊົນ ໂດຍປະຊາຊົນ ແລະ ເພື່ອປະຊາຊົນຢ່າງແທ້ຈິງ.ປະຕິບັດຕາມການຕົກລົງ ຂອງກົມການເມືອງສູນກາງພັກ ແລະ ລັດຖະບານເຮົາ ເຫັນດີອະນຸມັດຮັບຮອງເອົາວັນທີ 5 ເມສາ 1961 ເປັນວັນສ້າງຕັ້ງກຳລັງປ້ອງກັນຄວາມສະຫງົບປະຊາຊົນລາວ ມາຮອດວັນທີ 5 ເມສາ 2022 ນີ້ໄດ້ບັນຈົບຄົບຮອບ 61 ປີພໍດີ; ສະນັ້ນ, ຂ້າພະເຈົ້າ ຂໍມີຄຳເຫັນ ເພື່ອເປັນການຫວນຄືນມູນເຊື້ອອັນອົງອາດກ້າຫານແລະສະຫງ່າງາມຂອງກຳລັງປ້ອງກັນຄວາມສະຫງົບປະຊາຊົນໂດຍສັງເຂບຄືດັ່ງນີ້:
ກ່ອນໜ້ານີ້ ໄລຍະແຕ່ຊຸມ ປີ 1950 ຢູ່ຖານທີ່ໝັ້ນການປະຕິວັດ, ກອງປະຊຸມແນວລາວຕໍ່ຕ້ານທົ່ວປະເທດ ໄດ້ຕົກລົງສ້າງຕັ້ງແນວລາວອິດສະຫຼະ ແລະ ລັດຖະບານລາວຕໍ່ຕ້ານຂຶ້ນ ເພື່ອຕໍ່ສູ້ຕ້ານພວກຈັກກະພັດ; ມາຮອດປີ 1954 ເພື່ອປົກປັກຮັກສາການນໍາຂອງພັກ ແລະ ອົງການປົກຄອງປະຕິວັດ ຢູ່ 2ແຂວງເຕົ້າໂຮມ“ຫົວພັນ ແລະ ຜົ້ງສາລີ”ລັດຖະບານແນວລາວອິດສະຫຼະ ໄດ້ຕົກລົງສ້າງຕັ້ງກຳລັງປ້ອງກັນຂຶ້ນ ແລະ ມາຮອດທ້າຍປີ 1954 ໃນໂອກາດສະເຫຼີມສະຫຼອງວັນປະກາດເອກະລາດ ຄົບຮອບ 9 ປີ ແລະ ສະເຫຼີມສະຫຼອງໄຊຊະນະ ໃນການຕໍ່ສູ້ຕ້ານພວກລ່າເມືອງຂຶ້ນແບບເກົ່າ; ປະທານ ໄກສອນ ພົມວິຫານ ຜູ້ນຳທີ່ແສນເຄົາລົບຮັກ ຈຶ່ງໄດ້ສ້າງຕັ້ງ “ຄະນະສັນຕິລາດສູນກາງ” ຂຶ້ນຢ່າງເປັນທາງການ ຢູ່ບ້ານເດີຍ ຕາແສງເມືອງໂສຍ ແຂວງຫົວພັນ; ພາຍໃຕ້ການຊີ້ນຳໂດຍກົງຂອງທ່ານ ພູມີ ວົງວິຈິດ; ປີ 1957 ເພື່ອກຽມໃຫ້ແກ່ການປ້ອງກັນຜູ້ນຳເຂົ້າລວມລາວ ຄັ້ງທີ 1, ສູນ ກາງ ພັກໄດ້ຕົກລົງປ່ຽນຊື່ຈາກ “ຄະນະສັນຕິລາດສູນກາງ” ມາເປັນ “ຄະນະປ້ອງກັນພາຍໃນ” ເພື່ອເຮັດໜ້າທີ່ປ້ອງກັນລັດຖະບານປະສົມຄັ້ງທີ 1.
ມາເຖິງໄລຍະແຕ່ວັນທີ 5-12 ເມສາ 1961 ສູນກາງພັກ ໄດ້ດໍາເນີນກອງປະຊຸມຄົບຄະນະຂຶ້ນ ຢູ່ຄັງໄຂ ແຂວງຊຽງຂວາງ; ກອງປະຊຸມໄດ້ຄົ້ນຄວ້າຕົກລົງຫຼາຍບັນຫາທີ່ສຳຄັນກ່ຽວກັບການປະຕິວັດຢູ່ລາວໃນສະເພາະໜ້າ ແລະ ຍາວນານ;
- ໃນນັ້ນ, ໄດ້ຕົກລົງປັບປຸງ, ກໍ່ສ້າງກຳລັງປ້ອງກັນພາຍໃນ ຢູ່ຂອບເຂດທົ່ວປະເທດ ເພື່ອປົກປັກຮັກສາການນຳຂອງພັກ, ຂອງແນວລາວຮັກຊາດປົກປັກຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍຂອງສັງຄົມ;
- ພ້ອມນັ້ນ, ກອງປະຊຸມຍັງໄດ້ຕົກລົງປ່ຽນຊື່ຈາກ “ຄະນະປ້ອງກັນພາຍໃນ” ມາເປັນ “ຫ້ອງການປ້ອງກັນຄວາມສະຫງົບສູນກາງ”ໂດຍແມ່ນທ່ານ ສີສົມພອນ ລໍວັນໄຊ ເປັນຜູ້ຊີ້ນຳ; ຕໍ່ມາໄດ້ມອບໃຫ້ທ່ານ ຊົມຊື່ນ ຄຳພິທູນ ເປັນຜູ້ບັນຊາຕົວຈິງ;
- ຮອດປີ 1965 ສູນກາງພັກໄດ້ປັບປຸງກົງຈັກການຈັດຕັ້ງ ຂອງບັນດາຫ້ອງການອ້ອມຂ້າງສູນກາງ ຊຶ່ງປ່ຽນຊື່“ຫ້ອງການປ້ອງກັນຄວາມສະຫງົບສູນກາງ”ມາເປັນ “ຫ້ອງການສັນ ຕິລາດສູນກາງ”;
- ພາຍຫຼັງປະ ເທດຊາດໄດ້ສະຖາປະນາເປັນ ປະເທດສາທາລະນະລັດ ປະ ຊາທິປະໄຕ ປະຊາຊົນລາວ, ກົງຈັກການຈັດຕັ້ງ ຂອງກໍາລັງປ້ອງກັນຄວາມສະຫງົບໄດ້ປ່ຽນຊື່ຈາກ “ຫ້ອງການສັນຕິລາດສູນກາງ”ມາເປັນ “ກະຊວງພາຍໃນ” ເພື່ອໃຫ້ສອດຄ່ອງກັບໜ້າທີ່ການເມືອງໃນໄລຍະໃໝ່; ປີ 2003 ພັກ ແລະ ລັດຖະບານ ໄດ້ຕົກລົງປ່ຽນຊື່ “ກະຊວງພາຍໃນ”ມາເປັນ“ກະຊວງປ້ອງກັນຄວາມສະຫງົບ”;
- ບົນພື້ນຖານ ແລະ ເຫັນໄດ້ຄວາມສຳຄັນຜ່ານໄລຍະປະຫວັດສາດດັ່ງ ກ່າວ ກົມການເມືອງສູນກາງພັກ ແລະ ລັດຖະບານ ຈຶ່ງໄດ້ຕົກລົງຮັບຮອງເອົາວັນສ້າງຕັ້ງ ຂອງກຳລັງປ້ອງກັນຄວາມສະຫງົບປະຊາຊົນ ໂດຍລັດຖະບານອອກດຳລັດ ສະບັບເລກທີ 277/ນຍ, ລົງວັນທີ 1 ກັນຍາ 2005 ຮັບຮອງເອົາວັນທີ 5 ເມສາ 1961 ເປັນວັນສ້າງຕັ້ງກໍາລັງປ້ອງກັນຄວາມສະຫງົບຢ່າງເປັນທາງການ.ການກຳເນີດຂອງກຳລັງປ້ອງກັນຄວາມສະຫງົບປະ ຊາຊົນ ແມ່ນມີຄວາມໝາຍສຳ ຄັນທາງດ້ານການເມືອງອັນໃຫຍ່ຫຼວງໃນປະຫວັດສາດຂອງຊາດລາວ; ນັບແຕ່ມື້ສ້າງຕັ້ງ, ກຳລັງປ້ອງກັນຄວາມສະຫງົບໄດ້ເຊື່ອມຊຶມກຳແໜ້ນ ແລະ ປະຕິບັດ 3 ໜ້າທີ່ 4 ການພົວພັນ ໄດ້ເປັນຢ່າງດີ;
- ກຳລັງປ້ອງກັນຄວາມສະຫງົບພວກເຮົາທັງເຄື່ອນໄຫວປ້ອງກັນ, ຝຶກແອບຮາໍ່ຮຽນ, ປັບປຸງກຳ ລັງ, ເພີ່ມພູນຜະລິດຜົນ,ສ້າງພະລາທິການກັບທີ່ ແລະ ລົງຂົນຂວາຍກໍ່ສ້າງຮາກຖານ ຊຶ່ງໄດ້ຮັບຄວາມຮັກແພງອູ້ມຊູຊ່ວຍເຫຼືອຈາກປະຊາຊົນຕະຫຼອດມາ; ເຖິງວ່າໃນເບື້ອງຕົ້ນກຳລັງພວກເຮົາຍັງອ່ອນນ້ອຍ, ການປະກອບອາວຸດພາ ຫະນະຫຼ້າສະໄໝ, ລະດັບເຕັກ ນິກວິທະຍາສາດບໍ່ທັນສູງ, ແຕ່ຍ້ອນຄວາມຮຽກຮ້ອງຕ້ອງ ການຂອງປະເທດຊາດ, ກຳລັງປ້ອງກັນຄວາມສະຫງົບ ໄດ້ເດັດດ່ຽວເສີມຂະຫຍາຍນ້ຳ ໃຈຮັກຊາດ, ຮັກຄວາມເປັນເອກະລາດ ແລະ ຜືນແຜ່ນດິນອັນອຸດົມຮັ່ງມີຂອງຕົນ, ບໍ່ຍອມເປັນຂ້ອຍຂ້າໃຫ້ແກ່ຊາດອື່ນ ໄດ້ພ້ອມກັບກອງທັບ ແລະ ປະຊາຊົນລາວບັນດາເຜົ່າຄຽງບ່າຄຽງໄຫຼ່ກັນຕໍ່ສູ້ຕ້ານການຮຸກຮານຂອງຈັກກະພັດພາຍນອກ ແລະ ລູກແຫຼ່ງຕີນມືຂາຍຊາດ.
- 61 ປີ ແຫ່ງການກໍາເນີດ ແລະ ເຕີບໃຫຍ່ຂະຫຍາຍຕົວຂອງກໍາລັງປ້ອງກັນຄວາມສະ ຫງົບປະຊາຊົນ, ພາຍໃຕ້ການນຳພາຂອງພັກປະຊາຊົນປະ ຕິວັດລາວ ແມ່ນປະຫວັດສາດແຫ່ງການທົດສອບອັນໃຫຍ່ຫຼວງໃນການຕໍ່ສູ້ອັນຍືດເຍື້ອຍາວນານ ເພື່ອຍາດເອົາຄວາມເປັນເອກະລາດແຫ່ງຊາດ;
- ຕະຫຼອດໄລຍະທາງອັນລະອິດລະອ້ຽວ, ຫຍຸ້ງຍາກລຳບາກທີ່ສຸດນັ້ນ, ແຕ່ກໍປ່ຽມລົ້ນໄປດ້ວຍຜົນງານອັນສູງສົ່ງ, ວິລະກໍາອັນພິລະອາດຫານ ແລະ ໄຊຊະນະອັນສະຫງ່າລາສີພາຍໃຕ້ການນຳພາອັນສະຫຼາດສ່ອງໃສຂອງພັກເຮົາ, ກຳລັງພວກເຮົາໄດ້ສາມັກຄີເປັນຈິດໜຶ່ງໃຈດຽວໃນການປະ ຕິບັດໜ້າທີ່ການເມືອງ, ທັງປະສານກົມກຽວ ແລະ ຕໍ່ສູ້ຢ່າງ ມີໄຊ, ຕິດພັນກັບການອອກ ແຮງປັບປຸງ, ກໍ່ສ້າງກຳລັງຂອງຕົນໃຫ້ນັບມື້ເຂັ້ມແຂງ ແລະ ຂະຫຍາຍຕົວເປັນກ້າວໆມາ.ຕະຫຼອດໄລຍະ 47 ປີໃນການປະຕິບັດ 2 ໜ້າທີ່ຍຸດ ທະສາດຂອງພັກເຮົາ ຄື: ປົກປັກຮັກສາແລະ ສ້າງສາພັດທະນາປະເທດຊາດ;ກຳລັງປະກອບອາວຸດປະຕິວັດ ເວົ້າລວມ, ເວົ້າສະເພາະ ກຳລັງປ້ອງກັນຄວາມສະຫງົບປະ ຊາຊົນ ໄດ້ກາຍເປັນກຳລັງຫຼັກແຫຼ່ງ ໃນການປະຕິບັດແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານຂອງພັກ, ປະຕິບັດຂະບວນການຮັກຊາດ ແລະ ພັດທະນາຕິດພັນກັບວຽກງານ 3 ສ້າງຢ່າງແຂງແຮງ; ເດັດດ່ຽວປະຕິບັດແນວທາງປ່ຽນແປງໃໝ່ຂອງພັກ, ຮັກສາ ແລະ ເສີມຂະຫຍາຍທາດແທ້ປະຕິວັດ, ມູນເຊື້ອອັນດີງາມຂອງຊາດ ກໍ່ຄືທາດແທ້, ມູນເຊື້ອ ຂອງກຳລັງປ້ອງກັນຄວາມສະຫງົບປະຊາຊົນ;
- ຝຶກຝົນຫຼໍ່ຫຼອມທັດສະນະຄຸນສົມບັດສິນທຳປະຕິວັດ, ຕັ້ງໜ້າປັບປຸງ, ກໍ່ສ້າງກຳລັງຂອງຕົນ ໃຫ້ນັບມື້ນັບເຂັ້ມແຂງໃນທຸກດ້ານ, ຮູ້ອີງໃສ່ກຳລັງແຮງສັງລວມຂອງທົ່ວປວງຊົນ, ຫັນເອົາກຳລັງລົງກໍ່ສ້າງຮາກຖານການເມືອງຢ່າງແຂງແຮງ, ປັບປຸງອົງການປົກຄອງທ້ອງຖິ່ນ, ຊ່ວຍເຫຼືອປະຊາຊົນປັບປຸງຊີວິດການເປັນຢູ່ໃຫ້ດີຂຶ້ນ, ເຮັດໃຫ້ສະ ພາບຢູ່ຮາກຖານມີຄວາມສະ ຫງົບໂດຍພື້ນຖານ, ເຮັດໃຫ້ປະຊາຊົນລາວບັນດາເຜົ່າ ເຊື່ອໝັ້ນຕໍ່ແນວທາງນະໂຍບາຍຂອງພັກ ແລະ ລັດ, ເຊື່ອໝັ້ນກຳລັງປ້ອງກັນຄວາມສະຫງົບ;
- ສາມາດທັບມ້າງກົນອຸບາຍຍຸດທະສາດຫັນປ່ຽນໂດຍສັນຕິ, ການກໍ່ຄວາມບໍ່ສະຫງົບ,ແຊກຊຶມ ແລະ ການເຄື່ອນໄຫວເກາະຜິດ, ບຽດຢຶດຊາຍແດນຂອງອິດທິກຳລັງປະຕິການໄດ້ຢ່າງທັນການ,ຮັບປະກັນໃຫ້ປະເທດຊາດມີສະຖຽນລະພາບທາງດ້ານການເມືອງຢ່າງໜັກແໜ້ນ, ສັງຄົມມີຄວາມເປັນລະບຽບຮຽບຮ້ອຍ ແລະ ປອດໄພໂດຍພື້ນຖານ. ຜ່ານການປະຕິບັດໜ້າທີ່ການເມືອງ ຂອງກຳລັງປ້ອງກັນຄວາມສະຫງົບປະຊາຊົນຕະຫຼອດໄລຍະທີ່ຜ່ານມາ; ພັກ, ລັດຖະບານ ໄດ້ຕີລາຄາສູງຕໍ່ຜົນສຳເລັດຫຼາຍດ້ານທີ່ກຳລັງປ້ອງກັນຄວາມສະຫງົບຍາດມາໄດ້; ເຖິງແມ່ນວ່າໄລຍະຜ່ານ ມາສະພາບສາກົນ, ພາກພື້ນ ແລະ ພາຍໃນປະເທດ ໄດ້ປະເຊີນກັບຄວາມຫຍຸ້ງຍາກ ແລະ ສິ່ງທ້າທາຍຫຼາຍຢ່າງກໍຕາມ, ແຕ່ກຳລັງປ້ອງກັນຄວາມສະ ຫງົບພວກເຮົາກໍ່ໄດ້ມີຄວາມພະຍາຍາມຢ່າງຕັ້ງໜ້າ, ມີຄວາມສູ້ຊົນບຸກບືນ, ມີຄວາມຮັບຜິດຊອບສູງໃນການນຳພາ-ຊີ້ນຳ, ປະກອບສ່ວນເຂົ້າໃນການປົກປັກຮັກສາ ແລະ ສ້າງສາພັດທະນາປະເທດຊາດ, ສືບຕໍ່ຮັບປະກັນສະຖຽນລະ ພາບ ແລະ ຄວາມໝັ້ນຄົງ ຂອງ ລະບອບປະຊາທິປະໄຕປະ ຊາຊົນໃຫ້ໜັກແໜ້ນ.
- ກຳລັງປ້ອງກັນຄວາມສະ ຫງົບ ຍັງສາມາດຮັກສາບົດ ບາດເປັນແກ່ນສານ ແລະ ເປັນກຳລັງອັນແຫຼມຄົມຂອງພັກ ໃນການຮັບປະກັນຄວາມເປັນເອກະລາດ ແລະ ຜືນແຜ່ນ ດິນອັນຄົບຖ້ວນຂອງຊາດ, ສ້າງເງື່ອນໄຂເອື້ອອໍານວຍໃນການພັດທະນາເສດຖະກິດ-ສັງຄົມ.ຈາກຜົນສຳເລັດທີ່ພວກເຮົາຍາດມາໄດ້ໃນໄລຍະຜ່ານ ມານັ້ນ ແມ່ນການຈັດຕັ້ງປະ ຕິບັດແນວທາງຂອງພັກ,ລັດ ຖືກທິດ, ສອດຄ່ອງກັບສະ ພາບເງື່ອນໄຂ ແລະ ຈຸດພິເສດຂອງກຳລັງປ້ອງກັນຄວາມສະຫງົບ;
- ແມ່ນໝາກຜົນຂອງຄວາມບາກບັ່ນ, ບຸກບືນ ສູ້ຊົນດ້ວຍຄວາມມານະອົດທົນ, ເດັດດ່ຽວໜຽວແໜ້ນ ແລະ ຄວາມສາມັກຄີເປັນປຶກແຜ່ນຂອງສະມາຊິກພັກ, ນາຍ ແລະ ພົນຕໍາຫຼວດໃນກຳລັງປ້ອງກັນຄວາມສະຫງົບທີ່ ໄດ້ ຕັ້ງໜ້າທຸ້ມເທເຫື່ອແຮງ, ສະຕິປັນຍາປະກອບສ່ວນເຂົ້າໃນການຈັດຕັ້ງປະຕິບັດໜ້າທີ່ການເມືອງ ຂອງຕົນດ້ວຍຄວາມຮັບຜິດຊອບສູງ, ອັນໄດ້ສະແດງໃຫ້ເຫັນວ່າພາຍໃຕ້ການນຳພາຂອງພັກ, ກຳລັງປ້ອງກັນຄວາມສະຫງົບ ໄດ້ເສີມຂະຫຍາຍທາດແທ້, ມູນເຊື້ອຂອງກຳລັງປະກອບອາວຸດປະຕິວັດ, ຍາມໃດກໍກຽມພ້ອມຮັບໃຊ້ຕາມຄວາມຮຽກຮ້ອງຕ້ອງການຂອງພັກ ແລະ ປະຊາຊົນດ້ວຍຄວາມຈົງຮັກພັກດີ, ຊື່ສັດບໍລິສຸດ ແລະ ຍາມໃດກໍເດັດດ່ຽວໜຽວແໜ້ນ, ກ້າວເດີນຕາມອຸດົມການສັງຄົມນິຍົມຂອງພັກ.ບົນເສັ້ນທາງກ້າວຂຶ້ນຂອງ ປະເທດຊາດ, ພັກເຮົາໄດ້ກຳ ນົດທິດທາງໜ້າທີ່ແຫ່ງການສືບຕໍ່ແນວທາງປ່ຽນແປງໃໝ່ຢ່າງຮອບດ້ານ ແລະ ມີຫຼັກການຂອງພັກ;
ພ້ອມກັນນັ້ນ ກໍ່ໄດ້ວາງຄາດໝາຍສູ້ຊົນທີ່ມີລັກສະນະທ້າທາຍ ແລະ ເປັນຍຸດທະສາດ ເພື່ອສ້າງພື້ນຖານໃຫ້ແກ່ບາດລ້ຽວໃໝ່ໃນການພັດທະນາ ເພື່ອນຳພາປະເທດຊາດໃຫ້ຫຼຸດພົ້ນອອກຈາກສະຖານະພາບດ້ອຍພັດທະນາເທື່ອລະກ້າວ ໂດຍການສ້າງບາດກ້າວບຸກທະລຸທັງ 4 ດ້ານໃຫ້ເປັນຈິງ;
ປັດຈຸບັນພວກເຮົາມີທັງຂໍ້ສະດວກ, ເງື່ອນໄຂທີ່ເອື້ອອຳນວຍ ແລະ ມີທັງສິ່ງທ້າທາຍທົດສອບ; ສະພາບແວດລ້ອມສາກົນ ແລະ ພາກພື້ນ ຍັງສືບຕໍ່ຜັນແປຢ່າງໄວວາ, ສະຫຼັບສັບຊ້ອນ ແລະ ຄາດຄະເນໄດ້ຍາກ; ໃນນັ້ນ, ມີບາງດ້ານກໍມີລັກສະນະທ້າທາຍຕໍ່ຄວາມໝັ້ນຄົງ ແລະ ການສ້າງ ສາພັດທະນາປະເທດຊາດ ຂອງ ພວກເຮົາ;
ໄປຄຽງຄູ່ກັບ ບັນຫາດັ່ງກ່າວ ກໍມີຫຼາຍດ້ານ ທີ່ເອື້ອອຳນວຍ, ທັງນີ້ກໍຍ້ອນການເສີມສ້າງສັນຕິພາບ, ມິດ ຕະພາບ ແລະ ການຮ່ວມມືເພື່ອພັດທະນາບົນພື້ນຖານຫຼັກການຕ່າງຝ່າຍຕ່າງມີຜົນປະໂຫຍດຍັງເປັນທ່າອ່ຽງລວມຂອງຍຸກສະໄໝ ໂດຍກຳແໜ້ນທ່າອ່ຽງລວມດັ່ງກ່າວ, ພັກ, ລັດຖະບານເຮົາເວລາໃດກໍໄດ້ເຊີດຊູສະຕິເປັນເຈົ້າໃນການກຳແໜ້ນ ແລະ ໝູນໃຊ້ກາລະໂອກາດອຳນວຍເຂົ້າໃນການສ້າງສາພັດທະນາປະເທດຊາດ ໄປຄຽງຄູ່ກັບການຈຳກັດດ້ານຫຍໍ້ທໍ້ທີ່ບໍ່ເປັນຜົນດີໃຫ້ໝົດໄປເທື່ອລະກ້າວ.ສຳລັບກຳລັງປ້ອງກັນຄວາມສະຫງົບພວກເຮົາ ເຖິງແມ່ນວ່າໄດ້ເຮັດສຳເລັດໜ້າທີ່ ແລະ ມີຜົນງານຢ່າງຫຼວງຫຼາຍກໍຕາມ;
ແຕ່ເມື່ອທຽບໃສ່ຄວາມຮຽກຮ້ອງຕ້ອງການໃນສະພາບການໃໝ່ໂດຍສະເພາະ ການປະຕິບັດການເມືອງຂອງຕົນ, ເຫັນວ່າຍັງມີຫຼາຍດ້ານທີ່ຕ້ອງໄດ້ເອົາໃຈໃສ່ ເພື່ອສ້າງການຫັນປ່ຽນໄປສູ່ຄຸນນະພາບໃໝ່ຢ່າງຕັ້ງໜ້າ ແລະ ເຂັ້ມແຂງຮອບດ້ານ.ຕໍ່ໜ້າສະພາບການດັ່ງ ກ່າວ ເພື່ອຕອບສະໜອງກັບໜ້າທີ່ການເມືອງຂອງພັກໃນໄລຍະໃໝ່; ໃນໂອກາດລະນຶກວັນສ້າງຕັ້ງກຳລັງປ້ອງກັນຄວາມ ສະຫງົບປະຊາຊົນລາວ ຄົບ ຮອບ 61 ປີ;
ຂ້າພະເຈົ້າ, ຈຶ່ງຮຽກ ຮ້ອງມາຍັງນາຍ ແລະ ພົນຕໍາຫຼວດ ທົ່ວກຳລັງປ້ອງກັນຄວາມສະຫງົບເພື່ອພ້ອມກັນສູ້ຊົນຈັດຕັ້ງປະຕິບັດໃນຕໍ່ໜ້າດັ່ງນີ້:1. ສືບຕໍ່ເຊື່ອມຊຶມກຳແໜ້ນ ແລະ ຈັດຕັ້ງແນວທາງປ້ອງກັນຄວາມສະຫງົບທົ່ວປວງຊົນຮອບດ້ານໃຫ້ເລິກເຊິ່ງ, ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກ;ປະຕິບັດມະຕິ ວ່າດ້ວຍການເພີ່ມທະວີວຽກງານປ້ອງກັນຄວາມສະຫງົບໃນສະພາບການໃໝ່;
ຄໍາສັ່ງວ່າດ້ວຍການເພີ່ມທະວີ ແລະ ແກ້ໄຂບັນຫາຢາເສບຕິດ; ຄໍາສັ່ງ ວ່າດ້ວຍການສະກັດກັ້ນ ແລະ ແກ້ໄຂປະກົດການຫຍໍ້ທໍ້ໃນສັງຄົມທັງສຸມໃສ່ຈັດຕັ້ງປະຕິບັດວາລະແຫ່ງຊາດວ່າດ້ວຍການແກ້ໄຂບັນຫາຢາເສບຕິດ (2021-2023) ແລະ ບັນດານິຕິກໍາອື່ນໆທີ່ກ່ຽວຂ້ອງ ໃຫ້ເປັນແຜນຍຸດທະສາດ, ເປັນແຜນງານ ແລະ ໂຄງການທີ່ນອນໃນຄວາມຮັບຜິດຊອບໃຫ້ໄດ້ຮັບໝາກຜົນຕົວຈິງ ໄປພ້ອມກັບການຍູ້ແຮງເຮັດໃຫ້ບັນຫາດັ່ງກ່າວກາຍເປັນພັນທະຂອງທົ່ວສັງຄົມ ແນໃສ່ຮັບປະກັນສະຖຽນລະພາບທາງດ້ານການເມືອງ, ປົກປັກຮັກສາຄວາມສະຫງົບ, ຄວາມເປັນລະບຽບຮຽບຮ້ອຍ ແລະ ຄວາມປອດໄພຂອງສັງຄົມໃຫ້ມີຄວາມໜັກແໜ້ນ.
2. ອອກແຮງປັບປຸງ, ກໍ່ ສ້າງພັກ, ກໍ່ສ້າງພະນັກງານ ໃນກຳລັງປ້ອງກັນຄວາມສະຫງົບໃຫ້ເຂັ້ມແຂງທຸກດ້ານ; ເຊີດຊູບົດບາດການນຳພາເດັດຂາດ, ໂດຍກົງ ແລະ ຮອບດ້ານຂອງພັກຕໍ່ທຸກຂົງເຂດວຽກງານປ້ອງກັນຄວາມສະຫງົບ; ເພີ່ມທະວີປັບປຸງ, ກໍ່ສ້າງກໍາລັງປ້ອງກັນຄວາມສະຫງົບໃຫ້ມີຄວາມໜັກແໜ້ນທາງດ້ານການເມືອງ-ແນວຄິດ, ເຂັ້ມແຂງທາງດ້ານການຈັດຕັ້ງ ແລະ ມີແບບແຜນກ້າວສູ່ຄວາມທັນສະໄໝ, ຕິດພັນກັບການກໍ່ສ້າງກໍາລັງໃຫ້ມີຄວາມຮູ້, ຄວາມສາມາດທາງ ດ້ານວິຊາສະເພາະ, ວິຊາການຕ່າງໆໃຫ້ຮັບປະກັນທາງດ້ານຈໍານວນ ແລະ ຄຸນນະພາບ; ເປັນກຳລັງທີ່ຈົງຮັກພັກດີ, ຊື່ ສັດບໍລິສຸດຕໍ່ຊາດ, ຕໍ່ພັກ, ຕໍ່ປະ ຊາຊົນ ແລະ ອຸດົມການສັງຄົມນິຍົມ; ເປັນເຈົ້າການສະ ກັດກັ້ນ ແລະ ຕ້ານປະກົດການຫຍໍ້ທໍ້ພາຍໃນກຳລັງ ໂດຍສະເພາະ ການສວຍໃຊ້ສິດໜ້າທີ່ ເພື່ອຫາຜົນປະໂຫຍດບໍ່ຖືກຕ້ອງ, ລະເມີດລະບຽບກົດໝາຍທັງ ສຸມໃສ່ຕ້ານປະກົດການ “ຫັນ ປ່ຽນດ້ວຍຕົນເອງ” ແລະ “ເສື່ອມຄຸນປ່ຽນທາດເອງ”ຢ່າງແຂງແຮງ.
3. ສືບຕໍ່ຫັນກຳລັງລົງກໍ່ ສ້າງຮາກຖານການເມືອງຢ່າງແຂງແຮງຕາມທິດ 3 ສ້າງ; ເປັນເຈົ້າການປ້ອງກັນ, ສະກັດກັ້ນ, ແກ້ໄຂບັນດາໜໍ່ແໜງຄວາມບໍ່ສະຫງົບ ແລະ ປະກົດການຫຍໍ້ທໍ້ໃນສັງຄົມ; ຮັບປະກັນບໍ່ໃຫ້ເກີດເຫດການຄວາມບໍ່ສະຫງົບທາງດ້ານການເມືອງທີ່ຮ້າຍແຮງ ແລະ ສົ່ງຜົນກະທົບເຖິງຄວາມໝັ້ນຄົງຂອງຊາດ.
4. ຕັ້ງໜ້າຜັນຂະຫຍາຍຍຸດທະສາດ ແລະ ແຜນງານດ້ານພະລາທິການຮັບໃຊ້ວຽກງານປ້ອງກັນຄວາມສະຫງົບ ໂດຍສຸມໃສ່ສືບຕໍ່ປັບປຸງ, ຍົກ ສູງຄຸນນະພາບວຽກງານພະ ລາທິການຮອບດ້ານ ຕາມທິດເພິ່ງຕົນເອງ, ກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ; ສຸມໃສ່ສ້າງ, ປັບປຸງກົນໄກ, ລະບຽບການທັງຕິດຕາມ, ກວດກາ, ຊຸກຍູ້ ແລະ ປະເມີນຜົນການເຄື່ອນໄຫວວຽກງານພະລາທິການຂອງກົມກອງໃຫ້ມີປະສິດທິຜົນ.
5. ຜັນຂະຫຍາຍແນວ ທາງການຕ່າງປະເທດຂອງພັກ, ປະຕິບັດນະໂຍບາຍເຊື່ອມໂຍງ ພາກພື້ນ ແລະ ສາກົນ ໃຫ້ມີປະສິດທິຜົນ ໂດຍສຸມໃສ່ການພົວພັນຮ່ວມມືກັບກໍາລັງປ້ອງກັນຄວາມສະຫງົບປະ ເທດເພື່ອນມິດຍຸດທະສາດ, ອົງການຕຳຫຼວດອາຊຽນ ແລະ ອົງການຕຳຫຼວດສາກົນ ຢ່າງມີການເລືອກເຟັ້ນ; ສົມທົບແໜ້ນລະຫວ່າງການເຊີດຊູນໍ້າໃຈຮັກຊາດ, ຍົກສູງສະຕິເພິ່ງຕົນເອງ, ສ້າງຄວາມເຂັ້ມແຂງດ້ວຍຕົນເອງ ກັບການຍາດແຍ່ງເອົາກຳ ລັງແຮງ ແລະ ກາລະໂອກາດທີ່ອຳນວຍຂອງຍຸກສະໄໝ ແລະ ສາກົນ, ປະກອບສ່ວນຢ່າງສົມກຽດເຂົ້າໃນພາລະກິດປົກປັກຮັກສາຄວາມໝັ້ນຄົງ, ຄວາມສະຫງົບ, ການເຊີດຊູບົດບາດຂອງກໍາລັງປ້ອງກັນຄວາມສະ ຫງົບປະຊາຊົນໃຫ້ສູງຂຶ້ນໃນເວທີພາກພື້ນ ແລະ ສາກົນ.
ພິເສດ ປັດຈຸບັນນີ້ ປະເທດພວກເຮົາກໍາລັງປະສົບກັບການລະບາດຮອບໃໝ່ຂອງພະ ຍາດໂຄວິດ-19 ຮຽກຮ້ອງມາ ຍັງຄະນະພັກ-ຄະນະບັນຊາ ທຸກຂັ້ນຕະຫຼອດຮອດພະນັກ ງານ, ນາຍ ແລະ ພົນຕໍາຫຼວດທົ່ວປະເທດ ພ້ອມກັນຈັດຕັ້ງປະ ຕິບັດມາດຕະການປ້ອງກັນ, ຄວບຄຸມ ແລະ ແກ້ໄຂພະຍາດໂຄວິດ-19 ທີ່ທາງຄະນະສະ ເພາະກິດຂັ້ນສູນກາງ ກໍຄືຂັ້ນທ້ອງຖິ່ນວາງອອກຢ່າງເຂັ້ມງວດ.ຕະຫຼອດໄລຍະ 61 ປີ ຜ່ານມາ ພວກເຮົາໄດ້ເຮັດຫຼ້ອນ ໜ້າທີ່ອັນໃຫຍ່ຫຼວງທີ່ພັກ, ລັດ ແລະ ປະຊາຊົນລາວບັນດາ ເຜົ່າ ມອບໝາຍໃຫ້, ແມ່ນໄລຍະທາງທີ່ ສະຫວ່າງສະໄຫວ, ມີກຽດສະຫງ່າ ຊຶ່ງເປັນພື້ນຖານອັນໜັກ ແໜ້ນໃນການປັບປຸງກຳລັງປ້ອງກັນຄວາມສະຫງົບປະຊາຊົນ ໃຫ້ມີແບບແຜນກ້າວໄປສູ່ຄວາມທັນສະໄໝ.ເພື່ອອະນາຄົດອັນສົດໃສຂອງປະເທດຊາດ, ພວກເຮົາຈົ່ງພ້ອມກັນເສີມຂະຫຍາຍທາດແທ້,ມູນເຊື້ອອັນສະຫງ່າງາມ, ຜົນງານໄຊຊະນະທີ່ກຳລັງປ້ອງກັນຄວາມສະຫງົບປະຊາຊົນຍາດມາໄດ້ ແລະ ສືບຕໍ່ປະຕິບັດແນວທາງປ່ຽນແປງໃໝ່ຂອງພັກ, ປະຕິບັດໜ້າທີ່ການເມືອງໃຫ້ມີໝາກຜົນດີ ກວ່າເກົ່າ, ນຳພາກຳລັງພວກເຮົາ ກ້າວຂຶ້ນສ້າງທ່ວງທ່າໃໝ່ຢ່າງໜັກແໜ້ນ ແລະ ເຂັ້ມແຂງຢ່າງບໍ່ຢຸດຢັ້ງ.
ຖືເອົາໂອກາດທີ່ມີຄວາມໝາຍສຳຄັນນີ້ ແຈ້ງໃຫ້ທົ່ວສັງຄົມຮູ້ວ່າ: ສໍາລັບການກະ ກຽມສະເຫຼີມສະຫຼອງວັນສ້າງ ຕັ້ງກຳລັງປ້ອງກັນຄວາມສະ ຫງົບປະຊາຊົນ ຄົບຮອບ 61 ປີ ຊຶ່ງຢູ່ໃນໄລຍະການລະບາດຂອງເຊື້ອພະຍາດໂຄວິດ-19 ຢູ່ປະເທດເຮົາ; ເພື່ອປ້ອງກັນ, ຄວບຄຸມພະຍາດດັ່ງກ່າວຄະນະນໍາກະຊວງປ້ອງກັນຄວາມສະຫງົບ ຈຶ່ງໄດ້ຕົກລົງຈັດຕັ້ງພຽງບາງກິດຈະກໍາດ້ວຍຮູບການກະທັດຮັດ ໂດຍລວມແລ້ວກໍໄດ້ກະກຽມ ແລະ ຈັດຕັ້ງປະຕິບັດສຳເລັດຫຼາຍກິດຈະກຳ ເປັນຕົ້ນ: ການດຳເນີນຊີວິດການເມືອງໃນທົ່ວກຳລັງ, ຂະ ບວນການເຄື່ອນໄຫວວິຊາສະເພາະ, ຂະບວນການຈັດຕັ້ງປະຕິບັດວາລະແຫ່ງຊາດວ່າດ້ວຍການແກ້ໄຂບັນຫາຢາເສບຕິດ, ຂະບວນການກິລາ, ສິລະປະ ແລະ ປະດັບປະດາກົມກອງ; ຍັງພຽງບາງກິດຈະກໍາທີ່ຈະສືບຕໍ່ຈັດຕັ້ງປະຕິບັດແຕ່ນີ້ຮອດວັນສ້າງຕັ້ງກຳລັງໃຫ້ສຳເລັດຕາມຈຸດປະສົງ ແລະ ຄາດໝາຍທີ່ວາງໄວ້ເປັນຕົ້ນ ແມ່ນການລົງຢ້ຽມຢາມພະ ນັກ ງານອາວຸໂສບໍານານ, ຢ້ຽມຢາມ ພະນັກງານທີ່ເຈັບປ່ວຍ ແລະ ອວຍພອນການນໍາຂັ້ນສູງ ຂອງພັກ-ລັດ; ມາຮອດປັດຈຸບັນການກະກຽມດ້ານຕ່າງໆ ແມ່ນມີຄວາມພ້ອມຮອບດ້ານ. ສະນັ້ນ, ຈຶ່ງຂໍແຈ້ງເປັນທາງການຜ່ານການຖະແຫຼງຂ່າວຄັ້ງນີ້ ເພື່ອໃຫ້ທຸກພາກສ່ວນ ແລະ ທົ່ວສັງຄົມໄດ້ຮັບຊາບ.
ທ້າຍສຸດນີ້, ຂໍອວຍພອນໃຫ້ການນຳພັກ-ລັດ ຈົ່ງມີສຸ ຂະພາບເຂັ້ມແຂງ, ສືບຕໍ່ນຳ ພາປະເທດຊາດ ກໍຄືກຳລັງປະ ກອບອາວຸດ ແລະ ປວງຊົນ ລາວບັນດາເຜົ່າ ກ້າວຂຶ້ນສູ່ຈຸດ ໝາຍທີ່ວາງໄວ້.ຂໍອວຍພອນໃຫ້ຄະນະພັກ-ຄະນະບັນຊາແຕ່ລະຂັ້ນ, ນາຍ ແລະ ພົນຕຳຫຼວດ ທົ່ວກຳ ລັງປ້ອງກັນຄວາມສະຫງົບ ຈົ່ງ ມີສຸຂະພາບເຂັ້ມແຂງ, ພ້ອມກັນເບີກບານມ່ວນຊື່ນຕໍ່ວັນປະ ຫວັດສາດສຳຄັນຂອງພວກເຮົາ ແລະ ສືບຕໍ່ຈັດຕັ້ງປະຕິບັດໜ້າ ທີ່ທີ່ໄດ້ຮັບມອບໝາຍໃຫ້ມີຜົນ ສຳເລັດໃໝ່ໃຫຍ່ຫຼວງກວ່າເກົ່າ.ຂໍອວຍພອນໃຫ້ພະນັກ ງານປະຕິວັດອາວຸໂສ, ພະນັກ ງານລັດຖະກອນ, ປະຊາຊົນລາວບັນດາເຜົ່າ ຈົ່ງມີສຸຂະ ພາບແຂງແຮງ, ມີຄວາມຜາສຸກ ແລະ ສືບຕໍ່ອູ້ມຊູຊ່ວຍເຫຼືອກໍ່ສ້າງກຳ ລັງປ້ອງກັນຄວາມສະຫງົບ ພວກເຮົາໃຫ້ເຕີບໃຫຍ່ເຂັ້ມ ແຂງຂຶ້ນໄປເລື້ອຍໆ.


text:
Coirule ມີຈຸດປະສົງຕົ້ນຕໍອັນຫນຶ່ງ, ພວກເຮົາຕ້ອງການທີ່ຈະເຮັດໃຫ້ການຊື້ຂາຍມື້ຂອງທ່ານມີປະສິດທິພາບແລະງ່າຍຂຶ້ນ. ຕະຫຼາດ Cryptocurrency ດໍາເນີນການ 24/7, ພຽງແຕ່ bot ການຄ້າອັດຕະໂນມັດສາມາດຈັດການຢ່າງເຕັມທີ່ໂອກາດທີ່ເປັນໄປໄດ້ທີ່ຈະພັດທະນາໃນຊັ້ນການຄ້າ. ວິທີການເປີດຕົວກົດລະບຽບການຊື້ຂາຍອັດຕະໂນມັດສໍາລັບ ETC ກັບ Coinrule? ຕັ້ງຍຸດທະສາດອັດຕະໂນມັດຂອງທ່ານໂດຍໃຊ້ແບບຟອມ If-This-Than-That, ບໍ່ຈໍາເປັນຕ້ອງມີທັກສະການຂຽນລະຫັດ!
ໃນກະດານຄວບຄຸມແບບປະສົມປະສານທີ່ເຊື່ອມຕໍ່ກັບ HitBTC, ທ່ານຈະມີລາຍລະອຽດທີ່ມີຄວາມຫມາຍທັງຫມົດກ່ຽວກັບການຊື້ຂາຍອັດຕະໂນມັດຂອງທ່ານ. ທ່ານສາມາດຄວບຄຸມພວກມັນໄດ້ຢ່າງງ່າຍດາຍ, ຢຸດຊົ່ວຄາວແລະແລ່ນພວກມັນໄດ້ທຸກເວລາເພື່ອໃຫ້ທ່ານມີການຄວບຄຸມຕົວສ້າງຍຸດທະສາດ crypto ຢ່າງແທ້ຈິງຂອງທ່ານ.
Coinruleລະບົບຕິດຕາມກວດກາຂອງໄດ້ຖືກອອກແບບສໍາລັບການຄວບຄຸມສູງສຸດ. ພວກເຮົາຈະບໍ່ເຄີຍຮ້ອງຂໍໃຫ້ມີສິດທິການຖອນ HitBTC. API Key ຂອງເຈົ້າຖືກຮັກສາໄວ້ດ້ວຍຄວາມປອດໄພທີ່ເໜືອກວ່ານອກເຊີບເວີຂອງພວກເຮົາ. ການຄ້າກັບ Coinrule ຢູ່ໃນບັນຊີ, ດ້ວຍເທັກໂນໂລຍີທີ່ເຂົ້າລະຫັດໄວ້.
ພວກເຮົາຕ້ອງການສະເຫນີ app ທີ່ບັນລຸຄວາມຕ້ອງການສູງສຸດ. ພວກເຮົາມີຄວາມກ່ຽວຂ້ອງກັບລູກຄ້າທີ່ມີຄຸນວຸດທິທີ່ສຸດຂອງພວກເຮົາເພື່ອພັດທະນາຜະລິດຕະພັນຂອງພວກເຮົາປະຈໍາວັນ. ໄດ້ຮັບການຮ່ວມມືກັບພວກເຮົາແລະຈອງກອງປະຊຸມການຄ້າຈໍາກັດຫນຶ່ງຕໍ່ຫນຶ່ງ!
ໄດ້ຮັບສັນຍານການຄ້າຟຣີ, ການພັດທະນາຍຸດທະສາດແລະການຄຸ້ມຄອງຫຼັກຊັບຂອງທ່ານສໍາລັບການ 30 ວັນໂດຍບໍ່ເສຍຄ່າ.


text:
(ສພຊ) ໂດຍໄດ້ຮັບການສະໜັບສະໜູນຈາກອົງການເຮວວີຕັດ (HELVETAS LAOS) ໃນໂຄງການກ້າວໄປພ້ອມກັນ (you go project) ວັນທີ 26 ກຸມພາ 2022, ທີ່ເມືອງວັງວຽງ ແຂວງວຽງຈັນ ກຳມາທິການວຽກງານສະມາຊິກສະພາແຫ່ງຊາດ (ກວສຊ) ໄດ້ຈັດກອງປະຊຸມສຳມະນາກ່ຽວກັບການປະກອບຄຳເຫັນໃສ່ຮ່າງມະຕິ ຂອງຄະນະປະຈຳສະພາແຫ່ງຊາດ ໂດຍການເປັນປະທານຂອງທ່ານ ສຸບັນ ສະວະບຸດ ປະທານກວສຊ; ເຂົ້າຮ່ວມມີທ່ານ ຄຳໃບ ດຳລັດ ຮອງປະທານສະພາແຫ່ງຊາດ ຜູ້ຊີ້ນຳ ກວສຊ; ມີຮອງປະທານ ກວສຊ, ກຳມະການ ກວສຊ ໃນທົ່ວປະເທດ, ພະນັກງານ-ລັດຖະກອນ ແລະ ແຂກຖືກເຊີນເຂົ້າຮ່ວມ.
ທັງນີ້, ເພື່ອເປັນການເຜີຍແຜ່ນິຕິກຳທີ່ສຳຄັນ ຂອງຄະນະປະຈຳສະພາແຫ່ງຊາດ ພ້ອມທັງເປັນການສືບຕໍ່ທາບທາມ 2 ຮ່າງນິຕິກຳ ຂອງຄະນະປະຈຳສະພາແຫ່ງຊາດ ຄັ້ງທີ 2 ພາຍຫລັງທີ່ໄດ້ປັບປຸງຕາມຄຳຄິດຄຳເຫັນຂອງຄະນະປະຈຳສະພາແຫ່ງຊາດ ແລະ ສະມາຊິກສະພາແຫ່ງຊາດບາງແຂວງ ເຊິ່ງໄດ້ຈັດທາບທາມຄຳຄິດຄຳເຫັນຢູ່ແຂວງບໍລິຄຳໄຊມາຄັ້ງໜຶ່ງແລ້ວ ແລະ ເປັນການປຶກສາຫາລື ແລະ ແນະນຳວິທີການເຄື່ອນໄຫວວຽກງານ ຂອງຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງ ແລະ ສະພາປະຊາຊົນແຂວງ.
ທ່ານ ຄຳໃບ ດຳລັດ ໄດ້ມີຄຳເຫັນໂອ້ລົມ ແລະ ຕີລາຄາສູງ ພ້ອມທັງເນັ້ນໜັກໃຫ້ສືບຕໍ່ຄົ້ນຄວ້າປັບປຸງ 2 ຮ່າງມະຕິແລ້ວລາຍງານໃຫ້ຄະນະປະຈຳສະພາແຫ່ງຊາດຮັບຊາບ, ເພີ່ມທະວີການເຊື່ອມຊຶມ, ກຳແໜ້ນ ແນວທາງນະໂຍບາຍຂອງພັກ ໂດຍສະເພາະມະຕິກອງປະຊຸມໃຫຍ່ຄັ້ງທີ XI ຂອງພັກ, ບັນດາກົດໝາຍ, ນິຕິກຳຕ່າງໆຂອງລັດ; ເອົາໃຈໃສ່ວຽກງານຄຸ້ມຄອງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນແຂວງ ລວມທັງການປັບປຸງກົງຈັກຊ່ວຍວຽກຢູ່ສະພາປະຊາຊົນແຂວງ ກໍຄືຂັ້ນເມືອງ; ເພີ່ມທະວີການປະສານສົມທົບກັບພາກສ່ວນທີ່ກ່ຽວຂ້ອງ ເພື່ອຍົກສູງຂີດຄວາມສາມາດໃຫ້ແກ່ສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນແຂວງ, ກະກຽມປັບປຸງກົດໝາຍທີ່ພົວພັນກັບການເລືອກຕັ້ງ ກໍຄືການເຄື່ອນໄຫວຂອງສະພາແຫ່ງຊາດ ແລະ ສະພາປະຊາຊົນແຂວງ ແລະ ເອົາໃຈໃສ່ປັບປຸງແບບແຜນວິທີເຮັດວຽກ ໂດຍສະເພາກົນໄກການປະສານງານ ລະຫວ່າງຄະນະກຳມາທິການ ແລະ ບັນດາກຳມະການຂອງຕົນ, ລະບົບການລາຍງານສ່ອງແສງຂອງກຳມະການ ຕໍ່ຄະນະກຳມາທິການ, ການປະສານງານລະຫວ່າງກຳມາທິການ ກັບພາກສ່ວນຕ່າງໆ.
(ພາບ ແລະ ຂ່າວ: ອາລິນ ສຸພິມມະປະດິດ)


text:
ວັນທີ 15 ມິຖຸນາ 2020 ທ່ານ ພູຂົງ ບັນນະວົງ ຮອງເຈົ້າຄອງ ຫົວໜ້າພະແນກແຜນການ ແລະ ການລົງທຶນນະຄອນຫຼວງວຽງຈັນ (ນວ) ພ້ອມຄະນະ ໄດ້ລົງຕິດຕາມກວດກາການປະຕິບັດໂຄງການທາງດ່ວນ ນວ…
Category: ຂ່າວໜ້າໜຶ່ງ
ເປີດຂະບວນການເສຍຄ່າທໍານຽມທາງ ແລະ ພາສີທີ່ດິນ
ພະແນກການເງິນນະຄອນຫຼວງວຽງຈັນ (ນວ) ສົມທົບກັບທະນາຄານການຄ້າຕ່າງປະເທດລາວມະຫາຊົນ ໄດ້ຈັດພິທີເປີດຂະບວນການເສຍຄ່າທໍານຽມທາງ ແລະ ພາສີທີ່ດິນ ປະຈໍາປີ 2020 ຜ່ານລະບົບທະນາຄານຂຶ້ນວັນທີ 16 ມິຖຸນາ 2020 ທີ່ພະແນກການເງິນ ນວ ມີທ່ານ…
ທາງດ່ວນນະຄອນຫຼວງວຽງຈັນ-ວັງວຽງ ສໍາເລັດຫຼາຍກວ່າ 70%
ມາຮອດປັດຈຸບັນ ໂຄງການກໍ່ສ້າງທາງດ່ວນຈາກນະຄອນຫຼວງວຽງຈັນ ຫາເມືອງວັງວຽງ ແຂວງວຽງຈັນ ສໍາເລັດຫຼາຍກວ່າ 70% ຊອງໜ້າວຽກທັງໝົດ ຫຼັງຈາກເລີ່ມລົງມືກໍ່ສ້າງມາແຕ່ກາງເດືອນພະຈິກ 2018 ຄາດວ່າການກໍ່ສ້າງຈະສໍາເລັດ ແລະ ເປີດນໍາໃຊ້ຢ່າງເປັນທາງການ ໃນໂອກາດສະເຫຼີມສະຫຼອງວັນຊາດ ທີ 2…
ມອບ-ຮັບໜ້າທີ່ອໍານວຍການລັດວິສາຫະກິດໄຟຟ້າລາວຜູ້ເກົ່າ ແລະ ຜູ້ວ່າການຜູ້ໃໝ່
ພິທີມອບ-ຮັບໜ້າທີ່ລະຫວ່າງທ່ານ ບຸນອຸ້ມ ສີວັນເພັງ ຜູ້ອໍານວຍການໃຫຍ່ລັດວິສາຫະກິດໄຟຟ້າລາວ (ຜູ້ເກົ່າ) ແລະ ທ່ານ ຈັນທະບູນ ສຸກອາລຸນ ວ່າການຜູ້ອໍານວຍການລັດວິສາຫະກິດໄຟຟ້າລາວ (ຜູ້ໃໝ່) ຈັດຂຶ້ນວັນທີ 16 ມິຖຸນາ 2020…
ສື່ມວນຊົນ ລົງເກັບກໍາຂໍ້ມູນວຽກງານຕ້ານການລະບາດຂອງ COVID-19 ຢູ່ສອງແຂວງພາກເໜືອ
ສູນສື່ສານເພື່ອສຸຂະພາບ-ສຸຂະສຶກສາ ກະຊວງສາທາລະນະສຸກ ແລະ ອົງການອຸຍນີເຊັບ ນໍາຄະນະມວນຊົນ ໃນການລົງເກັບກຳຂ່າວ COVID-19 ທີ່ແຂວງ ບໍ່ແກ້ວ ແລະ ຫຼຼວງນ້ຳທາ ເພື່ອລົງເກັບກໍາຂໍ້ມູນວຽກງານການຈັດຕັ້ງປະຕິບັດມາດຕະຖານຄວບຄຸມ ປ້ອງກັນ ແລະ ແກ້ໄຂການລະບາດຂອງ…
ການກຳນົດວັນ ເວລາ ການສອບຊັ້ນສາຍສາມັນປີສຸດທ້າຍ ອອກມາແລ້ວ
ກາຍເປັນບັນຫາທີ່ສັງຄົມໃຫ້ຄວາມສົນໃຈ ພ້ອມຕັ້ງຄໍາຖາມເປັນຈໍານວນຫຼາຍ ພາຍຫຼັງທີ່ລາວເຮົາໄດ້ປະຕິບັດມາດຕະການໂຈະການຮຽນ-ການສອນໄປໄລຍະໜຶ່ງ ແຕ່ປັດຈຸບັນເລີ່ມເປີດຮຽນຄືນ ເນື່ອງຈາກໄລຍະເວລາພັກດົນ ຈຶ່ງເຮັດໃຫ້ຫຼາຍຄົນຂ້ອງໃຈເຖິງໄລຍະເວລາການສອບເສັງຂອງບັນດາໂຮງຮຽນ ຫຼື ສະຖາບັນຕ່າງໆ ໂດຍສະເພາະສາຍສາມັນ ສຶກສາ ຫຼ້າສຸດ ກະຊວງສຶກສາທິການ ແລະ ກີລາ ໄດ້ອອກແຈ້ງການກ່ຽວກັບການສອບເສັງຈົບຊັ້ນສາຍສາມັນສຶກສາ…
ປະຖົມນິເທດລາງວັັນຮອນດາ ສໍາລັບນັກວິທະຍາສາດ
ສະຖາບັນພັດທະນາຊັບພະຍາກອນມະນຸດລາວ-ຍີ່ປຸ່ນ ຮ່ວມກັບຄະນະວິສະວະກໍາສາດ ມະຫາວິທະ ຍາໄລແຫ່ງຊາດ ຈັດພິທີປະຖົມນິເທດກ່ຽວກັບລາງວັນຮອນດາ ສໍາລັບນັກວິທະຍາສາດ ແລະ ນັກວິສະວະກອນໜຸ່ມຢູ່ລາວ (Honda Y-E-S Award) ຈັດຂຶ້ນວັນທີ 15 ມິຖຸນາ 2020…
ແພດລາວ ຕັ້ງໜ້າອອກແຮງເຝິກຝົນຫຼໍ່ຫຼອມຕົນເອງ ມີຄຸນສົມບັດ ຈັນຍາທຳວິຊາຊີບສ້າງຄວາມຊຳນານວິຊາສະເພາະສົມກຽດສັກສີ ເປັນນັກຮົບເສື້ອຂາວຂອງພັກ
ທ່ານ ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ໄດ້ຖະແຫຼງຂ່າວສະເຫຼີມສະຫຼອງວັນແພດລາວ 18 ມິຖຸນາ ຄົບຮອບ 55 ປີ ໃນວັນທີ 15 ມິຖຸນາ 2020 ທີ່ກະຊວງສາທາລະນະສຸກ ວ່າ:…
ອາເມຣິກາ ສະໜັບສະໜູນການຫຼຸດຜ່ອນເດັກຂາດສານອາຫານຢູ່ລາວ
ພິທີລົງນາມບົດບັນທຶກຄວາມເຂົ້າໃຈ ໂຄງການເຊື່ອມສານວຽກງານໂພຊະນາການນໍ້າ ແລະ ສຸຂານາໄມ ໄລຍະ 2 ປີ 2020-2021 ໂດຍໄດ້ຮັບທຶນສະໜັບສະໜູນຈາກສະຫະລັດອາເມຣິກາ ຜ່ານອົງການພັດທະນາສາກົນປະເທດສະຫະລັດອາເມຣິກາ (USAID) ໃນການສືບຕໍ່ໃຫ້ການຊ່ວຍເຫຼືອບັນຫາເດັກຂາດສານອາຫານແບບຊຳເຮື້ອ (ເດັກລວງສູງບໍ່ໄດ້ມາດຕະ ຖານ) ຈັດຂຶ້ນວັນທີ 12…


text:
ຫວາາງແລ້ວນີ້, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຟ້າມມິນຈິ້ງ ໄດ້ໃຫ້ການຕ້ອນຮັບທ່ານ Alok Sharma - ລັດຖະມົນຕີລັດຖະບານອັງກິດ, ປະທານກອງປະຊຸມຄັ້ງທີ 26 ຂອງບັນດາປະເທດສົນທິສັນຍາຂອບສະຫະປະຊາຊາດ ກ່ຽວກັບ ການປ່ຽນແປງຂອງດິນຟ້າອາກາດ (COP26), ເນື່ອງໃນໂອກາດທ່ານ Alok Sharma ຢ້ຽມຢາມ ແລະ ເຮັດວຽກຢູ່ຫວຽດນາມ.
ທ່ານ Alok Sharma ໄດ້ສົ່ງຈົດໝາຍຂອງທ່ານນາຍົກລັດຖະມົນຕີອັງກິດ Boris Johnson ໃຫ້ແກ່ທ່ານນາຍົກລັດຖະມົນຕີ ຟ້າມມິນຈິ້ງ ເພື່ອເຊື້ອເຊີນທ່ານນາຍົກລັດຖະມົນຕີ ຟ້າມມິນຈິ້ງ ເຂົ້າຮ່ວມກອງປະຊຸມ COP26 ທີ່ຈະໄດ້ຈັດຂຶ້ນໃນເດືອນພະຈິກທີ່ປະເທດອັງກິດ, ຫວັງວ່າ ນາຍົກລັດຖະມົນຕີ ຟ້າມມິນຈິ້ງ ຈະຈັດເວລາເຂົ້າຮ່ວມກອງປະຊຸມສຳຄັນນີ້.
ໃນບັນຍາກາດເປີດກວ້າງ, ຈິງໃຈ ແລະ ເປີດເຜີຍ, ສອງຝ່າຍໄດ້ແລກປ່ຽນຫຼາຍບັນຫາສະເພາະ, ສຳຄັນ ແລະ ມີປະໂຫຍດສ່ວນລວມ ເພື່ອສືບຕໍ່ນຳການພົວພັນຄູ່ຮ່ວມມືຍຸດທະສາດຫວຽດນາມ - ອັງກິດໄປສູ່ການພັດທະນາໃນທາງບວກ ໃນສະພາບການໂລກພວມປະເຊີນໜ້າກັບສິ່ງທ້າທາຍໃໝ່ຫຼາຍຢ່າງ, ໂດຍສະເພາະແມ່ນການປ່ຽນແປງຂອງດິນຟ້າອາກາດ ແລະ ການລະບາດຂອງພະຍາດ COVID-19.
ທ່ານນາຍົກລັດຖະມົນຕີ ຟ້າມມິນຈິ້ງ ຢັ້ງຢືນວ່າ ຫວຽດນາມພ້ອມແລ້ວທີ່ຈະຮ່ວມມືຢ່າງແໜ້ນແຟ້ນກັບອັງກິດ ແລະ ບັນດາຄູ່ຮ່ວມມືເພື່ອຮັບປະກັນຜົນສຳເລັດອັນໃຫຍ່ຫຼວງຂອງກອງປະຊຸມ ດ້ວຍຄຳໝັ້ນສັນຍາທີ່ເຂັ້ມແຂງ ແລະ ສະເພາະ ເພື່ອໜູນຊ່ວຍບັນດາປະເທດພວມພັດທະນາປະຕິບັດສັນຍາປາຣີ ກ່ຽວກັບການປ່ຽນແປງດິນຟ້າອາກາດ, ພິເສດແມ່ນການເຂົ້າເຖິງແຫຼ່ງທຶນການເງິນ ແລະ ການຖ່າຍທອດເຕັກໂນໂລຢີ.
ສ່ວນ ທ່ານ Alok Sharma ໄດ້ເນັ້ນໜັກວ່າ ຫວຽດນາມແມ່ນໜຶ່ງໃນບັນດາຄູ່ຮ່ວມມືທີ່ສຳຄັນ ຂອງລັດຖະບານອັງກິດ ໃນການກະກຽມໃຫ້ແກ່ກອງປະຊຸມ COP26. ພ້ອມທັງ ຕີລາຄາສູງຫວຽດນາມ ໃນການໃຫ້ຄຳໝັ້ນສັນຍາ ແລະ ການເຂົ້າຮ່ວມຢ່າງຕັ້ງໜ້າໃນຂອບການຮ່ວມມືຫຼາຍຝ່າຍ ກ່ຽວກັບການປ່ຽນແປງດິນຟ້າອາກາດ, ຕີລາຄາສູງຄວາມພະຍາຍາມຂອງຫວຽດນາມ ໃນການຫຼຸດຜ່ອນການປ່ອຍອາຍພິດເຮືອນແກ້ວ, ຢືນຢັນວ່າ ອັງກິດຈະສືບຕໍ່ສະໜັບສະໜູນຫວຽດນາມ ຮັບມືຕໍ່ການປ່ຽນແປງຂອງດິນຟ້າອາກາດ, ນັບທັງຊຸກຍູ້ການພັດທະນາຂະແໜງພະລັງງານສີຂຽວ.
ຄຳຮຸ່ງ


text:
ກອງປະຊຸມສະໄໝສາມັນ ເທື່ອທີ 7 ຂອງສະພາແຫ່ງຊາດ ຊຸດທີ VIII ໄດ້ໄຂຂຶ້ນຢ່າງເປັນທາງການໃນຕອນເຊົ້າວັນທີ 5 ມິຖຸນາ 2019 ທີ່ຫ້ອງປະຊຸມສະພາແຫ່ງຊາດ ( ຫຼັກ 6 ) ນະຄອນຫຼວງວຽງຈັນ ພາຍໃຕ້ການເປັນປະທານຂອງ ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ແລະ ໃຫ້ກຽດເຂົ້າຮ່ວມຂອງ ທ່ານ ບຸນຍັງ ວໍລະຈິດ ປະທານປະເທດແຫ່ງ ສປປ ລາວ, ທ່ານ ທອງລຸນ ສີສຸລິດ ນາຍົກລັດຖະມົນຕີ, ມີບັນດາລັດຖະມົນຕີ ແລະ ສະມາຊິກສະພາແຫ່ງຊາດເຂົ້າຮ່ວມ.
ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດກ່າວວ່າ: ໃນໄລຍະ 5 ເດືອນຕົ້ນປີ 2019 ຜ່ານມາ ພາຍໃຕ້ການຊີ້ນໍາ – ນໍາພາຂອງຄະນະບໍລິຫານງານສູນກາງພັກ ແລະ ຊຸກຍູ້ຢ່າງໃກ້ຊິດຈາກລັດຖະບານ ແລະ ຄວາມບຸກບືນຂອງບັນດາຂະແໜງການກໍຄືອົງການປົກຄອງທ້ອງຖິ່ນທຸກຂັ້ນ ເຮັດໃຫ້ບັນດາຄາດໝາຍທາງດ້ານເສດຖະກິດມະຫາພາກກໍຄືບັນດາຕົວຊີ້ວັດໃນຂະແໜງການຕ່າງໆທີ່ກໍານົດໄວ້ໃນມະຕິກອງປະຊຸມສະໄໝສາມັນ ເທື່ອທີ 6 ກ່ຽວກັບແຜນພັດທະນາເສດຖະກິດ – ສັງຄົມ ແລະ ແຜນງົບປະມານແຫ່ງລັດປະຈໍາປີ 2019 ໄດ້ຮັບຜົນສໍາເລັດດີພໍສົມຄວນ.
ບົນຈິດໃຈດັ່ງກ່າວ ກອງປະຊຸມສະໄໝສາມັນ ເທື່ອທີ 7 ນີ້ຈະສຸມໃສ່ພິຈາລະນາ ແລະ ຮັບຮອງບັນດາເນື້ອໃນທີ່ສໍາຄັນ ຄື: 1). ພິຈາລະນາ ແລະ ຮັບຮອງເອົາບົດລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດແຜນພັດທະນາເສດຖະກິດ – ສັງຄົມ ແລະ ແຜນງົບປະມານແຫ່ງລັດ 4 ເດືອນ, ຄາດຄະເນ 6 ເດືອນຕົ້ນປີ ແລະ ທິດທາງວຽກງານຈຸດສຸມໃນ 6 ເດືອນທ້າຍປີ 2019; 2). ພິຈາລະນາ, ຮັບຮອງບົດລາຍງານຂອງລັດຖະມົນຕີກະຊວງສຶກສາທິການ ແລະ ກີລາ ກ່ຽວກັບການພັດທະນາຊັບພະຍາກອນມະນຸດທີ່ຕິດພັນກັບການພັດທະນາເສດຖະກິດ – ສັງຄົມໃນໄລຍະໃໝ່ ໂດຍສະເພາະການສ້າງຊັບພະຍາກອນມະນຸດໃຫ້ໄປຕາມຂະແໜງການບຸລິມະສິດ ເປັນຕົ້ນ: ວິຊາການສະເພາະດ້ານ, ໃນສາຂາວິຊາກະສິກໍາ, ຄູ ແລະ ພະຍາບານ ເພື່ອສາມາດຕອບສະໜອງໃຫ້ແກ່ການພັດທະນາປະເທດຊາດ ແລະ ແກ້ໄຂຄວາມທຸກຍາກຂອງປະຊາຊົນ; 3). ພິຈາລະນາບົດລາຍງານຂອງລັດຖະບານ ກ່ຽວກັບວຽກງານທ່ອງທ່ຽວຕິດພັນກັບການຈັດຕັ້ງປະຕິບັດປີທ່ອງທ່ຽວ ລາວ – ຈີນ ປີ 2019.
4). ພິຈາລະນາບົດລາຍງານຂອງລັດຖະບານກ່ຽວກັບຂອງການຈັດຕັ້ງປະຕິບັດມະຕິກອງປະຊຸມສະພາແຫ່ງຊາດສະບັບເລກທີ 080/ສພຊ ລົງວັນທີ 17 ພະຈິກ 2017 ວ່າດ້ວຍການຈັດຕັ້ງປະຕິບັດຄຳຕັດສິນຂອງສານ; 5). ພິຈາລະນາ, ຮັບຮອງການຊີ້ແຈງຂອງລັດຖະມົນຕີກະຊວງຊັບພະຍາກອນທໍາມະຊາດ ແລະ ສິ່ງແວດລ້ອມ ກ່ຽວກັບການຄຸ້ມຄອງ, ການອອກໃບຕາດິນຊໍ້າຊ້ອນໃນໄລຍະຜ່ານມາ, ມາດຕະການແກ້ໄຂຕໍ່ໜ້າ ແລະ ການຊີ້ແຈງຂອງລັດຖະມົນຕີກະຊວງກະສິກໍາ – ປ່າໄມ້ ແລະ ພັດທະນາຊົນນະບົດກ່ຽວກັບການຟື້ນຟູປ່າໄມ້ ແລະ ປູກປ່າທົດແທນຕິດພັນກັບການນໍາໃຊ້ງົບປະມານຂອງລັດ ກໍຄືຈາກໂຄງການພັດທະນາໄຟຟ້າ – ບໍ່ແຮ່ ແລະ ທຶນຊ່ວຍເຫຼືອຈາກຕ່າງປະເທດ; 6). ພິຈາລະນາ, ຮັບຮອງເອົາການແຕ່ງຕັ້ງສະມາຊິກລັດຖະບານຕາມການສະເໜີຂອງທ່ານນາຍົກລັດຖະມົນຕີ; 7). ເລືອກຕັ້ງປະທານສານປະຊາຊົນສູງສຸດຕາມການສະເໜີຂອງທ່ານປະທານປະເທດ; 8). ພິຈາລະນາ, ຮັບຮອງບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ; 9). ພິຈາລະນາບົດລາຍງານການເຄື່ອນໄຫວວຽກງານຂອງຄະນະປະຈໍາສະພາແຫ່ງຊາດໄລຍະ 5 ເດືອນຕົ້ນປີ ແລະ ທິດທາງຈຸດສຸມ 6 ເດືອນທ້າຍປີ 2019.
ຄຽງຄູ່ກັນນັ້ນ, ຍັງໄດ້ພິຈາລະນາ ແລະ ຮັບຮອງການສ້າງ ແລະ ປັບປຸງຮ່າງກົດໝາຍຈໍານວນ 10 ສະບັບ. ໃນນີ້, ຂົງເຂດເສດຖະກິດມີ 6 ສະບັບ ຄື: ກົດໝາຍວ່າດ້ວຍການຄຸ້ມຄອງສ່ວຍສາອາກອນ, ກົດໝາຍວ່າດ້ວຍອາກອນລາຍໄດ້, ກົດໝາຍວ່າດ້ວຍອາກອນຊົມໃຊ້, ກົດໝາຍວ່າດ້ວຍທີ່ດິນ, ກົດໝາຍວ່າດ້ວຍການຕອບໂຕ້ການທຸ້ມຕະຫຼາດ ແລະ ການອຸດໜູນສິນຄ້ານໍາເຂົ້າ ແລະ ກົດໝາຍວ່າດ້ວຍປ່າໄມ້. ສໍາລັບຂົງເຂດວັດທະນະທໍາ – ສັງຄົມ ມີ 2 ສະບັບ ຄື: ກົດໝາຍວ່າດ້ວຍອາຊີວະສຶກສາ ແລະ ກົດໝາຍວ່າດ້ວຍການຄຸ້ມຄອງໄພພິບົດ, ສ່ວນຂົງເຂດຍຸຕິທໍາ ແລະ ການປົກຄອງມີ 2 ສະບັບ ຄື: ກົດໝາຍວ່າດ້ວຍຄ່າທໍານຽມສານ ແລະ ກົດໝາຍວ່າດ້ວຍເອກະສານ.
[ ຂ່າວ: ສົມສະຫວິນ, ຮູບ: ສຸກສະຫວັນ ]


text:
ຂປລ. ສາທາລະນະລັດ ປະຊາທິປະໄຕ ປະຊາຊົນລາວ(ສປປລາວ) ແລະ ໄທ ຮ່ວມກັນຈັດງານ ສຳມະນາ ວິຊາການ ເພື່ອສະຫລອງ 70 ປີ ແຫ່ງຄວາມສຳພັນ ທາງການທູດລາວໄທ ໄດ້ກ້າວເຂົ້າສູ່ ຄວາມເປັນຫຸ້ນສ່ວນ ຍຸດທະສາດ ເພື່ອການຈະເລີນ ເຕີບໂຕ ແລະ ພັດທະນາ ຢ່າງໝັ້ນຄົງ.
ໂດຍມີທ່ານ ວິຊາວັດ ອິດສັກດິ ຜູ້ຊ່ວຍ ລັດຖະມົນຕີ ປະຈຳ ກະຊວງ ການຕ່າງປະເທດໄທ ແລະ ທ່ານ ແສງ ສຸຂະທິວົງ ເອກອັກຄະລັດ ຖະທູດ ສປປລາວ ປະຈຳ ປະເທດໄທ ພ້ອມດ້ວຍ ທ່ານກຽດຕິຄຸນຊາຕີ ປະເສີດ ປະທານ ສະມາຄົມມິດຕະພາບ ໄທ-ລາວ ໄດ້ຮ່ວມກັນ ເປັນປະທານ ໃນພິທີ ເປີດງານ ສຳມະນາ ວິຊາການ ພາຍໃຕ້ ຫົວຂໍ້ວ່າ “70 ປີ ແຫ່ງຄວາມສຳພັນ ທາງການທູດ ລາວ-ໄທ ໄດ້ກ້າວເຂົ້າສູ່ ຄວາມເປັນ ຫຸ້ນສ່ວນ ຍຸດທະສາດ ເພື່ອການຈະເລີນ ເຕີບໂຕ ແລະ ການພັດທະນາ ຢ່າງໝັ້ນຄົງ.” ແລະ ພິທີເປີດໂຕ ກາສັນຍາລັກ ຄົບຮອບ 70 ປີ ແຫ່ງຄວາມສຳພັນ ຢ່າງເປັນທາງການ ຢູ່ນະຄອນຫລວງ ບາງກອກ ປະເທດໄທ.


text:
ຊອບແວຟຣີສໍາລັບການວິເຄາະ Cognos
ດາວໂຫລດ MotioPI Freeware, ເປັນ“ ເພື່ອນທີ່ດີທີ່ສຸດ” ຂອງຜູ້ບໍລິຫານ Cognos.
ຫຼືຮ້ອງຂໍ MotioPI ຫຼື MotioCI ສຳ ລັບໃຊ້ຟຣີກັບການອັບເກຣດ Cognos Analytics ຂອງເຈົ້າ.
MotioPI
ເຄື່ອງມືແລະລະບົບອັດຕະໂນມັດທີ່ມີປະສິດທິພາບ ສຳ ລັບຜູ້ບໍລິຫານ Cognos ແລະຜູ້ໃຊ້ພະລັງງານ - ລວມທັງຄວາມສາມາດໃນການກູ້ຄືນຕົວແບບ Cognos Framework ທີ່ເສຍຫຼືເສຍຫາຍພາຍໃນວິນາທີ.
MotioCI
ປະຫຍັດເວລາແລະເງິນຂອງເຈົ້າໂດຍອັດຕະໂນມັດວຽກງານທີ່ໃຊ້ເວລາຫຼາຍ (ການທົດສອບ, ການກວດສອບລາຍງານ, ແລະອື່ນ)) ໃນລະຫວ່າງການອັບເກຣດ Cognos ຂອງເຈົ້າ.


text:
ດ້ວຍການຈັດຕັ້ງປະຕິບັດ MotioCI ຢູ່ Telus, ຜູ້ຊ່ຽວຊານອັດຕະໂນມັດຂອງຊອບແວmotioຄຸນສົມບັດ n ໄດ້ສະ ໜອງ ການຫຼຸດລົງຢ່າງຫຼວງຫຼາຍຂອງເວລາວົງຈອນປ່ອຍ, ເຮັດໃຫ້ເກີດການເພີ່ມຜົນຜະລິດຢູ່ທີ່ TELUS. ການທົດສອບການຖົດຖອຍອັດຕະໂນມັດເລື້ອຍ and ແລະການຄວບຄຸມເວີຊັນຍັງໄດ້ປະກອບສ່ວນເຂົ້າໃນການເພີ່ມຄວາມທັນເວລາແລະຄຸນນະພາບຢູ່ທີ່ Telus ໂດຍການຫຼຸດຜ່ອນການຊັກຊ້າແລະຄວາມຜິດພາດຢູ່ໃນເນື້ອຫາ BI ຂອງເຂົາເຈົ້າ.
TELUS, ບໍລິສັດໂທລະຄົມມະນາຄົມຊັ້ນນໍາຂອງປະເທດໃນການາດາ, ມີຄວາມປາຖະ ໜາ ອັນແຮງກ້າທີ່ຈະເລັ່ງການເຕີບໂຕແລະການປະຕິບັດຂອງສະພາບແວດລ້ອມ IBM Cognos ຂອງເຂົາເຈົ້າ. ແນວໃດກໍ່ຕາມ, ເຂົາເຈົ້າມີຜູ້ຂຽນລາຍງານຫຼາຍຮ້ອຍຄົນເຮັດວຽກຮ່ວມກັບບົດລາຍງານຫຼາຍພັນຂໍ້ສໍາລັບຖານຜູ້ໃຊ້ 3500 ຄົນ, ແລະຖືກຂັດຂວາງໂດຍເວລາຮອບວຽນການພັດທະນາທີ່ຍາວນານແລະການດໍາເນີນງານດ້ວຍຕົນເອງຫຼາຍເກີນໄປ.


text:
ມູນນິທິ McKnight ມີຄວາມຍິນດີທີ່ຈະປະກາດວ່າ Beyene Gessesse ຈະເຂົ້າຮ່ວມ ສາກົນ ທີມງານເປັນເຈົ້າຫນ້າທີ່ໂຄງການຂອງຕົນ. Gessesse ມີປະສົບການຢ່າງກວ້າງຂວາງໃນການລິເລີ່ມການພັດທະນາຊົນນະບົດແລະຄວາມປອດໄພດ້ານສະບຽງອາຫານ, ເຮັດວຽກຮ່ວມກັບຊາວກະສິກອນ, ນັກຄົ້ນຄວ້າ, ຜູ້ປະຕິບັດການພັດທະນາ, ແລະຜູ້ໃຫ້ທຶນ. ລາວຈະເລີ່ມຕົ້ນບົດບາດໃໝ່ໃນວັນທີ 29 ພະຈິກນີ້.
"ພວກເຮົາຕື່ນເຕັ້ນທີ່ຈະຍິນດີຕ້ອນຮັບ Beyene ກັບທີມງານຂອງພວກເຮົາ, ຂະຫຍາຍຄວາມສາມາດຂອງພວກເຮົາເພື່ອປັບປຸງການເຂົ້າເຖິງອາຫານທ້ອງຖິ່ນ, ຍືນຍົງ, ມີທາດບໍາລຸງໃນທົ່ວໂລກ," Jane Maland Cady, ຜູ້ອໍານວຍການໂຄງການສາກົນກ່າວ. "Beyene ເອົາຄວາມມຸ່ງຫມັ້ນອັນເລິກເຊິ່ງຕໍ່ຄວາມປອດໄພດ້ານສະບຽງອາຫານ, ລະບົບສະບຽງອາຫານທ້ອງຖິ່ນ, ນິເວດວິທະຍາ, ການປູກຝັງ, ແລະການຄົ້ນຄວ້າທີ່ເປັນສູນກາງຂອງຊາວກະສິກອນ, ເຊັ່ນດຽວກັນກັບທັດສະນະທີ່ຈະເສີມຂະຫຍາຍຄວາມສາມາດຂອງ McKnight ເພື່ອກ້າວຫນ້າວຽກງານທີ່ສໍາຄັນນີ້."
"ພວກເຮົາຕື່ນເຕັ້ນທີ່ຈະຍິນດີຕ້ອນຮັບ Beyene ກັບທີມງານຂອງພວກເຮົາ, ຂະຫຍາຍຄວາມສາມາດຂອງພວກເຮົາເພື່ອປັບປຸງການເຂົ້າເຖິງອາຫານທ້ອງຖິ່ນ, ຍືນຍົງ, ມີທາດບໍາລຸງໃນທົ່ວໂລກ." -JANE MALAND CADY, ຜູ້ ອຳ ນວຍການໂຄງການລະຫວ່າງປະເທດ
ໂຄງການສາກົນສະໜັບສະໜູນການຄົ້ນຄ້ວາສາທາລະນະຊົນຊາວກະສິກອນເປັນຈຸດໃຈກາງທີ່ສ້າງຜົນກະທົບ, ໃຫ້ຜົນດີຕໍ່ຊາວກະສິກອນ, ສິ່ງແວດລ້ອມ, ແລະສາທາລະນະສຸກ. ເປັນເວລາຫຼາຍກວ່າ 35 ປີ, ໂຄງການດັ່ງກ່າວໄດ້ປະຕິບັດວິທີການລະບົບນິເວດແບບລວມໆເພື່ອກະສິກໍາ, ສະຫນັບສະຫນູນການຄົ້ນຄວ້າແລະການຮ່ວມມືທີ່ນໍາໄປສູ່ການປັບປຸງຜົນຜະລິດພືດ, ຊີວິດການເປັນຢູ່, ໂພຊະນາການ, ແລະຄວາມທ່ຽງທໍາ. ມັນສຸມໃສ່ສາມຊຸມຊົນການປະຕິບັດໃນ 10 ປະເທດໃນເຂດ Andes ສູງແລະອາຟຣິກາ.
ທ່ານ Kara Inae Carlisle, ຮອງປະທານໂຄງການກ່າວວ່າ "ຄວາມອຶດຫິວທົ່ວໂລກ ແລະການປ່ຽນແປງຂອງດິນຟ້າອາກາດແມ່ນເຊື່ອມໂຍງກັນຢ່າງບໍ່ຢຸດຢັ້ງ—ພວກເຂົາທັງສອງຕ້ອງການໃຫ້ມີການປັບປຸງລະບົບອາຫານຂອງໂລກຂອງພວກເຮົາຢ່າງຮີບດ່ວນ", Kara Inae Carlisle, ຮອງປະທານໂຄງການກ່າວ. "ເມື່ອພວກເຮົາພົບກັບສິ່ງທ້າທາຍອັນໃຫຍ່ຫຼວງນີ້, Beyene ຈະເປັນເຄື່ອງມືທີ່ຈະຊ່ວຍໃຫ້ພວກເຮົາເຕີບໃຫຍ່ແລະເສີມສ້າງຄວາມສໍາພັນຂອງພວກເຮົາ - ກັບອາຫານຂອງພວກເຮົາ, ກັບກັນແລະກັນ, ແລະໂລກຂອງພວກເຮົາ."
ໃນຖານະເປັນເຈົ້າຫນ້າທີ່ໂຄງການ McKnight, Gessesse ຈະເຮັດວຽກຢູ່ໃນຈຸດຕັດຂອງການແກ້ໄຂດ້ານກະສິກໍາ - ປະກອບສ່ວນເຂົ້າໃນໂຄງການຄົ້ນຄ້ວາແລະການລົງທຶນທົ່ວໂລກທີ່ສ້າງທາງເລືອກທີ່ມີຄວາມສະເຫມີພາບແລະຍືນຍົງສໍາລັບຊາວກະສິກອນຂະຫນາດນ້ອຍແລະລະບົບອາຫານ. ລາວຈະເຮັດວຽກຢ່າງໃກ້ຊິດກັບ Jane Maland Cady, ເຈົ້າຫນ້າທີ່ໂຄງການອາວຸໂສ Paul Rogé, ໂຄງການແລະການຊ່ວຍເຫຼືອລ້າ Joel Krogstad, ແລະຜູ້ບໍລິຫານທີມ Kelsey Johnson.
ອາຊີບທີ່ເນັ້ນໃສ່ລະບົບອາຫານທ້ອງຖິ່ນ ແລະ ນິເວດວິທະຍາ
ສໍາລັບຫຼາຍກວ່າ 10 ປີ, Gessesse ໄດ້ເຮັດວຽກກ່ຽວກັບໂຄງການແລະໂຄງການທີ່ກ່ຽວຂ້ອງກັບລະບົບອາຫານທ້ອງຖິ່ນ, ນິເວດວິທະຍາ, ແລະການຫຼຸດຜ່ອນຄວາມທຸກຍາກ. ລາວນໍາເອົາປະສົບການທົ່ວໂລກໃນການຄົ້ນຄວ້າ, ການຝຶກອົບຮົມ, ການໃຫ້ຄໍາປຶກສາ, ການພັດທະນາຊຸມຊົນ, ການສ້າງຄວາມສາມາດ, ແລະການຄຸ້ມຄອງການຊ່ວຍເຫຼືອລ້າ. ຈຸດເດັ່ນອັນໜຶ່ງຂອງອາຊີບຂອງລາວແມ່ນການຮັບໃຊ້ໂຄງການ ແລະ ຊ່ຽວຊານສຳລັບໂຄງການພັດທະນາຂະແໜງເມັດພັນແບບປະສົມປະສານໃນປະເທດເອທິໂອເປຍ, ເຊິ່ງມີເປົ້າໝາຍເພື່ອປັບປຸງການເຂົ້າຫາຊາວກະສິກອນຂະໜາດນ້ອຍ ແລະ ນຳໃຊ້ແນວພັນທີ່ມີຄຸນນະພາບເພື່ອເພີ່ມຜົນຜະລິດກະສິກຳແບບຍືນຍົງ. ໃນພາລະບົດບາດນີ້, ລາວແລະທີມງານຂອງລາວໄດ້ສ້າງການຮ່ວມມືລະຫວ່າງພາກລັດ - ເອກະຊົນທີ່ຫັນປ່ຽນການເຮັດວຽກຮ່ວມກັນລະຫວ່າງນັກຄົ້ນຄວ້າ, ນັກປະຕິບັດ, ລັດຖະບານ, ກອງທຶນ, ແລະຊາວກະສິກອນ - ເສີມຂະຫຍາຍການປະຕິບັດລະບົບເມັດພັນແລະສ້າງຕັ້ງສະຫະກອນແນວພັນຊາວກະສິກອນ 50 ແຫ່ງໃນເຂດ Tigray ຂອງເອທິໂອເປຍ.
ໃນຂະນະທີ່ອາໄສຢູ່ໃນ Addis Ababa, Gessesse ໄດ້ຮ່ວມກໍ່ຕັ້ງແລະນໍາພາ Praxis Consulting Plc, ດໍາເນີນໂຄງການໃນການວິເຄາະທຸລະກິດແລະການຄົ້ນຄວ້າ, ການຄຸ້ມຄອງການປ່ຽນແປງແລະການປະເມີນຜົນ. ແລະເປັນເວລາຫຼາຍກວ່າທົດສະວັດ, ລາວເປັນອາຈານສອນຢູ່ມະຫາວິທະຍາໄລ Mekelle, ໃນປະເທດເອທິໂອເປຍ, ຫຼັກສູດການສອນທຸລະກິດກະສິກໍາ, ການພັດທະນາຊົນນະບົດ, ແລະສັງຄົມວິທະຍາຂອງກະສິກໍາ.
ລາວມາຮອດ McKnight ບໍ່ດົນມານີ້ຈາກ Interfaith Outreach & Community Partners ໃນ Minnesota, ບ່ອນທີ່ທ່ານໄດ້ເຮັດຫນ້າທີ່ເປັນຜູ້ຊ່ຽວຊານດ້ານການຊ່ວຍເຫຼືອລ້າ, ແລະກ່ອນນັ້ນ, ພະແນກການຄ້າຂອງ Minnesota, ບ່ອນທີ່ລາວເປັນທີ່ປຶກສາດ້ານການຄຸ້ມຄອງການປ່ຽນແປງ.
ຜູ້ທີ່ໄດ້ຮັບທຶນການສຶກສາ 2005 Nuffic (ອົງການໂຮນລັງເພື່ອຄວາມເປັນສາກົນໃນການສຶກສາ) ຈາກລັດຖະບານຂອງເນເທີແລນ, Gessesse ຖື MSc ໃນການສຶກສາພັດທະນາສາກົນຈາກມະຫາວິທະຍາໄລ Wageningen & ການຄົ້ນຄວ້າໃນປະເທດເນເທີແລນ, ແລະປະລິນຍາຕີດ້ານການຄຸ້ມຄອງຈາກມະຫາວິທະຍາໄລ Mekelle. ນອກຈາກນັ້ນ, ລາວຍັງເປັນຜູ້ຊ່ວຍການຄົ້ນຄວ້າຢູ່ມະຫາວິທະຍາໄລລັດ Pennsylvania ບ່ອນທີ່ທ່ານໄດ້ສຶກສາລະບົບກະສິກໍາແລະອາຫານສໍາລັບໂຄງການສັງຄົມວິທະຍາຊົນນະບົດ.


text:
ຍີ່ປຸ່ນ - ພິທີເຊັນສັນຍາ IICBA ສຳ ລັບໂຄງການ 'ການຝຶກອົບຮົມຄູແລະການພັດທະນາເພື່ອການສ້າງສັນຕິພາບໃນເຂດ Horn ຂອງອາຟຣິກາແລະປະເທດອ້ອມຂ້າງ
(ຮຽບຮຽງຈາກ: ສະຖາບັນສາກົນເພື່ອການສ້າງຂີດຄວາມສາມາດຂອງ UNESCO ໃນອາຟຣິກກາ. ວັນທີ 28 ມັງກອນ 2017)
ໃນຕອນເຊົ້າຂອງວັນທີ 27 ເດືອນກຸມພາປີ 2017, ທ່ານຊິນຈິຊິອິດາ, ເອກອັກຄະລັດຖະທູດຍີ່ປຸ່ນປະ ຈຳ ເອທິໂອເປຍໄດ້ລົງຢ້ຽມຢາມ ສຳ ນັກງານສະຖາບັນອິນເຕີເນັດເພື່ອສ້າງຄວາມເຂັ້ມແຂງໃນອາຟຣິກກາ (IICBA) ສຳ ລັບພິທີເຊັນສັນຍາ, ໃນນາມຕາງ ໜ້າ ລັດຖະບານຍີ່ປຸ່ນ, ເຊິ່ງໄດ້ໃຫ້ທຶນສະ ໜັບ ສະ ໜູນ ລວມມູນຄ່າ 1 ລ້ານໂດລາສະຫະລັດໃຫ້ IICBA. ເງິນດັ່ງກ່າວຈະໄປສູ່ໂຄງການຂອງ IICBA, 'ການຝຶກອົບຮົມຄູແລະການພັດທະນາເພື່ອສ້າງສັນຕິພາບໃນເຂດ Horn of Africa ແລະອ້ອມຂ້າງປະເທດ' ເຊິ່ງຈະສະ ໜັບ ສະ ໜູນ ຄູອາຈານແລະຄູອາຈານຈາກປະເທດເອທິໂອເປຍ, Eritrea, Kenya, Somalia, South Sudan ແລະ Uganda. ໂຄງການດັ່ງກ່າວປະກອບມີການເດີນທາງໄປສຶກສາຕໍ່ທີ່ປະເທດຍີ່ປຸ່ນ - ໂຕກຽວແລະ Hiroshima - ເພື່ອຈະໄດ້ ສຳ ຜັດກັບການສຶກສາສັນຕິພາບໃນຍີ່ປຸ່ນ ພິທີເຊັນສັນຍາດັ່ງກ່າວໄດ້ ດຳ ເນີນ, ເໝາະ ສົມ, ກ່ອນທີ່ຈະມີພາບພົມແກ້ວທີ່ມີສີສັນສວຍງາມທີ່ເລົ່າເຖິງການຕໍ່ສູ້ເພື່ອສັນຕິພາບແລະການພັດທະນາໃນອາຟຣິກກາ.
ເອັມ. ທ່ານ Saida ເນັ້ນ ໜັກ ວ່າ, ຍີ່ປຸ່ນແມ່ນສະມາຊິກທີ່ຕັ້ງ ໜ້າ ໃນການເຄື່ອນໄຫວຮັກສາສັນຕິພາບແລະສ້າງສັນຕິພາບຢູ່ອາຟຼິກກາ, ແລະຊຸກຍູ້ວິທີການຂອງ IICBA ຜ່ານການສຶກສາ. ທ່ານໄດ້ກ່າວຢໍ້າອີກວ່າການສຶກສາແມ່ນເສົາຄ້ ຳ ທີ່ ສຳ ຄັນຂອງເອກະສານ Nairobi, ຜົນໄດ້ຮັບຈາກ TICAD VI ທີ່ຈັດຂຶ້ນໃນເດືອນສິງຫາປີ 2016, ທ່ານໄດ້ຍົກໃຫ້ເຫັນຄວາມຈິງທີ່ວ່າວຽກງານຂອງ IICBA ຜ່ານໂຄງການຈະປະຕິບັດເປົ້າ ໝາຍ ຂອງ "ອາຟຣິກາທີ່ມີຄຸນນະພາບ, ອາຟຣິກາທີ່ທົນທານແລະອາຟຣິກາທີ່ ໝັ້ນ ຄົງແລະວາງ ເນັ້ນ ໜັກ ຢ່າງຈະແຈ້ງໃນການສ້າງຄວາມເຂັ້ມແຂງໃຫ້ແກ່ບຸກຄົນ, ໂດຍສະເພາະຄົນລຸ້ນ ໜຸ່ມ”
ທ່ານດຣ Yumiko Yokozeki, ຜູ້ ອຳ ນວຍການ IICBA, ໄດ້ຮູ້ບຸນຄຸນທີ່ລັດຖະບານຍີ່ປຸ່ນແລະສະຖານທູດຍີ່ປຸ່ນປະ ຈຳ ເອທິໂອເປຍເປັນຜູ້ສະ ໜັບ ສະ ໜູນ ຢ່າງຈິງຈັງຕໍ່ຄວາມພະຍາຍາມດ້ານການສຶກສານີ້. ທ່ານນາງໄດ້ກ່າວເຖິງຄວາມເປັນໄປໄດ້ຂອງລັດຖະ ທຳ ມະນູນຂອງ UNESCO ວ່າ“ ນັບແຕ່ສົງຄາມເກີດຂື້ນໃນຈິດໃຈຂອງຜູ້ຊາຍ / ຜູ້ຍິງ, ມັນແມ່ນຢູ່ໃນຈິດໃຈຂອງຜູ້ຊາຍ / ຍິງວ່າການປ້ອງກັນຄວາມສະຫງົບຕ້ອງໄດ້ຮັບການກໍ່ສ້າງ”. ນາງກ່າວວ່າໂຄງການສ້າງຄວາມສະຫງົບສຸກແລະຄວາມຢືດຢຸ່ນໃນຈິດໃຈຂອງຊາວ ໜຸ່ມ ໃນຫົກປະເທດ. ນາງຮູ້ສຶກຂອບໃຈທີ່ການສະ ໜັບ ສະ ໜູນ ຂອງຍີ່ປຸ່ນຊ່ວຍໃຫ້ IICBA ເຮັດວຽກໄດ້ຢ່າງມີປະສິດທິພາບກັບຄູອາຈານແລະຮັບປະກັນວ່າ IICBA ສາມາດສືບຕໍ່ສະ ໜັບ ສະ ໜູນ ຄວາມສະຫງົບສຸກແລະການພັດທະນາໂດຍຜ່ານການສຶກສາໃນພາກພື້ນ.


text:
ມອບຫຼຽນກາທີ່ລະນຶກໃຫ້ແກ່ບັນດາບຸກຄົນຂອງສະມາຄົມມິດຕະພາບລັດເຊຍ - ຫວຽດນາມ
ໂດຍຮັບຮູ້ການປະກອບສ່ວນອັນຕັ້ງໜ້າຂອງບັນດາບຸກຄົນສັງກັດສະມາຄົມມິດຕະພາບລັດເຊຍ - ຫວຽດນາມ ສຳລັບການເຄື່ອນໄຫວຂອງສະມາຄົມມິດຕະພາບ ຫວຽດນາມ - ລັດເຊຍ, ປະກອບສ່ວນປົກປັກຮັກສາ, ພັດທະນາ ແລະ ເພີ່ມທະວີການພົວພັນມິດຕະພາບ, ການຮ່ວມມືລະຫວ່າງປະຊາຊົນສອງປະເທດ ຫວຽດນາມ - ລັດເຊຍ, ວັນທີ ໃນວັນທີ 1 ທັນວາ 2021, ໃນຂອບເຂດການຢ້ຽມຢາມສະຫະພັນລັດເຊຍຢ່າງເປັນທາງການຂອງ ທ່ານປະທານປະເທດ ຫງວຽນຊວນຟຸກ, ສະຫະພັນບັນດາອົງການມິດຕະພາບຫວຽດນາມ - ລັດເຊຍ ໄດ້ສົມທົບກັບສະຖານທູດຫວຽດນາມ ປະຈຳ ສະຫະພັນລັດເຊຍ ຈັດຕັ້ງພິທີມອບຫຼຽນກາທີ່ລະນຶກ, ເຊິ່ງເປັນລາງວັນອັນລຳ້ຄ່າທີ່ສຸດຂອງສະມາຄົມມິດຕະພາບ ຫວຽດນາມ - ສະຫະພັນລັດເຊຍ ໃຫ້ 16 ສະມາຊິກສະມາຄົມມິດຕະພາບລັດເຊຍ - ຫວຽດນາມ.
ເຂົ້າຮ່ວມພິທີມອບຫຼຽນກາທີ່ລະນຶກມີ: ທ່ານນາງ ຫງວຽນເຟືອງງາ, ປະທານສະຫະພັນບັນດາອົງການມິດຕະພາບ ຫວຽດນາມ; ທ່ານ ໂດຊວນຮ່ວາງ, ປະທານສະມາຄົມຊາວຫວຽດນາມ ຢູ່ ລັດເຊຍ, ຮອງປະທານສະມາຄົມມິດຕະພາບ ຫວຽດນາມ - ລັດເຊຍ; ຜູ້ຕາງໜ້າການນຳຄະນະ ເອີລົບ, ສະຫະພັນບັນດາອົງການມິດຕະພາບຫວຽດນາມ ແລະ ພະນັກງານສະຖານທູດຫວຽດນາມ ປະຈຳ ລັດເຊຍ.
ທີ່ພິທີມອບຫຼຽນກາທີ່ລະນຶກ, ທ່ານນາງ ຫງວຽນເຟືອງງາ ໄດ້ຮັບຮູ້ ແລະ ຕີລາຄາສູງບົດບາດ ແລະ ການປະກອບສ່ວນສຳຄັນຂອງບັນດາສ່ວນບຸກຄົນຂອງສະມາຄົມມິດຕະພາບ ລັດເຊຍ - ຫວຽດນາມ ແລະ ສະມາຄົມນັກຮົບເກົ່າລັດເຊຍໃນສະໄໝສົງຄາມຢູ່ ຫວຽດນາມ ໃນການເພີ່ມພູນຄູນສ້າງ, ປົກປັກຮັກສາ ແລະ ພັດທະນາການພົວພັນມິດຕະພາບລະຫວ່າງປະຊາຊົນສອງປະເທດຫວຽດນາມ ແລະ ສະຫະພັນລັດເຊຍ.
ໃນຊຸມປີມໍ່ໆມານີ້, ສະມາຄົມມິດຕະພາບຫວຽດນາມ - ລັດເຊຍ, ສະມາຄົມມິດຕະພາບລັດເຊຍ - ຫວຽດນາມ ແລະ ສະມາຄົມນັກຮົບເກົ່າລັດເຊຍ ໃນສະໄໝສົງຄາມ ຢູ່ຫວຽດນາມ ໄດ້ສົມທົບກັນຢ່າງເປັນປົກກະຕິ, ໃກ້ຊິດ ແລະ ມີປະສິດທິຜົນໃນການຈັດຕັ້ງປະຕິບັດບັນດາການເຄື່ອນໄຫວທາງການທູດປະຊາຊົນລະຫວ່າງ 2 ປະເທດ; ໃນນັ້ນມີບາງການເຄື່ອນໄຫວທີ່ພົ້ນເດັ່ນຄື: ປະຕິບັດສຳເລັດໂຄງການກໍ່ສ້າງອະນຸສາວະລີນັກບິນອະວະກາດ, ວິລະຊົນສະຫະພາບ ໂຊວຽດ, ວິລະຊົນແຮງງານຫວຽດນາມ Gherman Titov, ອະດີດປະທານສະມາຄົມມິດຕະພາບ ໂຊວຽດ - ຫວຽດນາມ ຢູ່ເກາະ Titov ຢູ່ອ່າວຮ້າລອງ, ແຂວງກວາງນິງ, ສສ ຫວຽດນາມ; ຈັດຕັ້ງງານປະກວດແຕ້ມຮູບເດັກນ້ອຍສາກົນ ປະຈໍາປີ “ນ້ອງແຕ້ມປະເທດຫວຽດນາມ - ນ້ອງແຕ້ມປະເທດລັດເຊຍ” ຢູ່ຫວຽດນາມ ແລະ ສະຫະພັນ ລັດເຊຍ; ຈັດຕັ້ງການແປ ແລະ ພິມຈຳໜ່າຍປຶ້ມສອງພາສາຫວຽດນາມ - ລັດເຊຍ ຫຼາຍສະບັບ ເພື່ອແນະນຳ ແລະ ໂຄສະນາເຜີຍແຜ່ວັດທະນະທຳຂອງ 2 ປະເທດ ແລະ ບັນດາຜົນງານຂອງວຽກງານການທູດປະຊາຊົນ ໃນການປົກປັກຮັກສາ ແລະ ພັດທະນາການພົວພັນມິດຕະພາບລະຫວ່າງ ຫວຽດນາມ ແລະ ສະຫະພັນລັດເຊຍ.
ເນື່ອງໃນໂອກາດນີ້, ທ່ານນາງ ຫງວຽນເຟືອງງາ ໄດ້ສະແດງຄວາມຂອບອົກຂອບໃຈຕໍ່ທ່ານ Buyanov Vladimir Petrovich, ທ່ານ Kolesnik Nikolai Nikolaevich ພ້ອມກັບບັນດາສະມາຊິກສະມາຄົມມິດຕະພາບລັດເຊຍ - ຫວຽດນາມ, ສະມາຄົມນັກຮົບເກົ່າ ລັດເຊຍ ໃນສະໄໝສົງຄາມຢູ່ ຫວຽດນາມ ແລະ ບັນດາພະນັກງານສະຖານທູດ ຫວຽດນາມ ປະຈໍາ ສະຫະພັນລັດເຊຍ ຍາມໃດກໍ່ຮ່ວມເດີນທາງ ແລະ ໜູນຊ່ວຍສະຫະພັນບັນດາອົງການມິດຕະພາບຫວຽດນາມ ກໍ່ຄືສະມາຄົມມິດຕະພາບ ຫວຽດນາມ - ສະຫະພັນລັດເຊຍ ໃນການຜັນຂະຫຍາຍຫຼາຍການເຄື່ອນໄຫວທາງການທູດປະຊາຊົນຢ່າງມີປະສິດທິຜົນໃນຊຸມປີທີ່ຜ່ານມາ ແລະ ປາດຖະໜາວ່າຈະສືບຕໍ່ໄດ້ຮັບການສົມທົບກັນຢ່າງແໜ້ນແຟ້ນ, ການຮ່ວມເດີນທາງຂອງສະມາຄົມມິດຕະພາບລັດເຊຍ - ຫວຽດນາມ, ສະມາຄົມນັກຮົບເກົ່າລັດເຊຍ ໃນສະໄໝສົງຄາມຢູ່ຫວຽດນາມ ແລະ ສະຖານທູດຫວຽດນາມ ປະຈຳສະຫະພັນລັດເຊຍ ໃນໄລຍະຈະມາເຖິງ ເພື່ອແນໃສ່ເພີ່ມທະວີການພົວພັນມິດຕະພາບລະຫວ່າງປະຊາຊົນສອງປະເທດໃຫ້ຫຼາຍກວ່າອີກ, ປະກອບສ່ວນພັດທະນາການພົວພັນຄູ່ຮ່ວມມືຍຸດທະສາດຮອບດ້ານຫວຽດນາມ - ສະຫະພັນລັດເຊຍ ໃຫ້ຂຶ້ນສູ່ລະດັບສູງໃໝ່.
ການນຳບັນດາສະມາຄົມ ໄດ້ສະແດງຄວາມຕື້ນຕັນໃຈ, ຕີລາຄາສູງຄວາມຮັກແພງ ແລະ ຄວາມເຄົາລົບນັບຖື, ສະແດງຄວາມຂອບອົກຂອບໃຈ ຕໍ່ປະຊາຊົນຫວຽດນາມ ທີ່ຍາມໃດກໍ່ສະຫງວນໃຫ້ບັນດາເພື່ອນມິດລັດເຊຍ; ພ້ອມກັນນັ້ນ ກໍ່ໄດ້ຢືນຢັນຈະສືບຕໍ່ປະກອບສ່ວນຢ່າງຕັ້ງໜ້າເຂົ້າໃນການພັດທະນາສາຍພົວພັນມິດຕະພາບທີ່ເປັນມູນເຊື້ອ ແລະ ການພົວພັນຄູ່ຮ່ວມມືຍຸດທະສາດຮອບດ້ານຫວຽດນາມ - ລັດເຊຍ.
ສະມາຄົມມິດຕະພາບຂອງສອງປະເທດໄດ້ລົງນາມໃນຂໍ້ຕົກລົງຮ່ວມມືເພື່ອແນໃສ່ຊຸກຍູ້ການພົວພັນທາງກາທູດລະຫວ່າງສອງປະເທດ ກວ່າອີກ
ທີ່ການພົບປະຂອງ ທ່ານປະທານປະເທດ ຫງວຽນຊວນຟຸກ ແລະ ຄະນະຜູ້ແທນຂັ້ນສູງຫວຽດນາມ ກັບສະມາຄົມມິດຕະພາບລັດເຊຍ - ຫວຽດນາມ ແລະ ສະມາຄົມນັກຮົບເກົ່າລັດເຊຍ ໃນສະໄໝສົງຄາມຢູ່ຫວຽດນາມ, ພາຍໃຕ້ການເປັນສັກຂີພິຍານຂອງ ທ່ານປະທານປະເທດ, ທ່ານ Vladimir Buianov ປະທານສະມາຄົມມິດຕະພາບລັດເຊຍ - ຫວຽດນາມ ແລະ ທ່ານ ໂດຊວນຮວ່າງ, ກຳມະການຄະນະປະທານສະຫະພັນບັນດາອົງການມິດຕະພາບຫວຽດນາມ, ຮອງປະທານສະມາຄົມມິດຕະພາບ ຫວຽດນາມ - ລັດເຊຍ ໄດ້ແລກປ່ຽນຂໍ້ຕົກລົງການຮ່ວມມືລະຫວ່າງສະມາຄົມມິດຕະພາບ ຫວຽດນາມ - ລັດເຊຍ ແລະ ສະມາຄົມມິດຕະພາບ ລັດເຊຍ - ຫວຽດນາມ ໄລຍະ 2020-2025 ແນໃສ່ຊຸກຍູ້ການພົວພັນຮ່ວມມືລະຫວ່າງ 2 ສະມາຄົມໃນບັນດາການເຄື່ອນໄຫວທາງການທູດລະຫວ່າງປະຊາຊົນ ລະຫວ່າງຫວຽດນາມ ແລະ ສະຫະພັນລັດເຊຍ ກວ່າອີກ.
ເຮັດວຽກກັບອົງການຮ່ວມມືຂອງສະຫະພັນລັດເຊຍ (Rossotrudnichestvo)
ໃນຂອບເຂດການເຄື່ອນໄຫວຂອງສະຫະພັນບັນດາອົງການມິດຕະພາບ ຫວຽດນາມ ປະຈຳ ລັດເຊຍ, ຕອນເຊົ້າວັນທີ 2 ທັນວາ, ທ່ານນາງ ຫງວຽນເຟືອງງາ, ປະທານສະຫະພັນບັນດາອົງການມິດຕະພາບ ຫວຽດນາມ ກໍ່ໄດ້ມີການເຮັດວຽກກັບ ທ່ານ Evgheny Primakov, ຜູ້ອຳນວຍການ ອົງການຮ່ວມມືສະຫະພັນ (Rossotrudnichestvo). ນອກຈາກນັ້ນ, ຍັງມີການເຂົ້າຮ່ວມຂອງ ທ່ານ ໂດຊວນຮວ່າງ, ກຳມະການຄະນະກຳມະການສູນກາງແນວໂຮມປະເທດຊາດຫວຽດນາມ, ປະທານກອງທຶນຊຸກຍູ້ການພັດທະນາການຮ່ວມມືລັດເຊຍ-ຫວຽດນາມ “ມູນເຊື້ອ ແລະ ມິດຕະພາບ”.
ທ່ານນາງ ຫງວຽນເຟືອງງາ ໄດ້ຍົກອອກບັນດາທິດທາງ ແລະ ແງ່ຫວັງການຮ່ວມມືກັບ Rossotrudnhichestvo ໃນຂົງເຂດມະນຸດສະທຳ ແລະ ສະເໜີ ການນຳ Rossotrudnhichestvo ໜູນຊ່ວຍປະຊາຄົມຊາວຫວຽດນາມ ຢູ່ສະຫະພັນ ລັດເຊຍ ໃນບັນດາການເຄື່ອນໄຫວເຊື່ອມໂຍງເຂົ້າກັບປະເທດປະຈໍາຖິ່ນ ແລະ ປະກອບສ່ວນໃນການປັບປຸງການພົວພັນ ແລະ ການຮ່ວມມືອັນແໜ້ນແຟ້ນ ລະຫວ່າງປະຊາຊົນສອງປະເທດ.
ທ່ານ ໂດຊວນຮວ່າງ ໃຫ້ຮູ້ວ່າ ຕ້ອງສຶກສາລຸ້ນຄົນໜຸ່ມສືບທອດມູນເຊື້ອມິດຕະພາບລະຫວ່າງສອງປະເທດ ແລະ ພັດທະນາມູນເຊື້ອມິດຕະພາບໃຫ້ກາຍເປັນການປະຕິບັດຕົວຈິງທີ່ນຳມາເຊິ່ງຜົນປະໂຫຍດໃຫ້ແກ່ສອງຝ່າຍ. ທ່ານ ໂດຊວນຮ່ວາງ ກໍ່ໄດ້ຍົກອອກຂໍ້ລິເລີ່ມກ່ຽວກັບສ້າງຮູບປັ້ນນັກວິສະວະກອນ - ຊ່ຽວຊານ ລັດເຊຍ - ຫວຽດນາມ, ເຊິ່ງເປັນສັນຍາລັກແຫ່ງການພົວພັນມິດຕະພາບຫວຽດນາມ - ລັດເຊຍ ໃນພາລະກິດແຫ່ງການສ້າງສາສັນຕິພາບ.
ທີ່ການເຮັດວຽກ, ທ່ານ Evghenhi Primacov ໄດ້ຮັບຮູ້ການຮ່ວມມືຢ່າງແໜ້ນແຟ້ນ ແລະ ມີປະສິດທິຜົນຂອງສະຫະພັນກັບສູນວັດທະນະທຳ ແລະ ວິທະຍາສາດລັດເຊຍ ຢູ່ ຮ່າໂນ້ຍ ແລະ ເຊື່ອໝັ້ນວ່າ ການພົບປະລະຫວ່າງການນຳຂອງ 2 ອົງການນຳໜ້າກ່ຽວກັບວຽກງານການທູດປະຊາຊົນຂອງສອງປະເທດຈະປະກອບສ່ວນຊຸກຍູ້ການພົບປະແລກປ່ຽນປະຊາຊົນ, ເປັນປະຖົມປັດໄຈໃຫ້ບັນດາການພັດທະນາໃໝ່ໃນວຽກງານການພົວພັນທາງການທູດປະຊາຊົນ ລະຫວ່າງຫວຽດນາມ ແລະ ສະຫະພັນລັດເຊຍ.
ໄຊພອນ


text:
6. ຄະນະໂຄສະນາອົບຮົມແຂວງເປີດກອງປະຊຸມສະຫຼຸບວຽກງານໂຄສະນາອົບຮົມທົ່ວແຂວງຫົວພັນ.
ໃນວັນທີ 5 ກຸມພາ 2021 ຜ່ານມານີ້, ຄະນະໂຄສະນາອົບຮົມແຂວງຫົວພັນ ໄດ້ເປີດກອງປະຊຸມສະຫຼຸບວຽກງານຄະນະໂຄສະນາອົບຮົມທົ່ວແຂວງຫົວພັນປະຈໍາປີ ປີ 2020 ແລະ ວາງທິດທາງແຜນການ ປີ 2021 ຂຶ້ນທີ່ຫ້ອງປະຊຸມໃຫຍ່ຊັ້ນ V ຫ້ອງວ່າການປົກຄອງແຂວງຫົວພັນ ເປັນເວລາ 1 ວັນ. ພາຍໃຕ້ການເປັນປະທານຂອງທ່ານ ເຜີດ ມາປັນຍາ ຮອງເລຂາຄະນະບໍລິຫານງານພັກແຂວງ, ຜູ້ປະຈໍາການ, ຜູ້ຊີ້ນໍາຂົງເຂດວຽກງານການເມືອງ, ວຽກງານແນວຄິດ - ທິດສະດີ ແລະ ວຽກງານພັກ-ພະນັກງານ ແລະ ການເຂົ້າຮ່ວມຂອງ ທ່ານ ຕົງລິ ເຕັ່ງ ຄະນະກໍາມະການພັກແຂວງ, ຫົວໜ້າຄະນະໂຄສະນາອົບຮົມແຂວງ, ພ້ອມດ້ວຍຄະນະ, ມີບັນດາຫົວໜ້າ, ຮອງຫົວໜ້າພະແນກການອ້ອມຂ້າງແຂວງ ຜູ້ທີ່ເຮັດວຽກງານການເມືອງ-ແນວຄິດອ້ອມຂ້າງແຂວງ ແລະ ບັນດາເລຂາພັກເມືອງ, ຮອງເລຂາພັກເມືອງຜູ້ຊີ້ນໍາວຽກງານແນວຄິດ-ທິດສະດີຂັ້ນເມືອງ, ຫົວໜ້າ, ຮອງຫົວໜ້າຄະນະໂຄສະນາອົບຮົມເມືອງ ແລະ ພະນັກງານລັດຖະກອນທີ່ສັງກັດຢູ່ໂຄສະນາອົບຮົມແຂວງເຂົ້າຮ່ວມທັງໝົດ 97 ກວ່າຄົນ, ຍິງ 20 ຄົນ.
5. ຄອຂ ແຂວງຫົວພັນໄດ້ສໍາເລັດການເຊື່ອມຊຶມເນື້ອໃນເອກະສານ ການເລືອກຕັ້ງສະມາຊິກສະພາແຫ່ງຊາດຊຸດທີ 9 ແລະ ສະມາຊິກສະພາປະຊາຊົນຂັ້ນແຂວງຊຸດທີ 2.
ເພື່ອເປັນການກະກຽມໃຫ້ແກ່ການການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນຂັ້ນແຂວງຕອນເຊົ້າຂອງວັນທີ 20 ມັງກອນ 2021 ນີ້, ຄະນະໂຄສະນາອົບຮົມແຂວງໄດ້ເປີດກອງປະຊຸມດັ່ງກ່າວຂຶ້ນ ທີ່ຫ້ອງປະຊຸມຂອງຄະນະໂຄສະນາອົບຮົມແຂວງ, ພາຍໃຕ້ການເປັນປະທານຂອງທ່ານ ຕົ່ງ ລີເຕັ່ງ ຄະນະກໍາມະການພັກແຂວງ, ຫົວໜ້າຄະນະໂຄສະນາອົບຮົມແຂວງ ພ້ອມດ້ວຍຄະນະ, ສະມາຊິກພັກ ແລະ ພະນັກງານລັດຖະກອນເຂົ້າຮ່ວມທັງໝົດ 12 ຄົນ, ຍິງ 7 ຄົນ.
3 ຄອຂ ແຂວງຫົວພັນພົບປະແລກປ່ຽນບົດຮຽນກັບ ຄອຂ ແຂວງຊຽງຂວາງ
ການພົບປະແລກປ່ຽນຖອດຖອນບົດຮຽນລະຫວ່າງຄະນະໂຄສະນາອົບຮົມແຂວງຫົວພັນ ແລະ ຄະນະໂຄສະນາອົບຮົມແຂວງຊຽງຂວາງໄດ້ຈັດຂຶ້ນໃນວັນທີ່ 13 ພະຈິກ ປີ 2020 ນີ້ ຢູ່ທີ່ຫ້ອງປະຊຸມຂອງຫ້ອງວ່າການ ແຂວງຫົວພັນ ໂດຍການເປັນປະທານຂອງ ທ່ານ ເພີດ ມາປັນຍາ ຄະນະປະຈໍາພັກແຂວງ ຫົວໜ້າຄະນະໂຄສະນາອົບຮົມແຂວງຫົວພັນ, ທ່ານ ຄອນສະໝຸດ ບຸນແພງພັນ ກະມະການພັກແຂວງ ຫົວໜ້າຄະນະໂຄສະນາອົບຮົມແຂວງ ແລະ ຫົວໜ້າຂະແໜງ, ຮອງຂະແໜງ, ພ້ອມດ້ວຍພະນັກງານ, ວິຊາການທັງສອງຝາຍເຂົ້າຮ່ວມຈໍານວນ 18 ກ່ວາສະຫາຍ, ຍິງ 6 ສະຫາຍ.
ພິທີພົບປະແລກປ່ຽນບົດຮຽນໃນຄັ້ງນີ້ ກ່ອນອື່ນທ່ານ ເພີດ ມາປັນຍາ ຄະນະປະຈໍາພັກແຂວງ ຫົວໜ້າຄະນະໂຄສະນາອົບຮົມແຂວງຫົວພັນ ໄດ້ມີຄໍາເຫັນກ່າວຕ້ອນຮັບຄະນະຜູ້ແທນຂອງແຂວງຊຽງຂວາງ, ຫຼັງຈາກນັ້ນສອງຄະນະໄດ້ພັດປ່ຽນກັນລາຍງານ ສະພາບການລວມ, ຈຸດພິເສດ ແລະ ການພັດທະນາເສດຖະກິດ, ສັງຄົມໂດຍຫຍໍ້ ລາຍງາຍງານສະພາບການຈັດຕັ້ງປະຕິບັດວຽກງານວິຊາສະເພາະຂອງຄະນະໂຄສະນາອົບຮົມຂອງສອງແຂວງ, ເປັນຕົ້ນແມ່ນວຽກງານການສຶກສາອົບຮົມການເມືອງ - ແນວຄິດ ໃນຖັນແຖວພະນັກງານ, ສະມາຊິກພັກ, ການເກັບກໍາຫາງສຽງສັງຄົມ, ວຽກງານເຜີຍແຜ່ແນວທາງນະໂຍບາຍຂອງພັກ - ລັດ, ວຽກງານໂຄສະນາຜ່ານສື່, ວິທະຍຸ ແລະ ວຽກງານການຈັດຕັ້ງການຮຽນ, ການສອນທິດສະດີຊັ້ນຕົ້ນ 3 ເດືອນ, ວຽກງານຄວາມເຂັ້ມແຂງດ້ານວິຊາສະເພາະໃຫ້ພະນັກງານ - ລັດຖະກອນມີຄວາມຮູ້ຄວາມສາມາດທາງດ້ານທິດສະດີ ແລະ ວຽກງານອື່ນໆທີ່ສໍາຄັນ ເພື່ອເຮັດໃຫ້ການຈັດຕັ້ງປະຕິບັດວຽກງານໂຄສະນາຂອງສອງແຂວງໄດ້ຈັດຕັ້ງປະຕິບັດ ສອດຄ່ອງກັບພາວະຄວາມເປັນຈິງ ແລະ ສອດຄ່ອງກັບແນວທາງນະໂຍບາຍຂອງພັກ - ລັດ ນໍາເອົາບົດຮຽນທີ່ຖອດຖອນໄດ້ໄປຈັດຕັ້ງປະຕິບັດໃຫ້ເກີດຜົນສໍາເລັດປະກົດຜົນເປັນຈິງ ເພື່ອນໍາເອົາໄປພັດທະນາວຽກງານໂຄສະນາອົບຮົມແຂວງຫົວພັນ ແລະ ແຂວງຫຼວງນໍ້າທາ ໃຫ້ມີຄວາມໜັກແໜ້ນເຂັ້ມແຂງ. ເຊິ່ງເຮັດໜ້າທີ່ເປັນເສນາທິການທາງດ້ານການເມືອງ - ແນວຄິດ ໃນການປຸກລະດົມທົ່ວສັງຄົມເຂົ້າຮ່ວມໃນການຈັດຕັ້ງປະຕິບັດແນວທາງຂອງພັກ, ລະບຽບກົດໝາຍຂອງລັດ ຢ່າງເປັນຂະບວນກ້ວາງຂວາງ, ຜ່ານການຖອດຖອນບົດຮຽນຄັ້ງນີ້ ຍັງເປັນການຫັດແໜ້ນຄວາມສາມັກຄີຊ່ວຍເຫຼືອເຊີ່ງກັນ ແລະ ກັນ ໃນການເສີມສ້າງຄວາມຮູ້ຄວາມສາມາດ, ປະສົບການໃນການເຮັດວຽກຕໍ່ໜ້າ. ຕອນທ້າຍຂອງພິທີສອງຝ່າຍໄດ້ມອບຂອງຂັວນທີ່ລະນຶກໃຫ້ເຊິ່ງກັນ ແລະ ກັນ, ຫຼັງຈາກນັ້ນທັງສອງຄະນະໄດ້ເດີນທາງໄປທ່ຽວຊົມສະຖານທີ່ສໍາຄັນທາງປະຫວັດສາດ, ທໍາມະຊາດເປັນຕົ້ນແມ່ນຖ້ຳຂອງບັນດາທ່ານຜູ້ນໍາ ແລະ ທ່ຽວຊົມທໍາມະຊາດຢູ່ເມືອງວຽງໄຊ.
ຄະນະໂຄສະນາອົບຮົມແຂວງເປີດຮຽນສະໜັບສະໜູນໃຫ້ມະຫາຊົນກ້າວໜ້າຈະຂະຫຍາຍເຂົ້າພັກໃຫ້
ພະແນກການອ້ອມຂ້າງແຂວງ.
ພິທີເປີດຮຽນສະໜັບສະໜູນໃຫ້ມະຫາຊົນກ້າວໜ້າເພື່ອຂະຫຍາຍເຂົ້າພັກ ໄດ້ໄຂຂຶ້ນໃນເວລາ 8: 30 ຂອງວັນທີ 15 ຕຸລາ 2020, ຢູ່ທີ່ຫ້ອງປະຊຸມຊັ້ນ 4 ຫ້ອງວ່າການປົກຄອງແຂວງຫົວພັນ.
ໜ່ວຍຊາວໜຸ່ມຄະນະໂຄສະນາອົບຮົມແຂວງ
ສໍາເລັດກອງປະຊຸມປະເມີນໜ່ວຍຊາວໜຸ່ມ 4 ບຸກ ຄັ້ງທີ VIII ປະຈໍາປີ 2020
ວັນທີ 14 ຕຸລາ 2017 ນີ້, ໜ່ວຍຊາວໜຸ່ມຄະນະໂຄສະນາອົບຮົມແຂວງຫົວພັນ ໄດ້ສໍາເລັດກອງປະຊຸມປະເມີນຜົນໜ່ວຍຊາວໜຸ່ມ 4 ບຸກ ຄັ້ງທີ VIII ປະຈໍາປີ 2020. ກອງປະຊຸມໄດ້ດໍາເນີນມາເປັນເວລາ 1 ຕອນ ຢູ່ທີ່ຫ້ອງປະຊຸມຊັ້ນ IV ຫ້ອງວ່າການປົກຄອງ ແຂວງຫົວພັນ, ພາຍໃຕ້ການເປັນປະທານຂອງສະຫາຍ ນ ແສງເພັດພີມມະນີ ຮອງເລຂາຄະນະບໍລິຫານງານຊາວໝຸ່ມແຂວງຫົວພັນ,ຮອງເລຂາໜ່ວຍພັກ, ຫົວໜ້າຂະແໜງອົບຮົມຄະນະໂຄສະນາອົບຮົມແຂວງ ແລະ ພ້ອມດ້ວຍວິຊາການຄະນະຍໍລິຫານງານຊາວໜຸ່ມແຂວງ, ມີຜູ້ຕ່າງໜ້າຈາກອົງການຈັດຕັ້ງມະຫາຊົນ ແລະ ສະມາຊິກຊາວໜຸ່ມພາຍໃນໜ່ວຍເຂົ້າຮ່ວມທັງໝົດ 11 ສະຫາຍ, ຍິງ 5 ສະຫາຍ, ກອງປະຊຸມໄດ້ຮັບຟັງບົດສະຫຼຸບການຈັດຕັ້ງປະຕິບັດໃນໄລຍະຜ່ານມາ ແລະ ດ້ານອ່ອນຄົງຄ້າງທີ່ຈະໄດ້ປັບປຸງແກ້ໄຂໃນຕໍ່ໜ້າ ກອງປະຊຸມຍັງໄດ້ພ້ອມກັນປະປອບຄໍາຄິດເຫັນໃສ່ບົດສະຫຼຸບໃຫ້ຈະແຈ້ງສົມບູນຂຶ້ນຕື່ມ ແລະ ໄດ້ຕົກລົງເປັນເອກະພາບໃນການຈັດຕັ້ງປະຕິບັດວຽກງານຕິດຕາມທິດທາງແຜນການສູ້ຊົນທີ່ໄດ້ກໍານົດໄວ້ໃນປີ 2020 ຈາກນັ້ນສະມາຊິກຊາວໜຸ່ມກໍ່ໄດ້ຜ່ານບົດສໍາຫຼວດຕົນເອງ ແລະ ໄດ້ລົງຄະແນນສຽງປິດລັບ. ເຊິ່ງພາຍໃນໜ່ວຍມີສະມາຊິກທັງໝົດ 9 ສະຫາຍ, ຍິງ 4 ສະຫາຍ, ໃນນັ້ນມີໜ້າປະເມີນຕົວຈິງແມ່ນ 7 ສະຫາຍ, ຍິງ 4 ສະຫາຍ ບໍ່ໄດ້ເຂົ້າຮ່ວມປະເມີນເນື່ອງຈາກວ່າໄປຮຽນຕໍ່ໄລຍະຍາວ ແລະ ຜ່ານການປະເມີນຕົວຈິງແມ່ນໄດ້ດີ 7 ສະຫາຍ, ຍິງ 4 ສະຫາຍ ເທົ່ກັບ 100 %.
ມີ 15 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ຕອນເຊົ້າວັນທີ 1 ກຸມພາ 2022 ຄະນະບໍລິຫານງານສູນກາງສະຫະພັນກໍາມະບານລາວ, ພ້ອມດ້ວຍຕາງໜ້າຈາກບັນດາສະຫະພັນກຳມະບານກະຊວງ, ອົງການ ແລະ ນະຄອນຫລວງວຽງຈັນ ນໍາໂດຍ ທ່ານ ນາງ ອາລີ ວົງໜໍ່ບຸນທໍາ, ກຳມະການສູນກາງພັກ, ປະທານຄະນະບໍລິຫານງານສູນກາງສະ ຫະພັນກຳມະບານລາວ ໄດ້ວາງກະຕ່າດອກໄມ້ຢູ່ຕໍ່ໜ້າຮູບປັ້ນຫຼໍ່ ປະທານ ໄກ ສອນ ພົມວິຫານ ທີ່ພິພິທະ ພັນ ໄກສອນ ພົມວິຫານ, ນະຄອນຫຼວງວຽງຈັນ ເນື່ອງໃນໂອກາດວັນສ້າງຕັ້ງ ວັນສ້າງຕັ້ງອົງການຈັດຕັ້ງກຳມະບານລາວ ຄົບຮອບ 66 ປີ (1 ກຸມພາ 1956- 01ກຸມພາ 2022).
ການວາງກະຕ່າດອກໄມ້ໃນຄັ້ງນີ້ ເພື່ອເປັນການສະແດງເຖິງຄວາມເຄົາ ລົບຮັກ, ຄວາມກະຕັນຍູຮູ້ບຸນຄຸນຕໍ່ຄຸນງາມຄວາມດີ, ນ້ຳໃຈຕໍ່ສູ້ຢ່າງພິລະອາດຫານ ແລະ ບໍ່ຍອມຈຳນົນຂອງປະທານ ໄກສອນ ພົມວິຫານ ກໍຄື ບັນພະບູລຸດ ແລະ ບັນດານັກຮົບປະຕິວັດຂອງລາວ ທີ່ເສຍສະ ຫຼະຊີວິດ, ເລືອດເນື້ອ ເພື່ອພາລະກິດປະຕິວັດ ຢ່າງອົງອາດກ້າຫານ ພາຍໃຕ້ການນຳ ພາ-ຊີ້ນຳທີ່ສະຫລາດສ່ອງໃສ ແລະ ປີຊາສາມາດຂອງພັກປະຊາຊົນ ປະຕິວັດລາວ ຈົນສາ ມາດຍາດໄດ້ໄຊຊະນະ ແລະ ປະກາດເອກະລາດ, ສະຖາ ປະນາ ເປັນ ສາທາລະນະລັດ ປະຊາທິປະໄຕ ປະຊາຊົນລາວ ຂຶ້ນຢ່າງສະຫງ່າຜ່າເຜີຍ ໃນວັນທີ 2 ທັນວາ ປີ 1975.
ຂ່າວ: ບຸນຕຽງ ຈັນທະວົງ
ພາບ: ສກລ


text:
ວຽກງານດ້ານການອະນຸລັກຂອງມູນນິທິອະນຸລັກສັດປ່າລາວມີຫຼາຍຮູບຫຼາຍແບບ. ພວກເຮົາກຳລັງພັດທະນາໂປຼແກຼມການປະສົມພັນສັດ ເພື່ອຄືນສັດປ່າສາຍພັນທີ່ໃກ້ຈະສູນພັນຢ່າງຍິ່ງແລ້ວກັບຄືນສູ່ທຳມະຊາດ ພ້ອມທັງພັດທະນາວຽກງານການບຳບັດຟື້ນຟູ ແລະ ການປ່ອຍສັດປ່າຂອງພວກເຮົາ ເພື່ອເປັນການສະໜັບສະໜູນການອະນຸລັກສັດປ່າສາຍພັນທີ່ກຳລັງຖືກໄພຂົ່ມຂູ່. ພວກເຮົາຍັງປະກອບສ່ວນເຂົ້າໃນການເກັບກຳຂໍ້ມູນທົ່ວໂລກກ່ຽວກັບສາຍພັນສັດທີ່ພົບເຫັນຢູ່ໃນປະເທດລາວ ແລະ ພ້ອມທັງເກັບກຳຂໍ້ມູນທີ່ສຳຄັນກ່ຽວກັບການຄ້າສັດປ່າທີ່ຜິດກົດໝາຍອີກດ້ວຍ. ນອກຈາກນີ້, ພວກເຮົາຍັງມີບົດບາດສຳຄັນໃນການສຶກສາທຳມະຊາດກ່ຽວກັບການອະນຸລັກສັດປ່າໃນ ສປປ ລາວ ເພື່ອເປັນການສົ່ງເສີມໃຫ້ຄົນຮຸ່ນໃໝ່ອະນຸລັກສິ່ງແວດລ້ອມ.
ພວກເຮົາໄດ້ເຂົ້າຮ່ວມກັບຫຼາຍໆໂຄງການອະນຸລັກສັດປ່າໃນລະດັບພາກພື້ນ ແລະ ສາກົນ ເຊັ່ນ: ໂຄງການ Saola Working Group. ໂຄງການນີ້ແມ່ນເຮັດວຽກເພື່ອອະນຸລັກ “ໂຕຢູນິຄອນຂອງເຂດອາຊີ” ຫຼື ເສົາຫຼາສັດທີ່ຫາຍາກ ແລະ ສວຍງາມ ເຊິ່ງເປັນຊະນິດສັດທີ່ມີປະຊາກອນເຫຼືອໜ້ອຍກວ່າ 100 ໂຕ ໃນທຳມະຊາດ.
ພວກເຮົາຍັງໄດ້ເຮັດວຽກຮ່ວມກັບບັນດາອົງການອະນຸລັກສັດປ່າໂລກ ເພື່ອຊ່ວຍແກ້ໄຂບັນຫາການອະນຸລັກສັດປ່າໃຫ້ກວ້າງຂວາງ ພ້ອມທັງພັດທະນາກົດໝາຍຄຸ້ມຄອງສັດປ່າຢູ່ພາຍໃນປະເທດ. ໃນຖານະທີ່ເປັນມູນນິທິອະນຸລັກສັດປ່າແຫ່ງທຳອິດຂອງປະເທດລາວ ພວກເຮົາມີຄວາມມຸ້ງໝັ້ນຈະເຮັດວຽກສຸມໃສ່ການອະນຸລັກສັດປ່າ ແລະ ສືບຕໍ່ເສີມຂະຫຍາຍສ້າງຄວາມແຕກຕ່າງໃນອະນາຄົດ.
ກວາງຊາຍມີຈຳນວນປະຊາກອນຫຼຸດລົງ ແລະ ຖືກຈັດເປັນສັດທີ່ໃກ້ຈະສູນພັນແລ້ວ


text:
ຄະນະຜູ້ແທນຂັ້ນສູງ ຫວຽດນາມ ເຄື່ອນໄຫວຢ້ຽມຢາມ ສະຖານທີ່ຕ່າງໆ ນະຄອນຫຼວງວຽງຈັນ
ໃນໂອກາດທີ່ ສະຫາຍ ຫງວຽນ ຟູ ຈ້ອງ ເລຂາທີການໃຫຍ່ ປະທານປະເທດ ແຫ່ງ ສສ ຫວຽດນາມ ໄດ້ເດີນທາງມາຢ້ຽມຢາມສັນຖະວະໄມຕີ ສປປລາວ ຢ່າງເປັນທາງການ, ໃນວັນທີ່ 25 ກຸມພາ ນີ້, ສະຫາຍ ຫງວຽນ ຟູ ຈ້ອງ ພ້ອມຄະນະຜູ້ແທນຂັ້ນສູງພັກ-ລັດ ຫວຽດນາມ ໄດ້ວາງພວງມາລາ ທີ່ອານຸສາວະລີນັກຮົບນິລະນາມ ເພື່ອເປັນການລະນຶກເຖິງດວງວິນຍານຂອງນັກຮົບຜູ້ທີ່ເສຍສະຫຼະເລືອດເນື້ອເພື່ອປະເທດຊາດ.
ພ້ອມນີ້ຄະນະຜູ້ແທນຂັ້ນສູງພັກ-ລັດ ຫວຽດນາມ ໄດ້ເດີນທາງໄປຢ້ຽມຢາມ ໂຮງຮຽນມັດທະຍົມສົມບູນມິດຕະພາບລາວ-ຫວຽດນາມ ເຊີ່ງນຳໂດຍ ສະຫາຍ ນາງ ຕ໋ອງ ທິ ຟ໋ອງ ຮອງປະທານ ຜູ້ປະຈຳການ ສະພາແຫ່ງຊາດ ສສ ຫວຽດນາມ ໃຫ້ການຕ້ອນຮັບໂດຍ ທ່ານ ນາງ ແສງເດືອນ ຫຼ້າຈັນທະບູນ ລັດຖະມົນຕີກະຊວງສຶກສາທິການ ແລະ ກິລາ, ຄະນະອຳນວຍການໂຮງຮຽນ, ຄູອາຈານພ້ອມດ້ວຍນັກຮຽນ, ໂອກາດດັ່ງກ່າວ ອຳນວຍການໂຮງຮຽນໄດ້ລາຍງານສະພາບການຂອງໂຮງຮຽນ ຕໍ່ຄະນະຜູ້ແທນຂັ້ນສູງ ສສ ຫວຽດນາມ, ເຊິ່ງໂຮງຮຽນ ມສ ມິດຕະພາບ ລາວ-ຫວຽດນາມ ແມ່ນຂອງຂັວນ ລັດຖະບານຫວຽດນາມມອບໃຫ້ປະຊາຊົນຊາວນະຄອນຫຼວງວຽງຈັນ, ແມ່ນສັນຍາລັກແຫ່ງສາຍພົວພັນມິດຕະພາບ, ຄວາມສາມັກຄີແບບພິເສດ ການຮ່ວມມືຮອບດ້ານລະຫ່ວາງສອງພັກ, ສອງລັດ ແລະ ປະຊາຊົນສອງຊາດລາວ-ຫວຽດນາມ. ໂອກາດດັ່ງກ່າວ ສະຫາຍ ຮອງປະທານ ຜູ້ປະຈຳການສະພາແຫ່ງຊາດ ຫວຽດນາມ ກໍ່ໄດ້ໂອ້ລົມຕໍ່ຄູອາຈານ ແລະ ນັກຮຽນ. ພ້ອມດຽວກັນນີ້ ສະຫາຍ ຫງວຽນ ຟູ ຈ້ອງ ເລຂາທິການໃຫຍ່ ປະທານປະເທດ ຫວຽດນາມ ໄດ້ພົບປະກັນ ສະຫາຍ ໄຊສົມພອນ ພົມວິຫານ ກຳມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ ແລະ ສະຫາຍ ວິໄລວົງ ບຸດດາຄຳ ກຳມະການສູນກາງພັກ ປະທານກຳມາທິການແຜນການ ການເງິນ ແລະ ກວດສອບ ສະພາແຫ່ງຊາດ ປະທານສະມາຄົມມິດຕະພາບ ລາວ-ຫວຽດນາມ ທີ່ໂຮງແຮມເໝືອງແທງ ທັງສອງຝ່າຍໄດ້ຕີລາຄາສູງຕໍ່ສາຍພົວພັນມິດຕະພາບລາວ-ຫວຽດນາມ ໃນໄລຍະຜ່ານມາມີຜົນສຳເລັດຫຼາຍດ້ານ, ພ້ອມທັງເຫັນດີ ສືບຕໍ່ສາຍພົວພັນແບບພິເສດໃຫ້ຢືນຍົງຂຶ້ນເລື້ອຍໆ.


text:
ເຖິງ: ສະຫາຍ ສີ ຈິ້ນຜິງ
ປະທານປະເທດ ແຫ່ງ ສາທາລະນະລັດ ປະຊາຊົນຈີນ
ທີ່ ນະຄອນຫຼວງປັກກິ່ງ
ສະຫາຍ ທີ່ນັບຖື ແລະ ຮັກແພງ,
ເນື່ອງໃນໂອກາດທີ່ສະຫາຍໄດ້ຮັບການເລືອກຕັ້ງ ຈາກກອງປະຊຸມຄົບຄະນະຄັ້ງທີ 1 ຂອງສະພາຜູ້ແທນປະຊາຊົນທົ່ວປະເທດສະໄໝທີ XIII ແຫ່ງ ສາທາລະນະລັດ ປະຊາຊົນຈີນ ໃຫ້ດຳລົງຕຳແໜ່ງເປັນປະທານປະເທດ ແຫ່ງ ສາທາລະນະລັດ ປະຊາຊົນຈີນອີກວາລະໜຶ່ງ, ຕາງໜ້າໃຫ້ ລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວ, ຂ້າພະເຈົ້າ ຂໍຖືເປັນກຽດສົ່ງຄວາມຊົມເຊີຍອັນອົບອຸ່ນ ແລະ ພອນໄຊອັນປະເສີດມາຍັງສະຫາຍ.
ການເລືອກຕັ້ງໃຫ້ ສະຫາຍ ດຳລົງຕຳແໜ່ງອັນສູງສົ່ງອີກໜຶ່ງສະໄໝນີ້ ແມ່ນເປັນການສະແດງເຖິງຄວາມໄວ້ເນື້ອເຊື່ອໃຈ ແລະ ການຕີລາຄາສູງຂອງພັກ, ລັດ ແລະ ປະຊາຊົນຈີນ ຕໍ່ບົດບາດ ແລະ ຄວາມປີຊາສາມາດໃນການຊີ້ນຳນຳພາທີ່ເຕັມໄປດ້ວຍປະສົບການອັນສູງສົ່ງ ແລະ ຜົນງານອັນໂດດເດັ່ນ ຂອງ ສະຫາຍ ໃນພາລະກິດສ້າງສາພັດທະນາ ປະເທດຈີນ ຕາມທິດທາງ ແລະ ສີສັນພິເສດຂອງພັກກອມມູນິດຈີນ ໄດ້ວາງອອກ.
ຂ້າພະເຈົ້າ ເຊື່ອໜັ້ນຢ່າງໜັກແໜ້ນວ່າ ພາຍໃຕ້ການນຳພາອັນສະຫຼາດສອງໃສຂອງພັກກອມ ມູນິດຈີນທີ່ມີສະຫາຍເປັນແກ່ນນຳນັ້ນ ຈະເຮັດໃຫ້ພາລະກິດສ້າງສາປະເທດຈີນ ດ້ວຍທັດສະນະໃໝ່, ແນວຄິດໃໝ່ ແລະ ຍຸດທະສາດໃໝ່ ເພື່ອປົກຄອງລັດ-ບໍລິຫານປະເທດ ມີຄວາມເຂັ້ມແຂງຮອບດ້ານ, ເຊິ່ງຈະເຮັດໃຫ້ພາລະກິດສ້າງສາສັງຄົມນິຍົມແບບສີສັນພິເສດຂອງຈີນນັ້ນ ປະສົບຜົນສຳເລັດຢ່າງໃຫຍ່ຫລວງ, ຮອບດ້ານ, ມີລັກສະນະປະຫວັດສາດ ແລະ ກາຍເປັນພື້ນຖານອັນໜັກແໜ້ນ ເພື່ອບັນລຸເປົ້າໝາຍແຜນການພັດທະນາ 5 ປະການໃນໜຶ່ງດຽວ, ຍຸດທະສາດ 4 ຮອບດ້ານ ແລະ ເປົ້າໝາຍສູ້ຊົນ “ 100 ປີ 2 ເຫດການ ” ແລະ ຄວາມຝັນຂອງຈີນ ໃນການຟື້ນຟູຄວາມຮຸ່ງເຮືອງສີວິໄລຂອງເຊື້ອຊາດຈີນ, ສ້າງສາປະເທດຈີີນ ໃຫ້ເປັນປະເທດສັງຄົມນິຍົມທີ່ທັນສະໄໝ, ປະຊາຊົນຮັ່ງມີຜາສຸກ, ປະເທດຊາດມີຄວາມມັ່ງຄັ່ງເຂັ້ມແຂງ, ສັງຄົມມີຄວາມສາມັກຄີກົມກຽວປອງດອງ, ປະຊາທິປະໄຕ, ຍຸຕິທຳ ແລະ ສີວິໄລໃຫ້ປະກົດຜົນເປັນຈິງ ແລະ ຍຸດທະສາດ “ ໜຶ່ງແລວ ໜຶ່ງເສັ້ນທາງ ”, ທີ່ສະຫາຍໄດ້ລິເລີ່ມນັ້ນ ໄດ້ຮັບການສະໜັບສະໜູນຢ່າງກວ້າງຂວາງຈາກປະເທດຕ່າງໆໃນໂລກ ທີ່ພວມເກີດມີບັນດາກົນໄກການຮ່ວມມືໃນພາກພື້ນຕ່າງໆຢ່າງເປັນຮູບປະທຳຢ່າງຕັ້ງໜ້າ ອັນໄດ້ເພີ່ມທະວີບົດບາດຂອງ ສປ ຈີນໃຫ້ສູງເດັ່ນໃນການປະກອບສ່ວນຢ່າງຕັ້ງໜ້າເຂົ້າໃນການປົກປັກຮັກສາສັນຕິພາບ ແລະ ການຮ່ວມມືເພື່ອການພັດທະນາຢູ່ໃນພາກພື້ນ ແລະ ສາກົນ.
ຂໍອວຍພອນໃຫ້ສາຍພົວພັນມິດຕະພາບອັນເປັນມູນເຊື້ອ ແລະ ຄູ່ຮ່ວມຍຸດທະສາດຮອບດ້ານ ໝັ້ນຄົງ ຍາວນານ ຕາມທິດ 4 ດີ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດລາວ - ຈີນ ຈົ່ງໄດ້ຮັບການເສີມຂະຫຍາຍ, ແຕກດອກອອກຜົນຍິ່ງໆຂື້ນຕະຫລອດໄປ ເພື່ອພາລະກິດສັນຕິພາບ ແລະ ການພັດທະນາຢູ່ພາກພື້ນ ກໍຄືໃນໂລກ.
ອວຍພອນໃຫ້ ສະຫາຍ ຈົ່ງມີສຸຂະພາລະນາໄມສົມບູນ, ມີຄວາມຜາສຸກ ແລະ ມີຜົນສຳເລັດໃນພາລະກິດອັນສູງສົ່ງ ແລະ ມີກຽດສະຫງ່າຂອງສະຫາຍ.
ນະຄອນຫຼວງວຽງຈັນ, ວັນທີ 17 ມີນາ 2018
ບຸນຍັງ ວໍລະຈິດ
ປະທານປະເທດ
ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ
______


text:
(ສພຊ) ໃນຕອນເຊົ້າວັນທີ 1 ທັນວາ 2020 ການນໍາສະພາແຫ່ງຊາດຮ່ວມກັບການນໍາພັກ-ລັດ ໄດ້ເຂົ້າວາງພວງມາລາ ທີ່ອະນຸສາວະລີ ນັກຮົບນີລະນາມ (ດາວແດງ), ພິພິທະພັນໄກສອນ ພົມວິຫານ ແລະ ສຸສານນັກຮົບປະຕິວັດແຫ່ງຊາດ (ຫລັກ 24) ເນື່ອງໃນໂອກາດສະເຫລີມສະຫລອງວັນສະຖາປານາ ສາທາລະນະລັດ ປະຊາທິປະໄຕ ປະຊາຊົນລາວ (ສປປລາວ) ທີ 2 ທັນວາ ຄົບຮອບ 45 ປີ (2 ທັນວາ 1975-2 ທັນວາ 2020) ໂດຍມີຄະນະບໍລິຫານງານສູນກາງພັກ ນໍາໂດຍທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປລາວ, ຄະນະການນໍາສະພາແຫ່ງຊາດ ນໍາໂດຍທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ, ຄະນະລັດຖະບານ ນໍາໂດຍທ່ານ ທອງລຸນ ສີສຸລິດ ນາຍົກລັດຖະມົນຕີ ພ້ອມດ້ວຍເຈົ້າຄອງນະຄອນຫລວງວຽງຈັນ; ນອກນັ້ນ, ຍັງມີຄະນະອົງການຈັດຕັ້ງມະຫາຊົນ, ຄະນະຜູ້ແທນຊົງຄຸນວຸດທິ, ຄະນະກະຊວງປ້ອງກັນປະເທດ ແລະ ຄະນະກະຊວງປ້ອງກັນຄວາມສະຫງົບ.
ທັງນີ້, ກໍເພື່ອເປັນການສະແດງເຖິງຄວາມເຄົາລົບຮັກ, ຄວາມກະຕັນຍູຮູ້ບຸນຄຸນ, ຄຸນງາມຄວາມດີ ແລະ ຜົນງານອັນໃຫຍ່ຫລວງ ຂອງບັນທະບຸລຸດລາວ ທີ່ໄດ້ອຸທິດຕົນ ເພື່ອປະເທດຊາດ ແລະ ການປະຕິວັດ ໃນໄລຍະຜ່ານມາຈົນສາມາດປົດປ່ອຍປະເທດຊາດໄດ້ຢ່າງສົມບູນ ແລະ ສະຖາປະນາເປັນ ສາທາລະນະລັດ ປະຊາທິປະໄຕ ປະຊາຊົນລາວ ຈົນເຖິງເທົ່າທຸກວັນນີ້.
ແຫຼ່ງຂ່າວທີ່ມາ: ສະພາແຫ່ງຊາດ


text:
ຜ້າ Bamboo Organic 100% Biodegradable Purified Water Baby Wipes Wet Wipes
ລາຍລະອຽດຜະລິດຕະພັນ
ປ້າຍກຳກັບສິນຄ້າ
ກ່ຽວກັບ Newclear
Xiamen Newclears Daily Products Co., Ltd ສ້າງຕັ້ງຂຶ້ນໃນ 2009, ເປັນຜູ້ຜະລິດມືອາຊີບແລະຜູ້ສົ່ງອອກທີ່ກ່ຽວຂ້ອງກັບການອອກແບບ, ການພັດທະນາແລະການຜະລິດຜ້າອ້ອມເດັກນ້ອຍ, ຜ້າອ້ອມຜູ້ໃຫຍ່, ພາຍໃຕ້ pads, ເຊັດປຽກ.ດ້ວຍທີມງານຄົ້ນຄ້ວາແລະການພັດທະນາທີ່ມີປະສົບການແລະເປັນມືອາຊີບເຊິ່ງຊ່ວຍໃຫ້ພວກເຮົາສາມາດຕອບສະຫນອງຄວາມຕ້ອງການທີ່ກໍາຫນົດເອງຂອງທ່ານ, ໂດຍສະເພາະສໍາລັບການບໍລິການປ້າຍສ່ວນຕົວໂດຍການຊ່ວຍເຫຼືອຂອງນັກອອກແບບຂອງພວກເຮົາໂດຍບໍ່ເສຍຄ່າ.ຜະລິດຕະພັນທັງຫມົດຂອງພວກເຮົາປະຕິບັດຕາມມາດຕະຖານຄຸນນະພາບສາກົນແລະໄດ້ຮັບການຍົກຍ້ອງຢ່າງຫຼວງຫຼາຍໃນຫຼາຍໆຕະຫຼາດທີ່ແຕກຕ່າງກັນທົ່ວໂລກ.ຂອງພວກເຮົາມີອຸປະກອນທີ່ດີແລະການຄວບຄຸມຄຸນນະພາບທີ່ດີເລີດຕະຫຼອດທຸກຂັ້ນຕອນຂອງການຜະລິດເຮັດໃຫ້ພວກເຮົາຮັບປະກັນຄວາມພໍໃຈຂອງລູກຄ້າທັງຫມົດ.ຜະລິດຕະພັນທັງຫມົດຂອງພວກເຮົາໄດ້ຮັບການຢັ້ງຢືນ ISO, CE ແລະ FDA.


text:
ໃນວັນທີ 10 ມິຖຸນາ 2021, ສະຖາບັນການແພດ ແລະ ການຢາພື້ນເມືອງ ກະຊວງສາທາລະນະສຸກ ແລະ ບໍລິສັດ ກູນຕີວາ ຈໍາກັດ ຮ່ວມມືກັນສ້າງອາຄານຫ້ອງທົດລອງຄົບຊຸດທີ່ຢັ້ງຢືນຄຸນນະພາບພືດທີ່ເປັນຢາຂອງລາວ ໃຫ້ສາມາດທຽບເທົ່າກັບຫ້ອງວິໄຈບັນດາປະເທດເພື່ອບ້ານ ແລະ ສາກົນ.
ສະຖາບັນການແພດ ແລະ ການຢາພື້ນເມືອງ ກະຊວງສາທາລະນະສຸກ ແລະ ບໍລິສັດ ກູນຕີວາ ຈໍາກັດ ລົງນາມເຊັນບົດທຶກຄວາມເຂົ້າໃຈ ຮ່ວມກັນສ້າງອາຄານຫ້ອງທົດລອງ ຄົ້ນຄວ້າ ວິໄຈ ກ່ຽວກັບພືດເປັນຢາ ແລະ ພືດທີ່ເປັນເສດຖະກິດ, ເພື່ອໃຫ້ເປັນຫ້ອງທົດລອງທີ່ໄດ້ມາດຕະຖານ ສາມາດຢັ້ງຢືນຄຸນນະພາບ ແລະ ຄວາມປອດໄພດ້ານພືດເປັນຢາ ແລະ ພືດເສດຖະກິດ ຕາມມາດຕະຖານຂອງພາກພື້ນ ແລະ ສາກົນ ແລະ ສາມາດກໍານົດເປັນມາດຕະຖານຂອງລາວ.
ພິທີການລົງນາມ ເຊັນບົດບັນທຶກຄວາມເຂົ້າໃຈ ມີ ທ່ານ ປອ.ດຣ ບຸນເລື່ອນ ດວງເດືອນ ຫົວໜ້າສະຖາບັນການແພດ ແລະ ການຢາພື້ນເມືອງ ແລະ ທ່ານ ພອນສະຫວັນ ຟາມ ປະທານບໍລິສັດ ກູນຕິວາ ຈໍາກັດ, ໂດຍເປັນກຽດເຂົ້າຮ່ວມເປັນສັກຂີພິຍານ ກິດຕິມະສັກ ມີ ທ່ານ ປອ.ດຣ ບຸນແຝງ ພູມມະໄລສິດ ລັດຖະມົນຕີ ກະຊວງສາທາລະນະສຸກ, ທ່ານ ສົມພັນ ແພງຄໍາມີ ອະດີດຮອງປະທານສະພາແຫ່ງຊາດ, ທ່ານ ຮສ.ດຣ ບຸນກອງ ສີຫາວົງ ອະດີດລັດຖະມົນຕີກະຊວງສາທາລະນະສຸກ ພ້ອມດ້ວຍບັນດາທ່ານຈາກສາຍແຜນງານປົກປ້ອງຜູ້ບໍລິໂພກຢາ ແລະ ຜະລິດຕະພັນການແພດ, ພະນັກງານນໍາພາຂອງສະຖາບັນ ແລະ ພາກສ່ວນຄູ່ສັນຍາເຂົ້າຮ່ວມ.


text:
by somchan
ຄະນະກົມສື່ມວນຊົນປ້ອງກັນຄວາມສະຫງົບ ຫວຽດນາມ ເຄື່ອນໄຫວພົບປະແລກປ່ຽນບົດຮຽນກັບຄະນະກົມສື່ມວນຊົນປ້ອງກັນຄວາມສະຫງົບລາວ ໃນວັນທີ 13 ກັນຍາ 2022 ນີ້ ຝ່າຍຫວຽດນາມນຳໂດຍ ພັອ ຫວຽນ ແອັງ ຕວັນ ຮອງຫົວຫນ້າກົມສື່ມວນຊົນປ້ອງກັນຄວາມສະຫງົບ ຫວຽດນາມ ຝ່າຍລາວນຳໂດຍ ພັອ ເພີນຄຳ ແສງດາລາ ຫົວຫນ້າກົມສື່ມວນຊົນປ້ອງກັນຄວາມສະຫງົບລາວ ພ້ອມດ້ວຍຄະນະທັງສອງຝ່າຍເຂົ້າຮ່ວມ.
ໂອກາດທີ່ເຄື່ອນໄຫວພົບປະແລກປ່ຽນບົດຮຽນໃນຄັ້ງນີ້ ພັອ ຫວຽນ ແອັງ ຕວັນ ກໍ່ໄດ້ລາຍງານແຜນການເຄື່ອນໄຫວຂອງຄະນະທີ່ເດີນທາງມາເຮັດວຽກຢູ່ ສປປ ລາວ ລະຫວ່າງວັນທີ 10-19 ກັນຍາ 2022 ນີ້ ຈຸດປະສົງເພື່ອເກັບກຳຂໍ້ມູນສຳພາດ ແລະ ບັນທຶກພາບການເຄື່ອນໄຫວຂປງບັນດາກົມກອງເລົາຮົບວິຊາສິເພາະຕ່າງໆ ອ້ອມຂ້າງກະຊວງປ້ອງກັນຄວາມສະຫງົບ ແລະ ກອງບັນຊາການ ປກສ ແຂວງ, ເມືອງ ແລະ ທ້ອງຖີ່ນ ທີ່ໄດ້ຮ່ວມມືໃນການປະຕິບັດຫນ້າທີ່ຮ່ວມກັນລະຫວ່າງ 2 ກຳລັງປ້ອງກັນຄວາມສະຫງົບ ສ ສ ຫວຽດນາມ ແລະ ກຳລັງປ້ອງກັນຄວາມສະຫງົບ ສປປ ລາວ ເພື່ອນຳໄປຜະລິດເປັນມູນເຊື້ອການພົວພັນຮ່ວມມືວຽກງານວິຊາສະເພາະຂອງ 2 ກຳລັງ. ຈາກນັ້ນ, ກອງປະຊຸມທັງ 2 ຝ່າຍກໍ່ໄດ້ຮ່ວມກັນປຶກສາຫາລືສ້າງແຜນການຈັດຕັ້ງປະຕິບັດວຽກງານຖ່າຍທຳເພື່ອເຮັດໃຫ້ການຈັດຕັ້ງປະຕິບັດວຽກງານຂອງຄະນະສື່ມວນຊົນປ້ອງກັນຄວາມສະຫງົບ ຫວຽດນາມ ມີປະສິດທິຜົນສູງ ແທດເໝາະສອດຄ່ອງກັບຄວາມເປັນຈີງ ເພື່ອເປັນການເສີມຂະຫຍາຍສາຍພົວພັນພິເສດທີ່ມີມາແຕ່ດົນນານໃຫ້ຫມັ້ນຄົງທະນົງແກ່ນຕະຫລອດໄປ.
by Peaung Thanonkeo
ໃນວັນທີ 18 ສິງຫາ 2022 ເຈົ້າໜ້າທີ່ ກອງບັນຊາການ ປກສ ແຂວງ ຫຼວງພະບາງ ໄດ້ສົມທົບກັບ ກອງບັນຊາການ ປກສ ເມືອງນານ ຕັ້ງຈຸດກວດກາຕິດຕາມສະພາບຮອບດ້ານຂອງວຽກງານວິຊາສະເພາະຢູ່ສົ້ນຂົວຂ້າມນ້ຳຂອງ ປາກຄອນ-ທ່າເດື່ອ ແລະ ຈຸດບ້ານປ່າໄຜ່ ເທດສະບານເມືອງນານ ແຂວງຫລວງພະບາງ
(more…)
by Peaung Thanonkeo
ກົມໂຄສະນາອົບຮົມ ປກສ ສະຫຼຸບການຈັດຕັ້ງປະຕິບັດວຽກງານ 6 ເດືອນຕົ້ນປີ 2022 ໃນວັນທີ່ 2 ກັນຍາ 2022 ເຂົ້າຮ່ວມໂດຍ ພົຈວ ຄອນສະຫວັນ ສົມພາໄຊ ຮອງຫົວຫນ້າກົມໃຫຍ່ການເມືອງ ປກສ, ມີ ພັອ ສອນພະຈັນ ທຳມະວົງ ຫົວຫນ້າກົມໂຄສະນາອົບຮົມ ປກສ ບັນດາຄະນະພັກ ຄະນະກົມ ພະນັກງານຫລັກແຫ່ງ ພະນັກງານນັກຮົບ ພາຍໃນກົມໂຄສະນາເຂົ້າຮ່ວມ. (more…)
by somda phoneor
ປກສ ກຸ່ມນາຊາຍທອງ ເມືອງນາຊາຍທອງ ນະຄອນຫຼວງວຽງຈັນ, ໄດ້ຈັດກອງປະຊຸມສະຫຼຸບວຽກງານ 6 ເດືອນຕົ້ນປີ ແລະ ວາງທິດທາງວຽກງານຈຸດສຸມ 6 ເດືອນທ້າຍ ປີ 2022 ຂຶ້ນໃນວັນທີ 4 ສິງຫາ 2022 ໂດຍການເປັນປະທານຂອງ ພັທ ສົມປອງ ພົນສະຫວັນ ຮັກສາການ ຫົວໜ້າ ປກສ ກຸ່ມນາຊາຍທອງ, ມີກໍາລັງລົງກໍ່ສ້າງຮາກຖານການເມືອງ ແລະ ປກສ ບ້ານເຂົ້າຮ່ວມ.
ພັທ ສົມປອງ ພົນສະຫວັນ ຮັກສາການ ຫົວໜ້າ ປກສ ກຸ່ມນາຊາຍທອງ ໃຫ້ຮູ້ວ່າ: 6 ເດືອນຕົ້ນປີ 2022, ປກສ ກຸ່ມນາຊາຍທອງ ໄດ້ສຸມໃສ່ວຽກງານກໍ່ສ້າງຮາກຖານການເມືອງ ຕິດພັນກັບການຈັດຕັ້ງວາລະແຫ່ງຊາດວ່າດ້ວຍການແກ້ໄຂບັນຫາຢາເສບຕິດ, (more…)
by somda phoneor
ພິທີສະເຫຼີມສະຫຼອງວັນໄວໜຸ່ມສາກົນ ປະຈໍາປີ 2022, ໃນຫົວຂໍ້ ຄວາມສາມັກຄີລະຫວ່າງຄົນທຸກຮຸ່ນ-ການສ້າງໂລກສຳລັບຄົນທຸກເພດໄວ ໄດ້ຈັດໃນວັນທີ 12 ສິງຫາ ນີ້ ໂດຍມີ ທ່ານ ມອນໄຊ ລາວມົວຊົ່ງ ເລຂາຄະນະບໍລິຫານງານຊາວໜຸ່ມປະຊາຊົນປະຕິວັດລາວ, ມີຜູ້ຕາງໜ້າອົງການສະຫະປະຊາຊາດກອງທຶນສຳລັບປະຊາກອນ, ປະທານສູນການສຶກສາ ແລະ ວັດທະນາທຳເດັກ, ຄະນະຊາວໜຸ່ມກະຊວງ, ອົງການ, ນະຄອນຫຼວງ, ບັນດາສະມາຄົມ, ກຸ່ມຊາວໜຸ່ມອາສາສະໝັກເຂົ້າຮ່ວມ. (more…)
by somda phoneor
ທ້າຍອາທິດຜ່ານມານີ້ ກອງບັນຊາການປ້ອງກັນຄວາມສະຫງົບ ແຂວງອັດຕະປື ໄດ້ຈັດກອງປະຊຸມສະຫຼຸບຕີລາຄາຄືນ ຜົນການຈັດຕັ້ງປະຕິບັດວຽກງານປ້ອງກັນຄວາມສະຫງົບປະຈໍາ 6 ເດືອນຕົ້ນປີ ແລະ ວາງທິດທາງແຜນການວຽກງານ ຈຸດສຸມ 6 ເດືອນທ້າຍປີ 2022 ໂດຍ ການເປັນປະທານຂອງ ພັອ ສີເວີນ ແກ້ວສີວົງສາ ຫົວຫນ້າກອງບັນຊາການ ປກສ ແຂວງ ມີຄະນະພັກ ຄະນະກອງບັນຊາການ ປກສ ແຂວງ ຄະນະພັກຮາກຖານ ຄະນະຫ້ອງ ກອງພັນເຄື່ອນທີ່ຄ້າຍຄຸມຂັງ – ດັດສ້າງ ກອງບັນຊາການ ປກສ 5 ຕົວເມືອງພ້ອມດ້ວຍນາຍ ແລະ ພົນຕຳຫຼວດເຂົ້າຮ່ວມ. (more…)
by Peaung Thanonkeo
ໃນວາລະການດຳເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ່ IX, ໃນວັນທີ 24 ມິຖຸນານີ້ ພາຍໃຕ້ການເປັນປະທານຂອງ ທ່ານ ໄຊສົມພອນ ພົມວິຫານ (more…)
by somchan
ພັທ ທັດສະພົງ ຫວັນມະນີຈັນ ຮອງຫົວໜ້າກອງບັນຊາການ ປກສ ເມືອງຫາດຊາຍຟອງ ນະຄອນຫຼວງວຽງຈັນ ໃຫ້ຮູ້ວ່າ: ໃນໄລຍະເດືອນ ພຶດສະພາ 2022, ໄດ້ຮັບແຈ້ງຈາກພົນລະເມືອງດີວ່າ: ມີກຸ່ມຄົນຈໍານວນໜຶ່ງ ເຄື່ອນໄຫວຄ້າຂາຍຢາບ້າຢູ່ຮ້ານອາຫານເຂດ ບ້ານນາໄຫ ແລະ ບ້ານດົງໂພນ ເມືອງຫາດຊາຍຟອງ ນະຄອນຫຼວງວຽງຈັນ (more…)
by Peaung Thanonkeo
ວາລະດຳເນີນກອງປະຊຸມ ສະໄໝສາມັນເທື່ອທີ 3 ຂອງສະພາແຫ່ງຊາດຊຸດທີ IX ໃນວັນທີ 20 ມີຖຸນາ 2022 ພາຍໃຕ້ການເປັນປະທານຂອງ ທ່ານ ໄຊສົມພອນ ພົມວິຫານ ປະທານສະພາແຫ່ງຊາດ ສະມາຊິກສະພາແຫ່ງຊາດໄດ້ພ້ອມກັນຄົ້ນຄ້ວາ,ປະກອບຄຳຄິດເຫັນ ແລະ ພ້ອມກັນລົງຄະແນນສຽງເຫັນດີເປັນສ່ວນ ໃຫຍ່ ເພື່ອຮັບ ຮອງ ແລະ ປະກາດແຕ່ງຕັ້ງ, ຍົກຍ້າຍສະມາຊິກລັດຖະບານຈຳນວນໜຶ່ງ.
ໃນໂອກາດນີ້, ທ່ານ ນາງ ສູນທອນ ໄຊຍະຈັກ ຮອງປະທານສະພາແຫ່ງຊາດໄດ້ ຂຶ້ນຜ່ານຄຳສະເໜີ ຂອງ ທ່ານນາຍົກລັດຖະມົນຕີ ວ່າດວ້ຍການພິຈາລະນາຮັບຮອງເອົາການແຕ່ງຕັ້ງ ຮອງນາຍົກລັດຖະ ມົນຕີ ແລະ ພິຈາລະນາຮັບຮອງເອົາການຍົກຍ້າຍ ແລະ ແຕ່ງຕັ້ງສະມາຊິກລັດຖະບານ ໃນນີ້ໄດ້ຮັບຮອງ ແຕ່ງຕັ້ງ ທ່ານ ສະເຫລີມໄຊ ກົມມະສິດ ຂື້ນເປັນ ຮອງນາຍົກລັດຖະມົນຕີ, ທັງເປັນລັດຖະມົນຕີ ກະຊວງການຕ່າງປະເທດ, ພົນເອກ ວິໄລ ຫລ້າຄຳຟອງ ຂຶ້ນເປັນຮອງນາຍົກລັດຖະມົນຕີ, ທັງເປັນ ລັດຖະມົນຕີກະຊວງປ້ອງກັນຄວາມສະຫງົບ, ທ່ານ ວຽງທະວິສອນ ເທບພະຈັນ ຮອງເຈົ້າແຂວງ ແຂວງສະຫວັນນະເຂດ ເປັນປະທານອົງການກວດສອບແຫ່ງລັດ.
ນອກຈາກນີ້, ຍັງໄດ້ສະເໜີພິຈາລະນາຮັບຮອງເອົາການຍົກຍ້າຍ ແລະ ແຕ່ງຕັ້ງສະມາຊິກລັດຖະບານ ໂດຍໄດ້ແຕ່ງຕັ້ງ ທ່ານ ຄຳແພງ ໄຊສົມແພງ ລັດຖະມົນຕີກະ ຊວງອຸດສາຫະກຳ ແລະ ການຄ້າ ໄປເປັນ ລັດຖະມົນຕີ ປະຈຳຫ້ອງວ່າການສຳນັກງານນາຍົກລັດຖະມົນຕີ, ທ່ານ ສອນໄຊ ສິດພະໄຊ ຜູ້ວ່າການ ທະນາຄານແຫ່ງ ສປປ ລາວ ໄປເປັນລັດຖະມົນຕີ ປະຈໍາຫ້ອງວ່າການສໍານັກງານນາຍົກລັດຖະມົນຕີ, ທ່ານ ມະໄລທອງ ກົມມະສິດ ປະທານອົງການກວດສອບແຫ່ງລັດ ໄປເປັນລັດຖະມົນຕີກະຊວງ ອຸດສາຫະກຳ ແລະ ການຄ້າ, ທ່ານ ບຸນເຫລືອ ສິນໄຊວໍລະວົງ ຮອງລັດຖະມົນກະຊວງການເງິນ ໄປເປັນຜູ້ວ່າການທະນາຄານແຫ່ງ ສປປ ລາວ.
by Peaung Thanonkeo
ການໃຫ້ບໍລິການແລກປ່ຽນເງິນຕາແມ່ນວຽກໜຶ່ງທີ່ສຳຄັນ ແລະ ຈຳເປັນໃນການເຄື່ອນໄຫວວຽກງານເສດຖະກິດ-ເງິນຕາຊຶ່ງໄດ້ມີກົດໝາຍ,ນິຕິກຳຂັ້ນຕ່າງໆ ເປັນເຄື່ອງມືຄຸ້ມຄອງຂອງລັດ. (more…)


text:
-ຮຽນທ່ານຮອງລັດຖະມົນຕີ, ທ່ານສາມາດມໃຫ້ຮູ້ຂໍ້ສະຫຼຸບສະບັບເລກທີ 12-KL/TW ລົງວັນທີ 12 ສິງຫາ 2021 ຂອງ ກົມການເມືອງ “ກ່ຽວກັບຊາວຫວຽດນາມອາໄສຢູ່ຕ່າງປະເທດໃນສະພາບການໃໝ່” ໄດ້ສົ່ງສານຫຍັງເຖິງຊາວຫວຽດນາມເຮົາທີ່ອາໄສຢູ່ຕ່າງປະເທດ?
ວັນທີ 12 ສິງຫາ 2021, ກົມການເມືອງ ໄດ້ປະກາດໃຊ້ຂໍ້ສະຫຼຸບສະບັບເລກທີ 12-KL/TW (ຕໍ່ໄປນີ້ເອີ້ນຫຍໍ້ວ່າຂໍ້ສະຫຼຸບ 12) ກ່ຽວກັບວຽກງານຊາວຫວຽດນາມອາໄສຢູ່ຕ່າງປະເທດໃນສະພາບການໃໝ່. ອາດເວົ້າໄດ້ວ່ານີ້ແມ່ນໜຶ່ງໃນບັນດາຂີດໝາຍສຳຄັນສໍາລັບວຽກງານຊາວຫວຽດນາມອາໄສຢູ່ຕ່າງປະເທດ; ບັນດາສານທີ່ຂໍ້ສະຫຼຸບ 12 ໄດ້ສົ່ງໄປນັ້ນກໍ່ໄດ້ຮັບການຕອບສະໜອງຢ່າງສຸດໃຈຈາກຊາວຫວຽດນາມເຮົາອາໄສຢູ່ຕ່າງປະເທດເປັນຈໍານວນຫຼວງຫຼາຍທັງຢຸ່ພາຍໃນ ແລະ ຕ່າງປະເທດ.
ທິໜຶ່ງ, ຂໍ້ສະຫຼຸບ 12 ໄດ້ສະແດງໃຫ້ເຫັນຄວາມເຄົາລົບ ແລະ ການຕີລາຄາສູງຂອງພັກ ແລະ ລັດ ຂອງປະເທດພວກເຮົາຕໍ່ການປ່ຽນແປງຢ່າງຕັ້ງໜ້າ ແລະ ບົດບາດຂອງຊາວຫວຽດນາມອາໄສຢູ່ຕ່າງປະເທດໃນຂະບວນການການສ້າງສາ ແລະ ພັດທະນາປະເທດຊາດ.
ປະຊາຄົມຊາວຫວຽດນາມອາໄສຢູ່ຕ່າງປະເທດນັບມື້ນັບມີການເພີ່ມຂຶ້ນໃນດ້ານຈໍານວນ, ເປິດກວ້າງກວ່າເກົ່າໃນດ້ານພື້ນທີ່. ມາຮອດປະຈຸບັນ, ປະຊາຄົມຊາວຫວຽດນາມອາໄສຢູ່ຕ່າງປະເທດມີປະມານ 5,3 ລ້ານຄົນ ທີ່ພວມດຳລົງຊີວິດ ແລະ ເຮັດວຽກຢູ່ 130 ປະເທດ ແລະ ເຂດແຄ້ວນ. ບົດບາດ, ທີ່ຕັ້ງ ແລະ ອິດທິພົນຂອງປະຊາຄົມຊາວຫວຽດນາມອາໄສຢູ່ຕ່າງປະເທດໃນສັງຄົມປະເທດປະຈໍາຖິ່ນນັບມື້ນັບໄດ້ຮັບການຍົກສຸງ. ໂດຍສ່ວນໃຫຍ່ຊາວຫວຽດນາມອາໄສຢູ່ຕ່າງປະເທດມີຖານະທາງດ້ານກົດຫມາຍ, ຊີວິດການເປັນຢູ່ມີຄວາມສະຖຽນລະພາບ, ມີການເຊື່ອມໂຍງຢ່າງເລິກເຊິ່ງ ແລະ ກວ້າງຂວາງ ໃນສັງຄົມປະເທດປະຈໍາຖິ່ນ. ປັນຍາຊົນລຸ້ນໃໝ່ເຊື້ອສາຍຫວຽດນາມໜຸ່ມ ແລະ ມີຄວາມສາມາດ ພວມໄດ້ຮັບການສ້າງຕັ້ງຂຶ້ນ ແລະ ພັດທະນາ, ສຸມໃສ່ເຂົ້າໃນຫຼາຍຂົງເຂດປາຍແຫຼມຄື: ຄອມພິວເຕີ, ໂທລະຄົມ, ເອເລັກໂຕຼນິກ, ວັດຖຸອຸປະກອນໃໝ່, ຜະລິດເຄື່ອງຈັກ, ຊີວະສາດ...
ບັນດາສະມາຄົມ ຄະນະ ຊາວຫວຽດນາມອາໄສຢູ່ຕ່າງປະເທດສືບຕໍ່ໄດ້ຮັບການປັບປຸງ ແລະ ພັດທະນາ, ປະກອບສ່ວນໃນການເພີ່ມທະວີຄວາມສາມັກຄີໃນຊຸມຊົນ, ຮັກສາ ແລະ ເຜີຍແຜ່ສີສັນວັດທະນະທຳ ແລະ ມຸນເຊື້ອຂອງຊາດ. ຮາກຖານການເຄື່ອນໄຫວທາງດ້ານສາສະໜາຫຼາຍແຫ່ງຂອງຊາວຫວຽດນາມອາໄສຢູ່ຕ່າງປະເທດໄດ້ຮັບການສ້າງຕັ້ງຂຶ້ນໃນຊຸມປີຜ່ານມາ ແລະ ໄດ້ຮັບການຮັກສາບັນດາການເຄື່ອນໄຫວທາງດ້ານວັດທະນະທໍາ, ຄວາມສັດທາເຫຼື້ອມໃສຢ່າງສະໝໍ່າສະເໝີ. ຂະບວນການສອນ ແລະ ຮຽນພາສາຫວຽດນາມຂອງຊາວຫວຽດນາມອາໄສຢູ່ຕ່າງປະເທດນັບມື້ນັບໄດ້ຮັບການພັດທະນາ, ອໍານາດການປົກຄອງບາງແຫ່ງໄດ້ອະນຸຍາດໃຫ້ມີການສອນຄືການສອນພາສາຕ່າງປະເທດໃນຫຼາຍລະດັບການສຶກສາ.
ປະຊາຄົມຊາວຫວຽດນາມນັບມື້ນັບມີການຕິດພັນກັບບ້ານເກີດເມືອງນອນ, ໄດ້ ແລະ ພວມກາຍເປັນໜຶ່ງໃນບັນດາແຫຼ່ງກຳລັງສຳຄັນທີ່ປະກອບສ່ວນເຂົ້າໃນຂະບວນການສ້າງສາ, ປົກປັກຮັກສາ, ພັດທະນາ, ການເຊື່ອມໂຍງເຂົ້າກັບສາກົນຂອງປະເທດ ແລະ ຮັກສາ, ປັບປຸງການພົວພັນມິດຕະພາບຮ່ວມມືລະຫວ່າງ ຫວຽດນາມ ແລະ ບັນດາປະເທດ. ນັບມື້ນັບມີຫຼາຍນັກວິທະຍາສາດ, ນັກວິສາຫະກິດ, ນັກສິລະປິນທີ່ເປັນຊາວຫວຽດນາມອາໄສຢູ່ຕ່າງປະເທດກັບຄືນປະເທດເພື່ອດຳລົງຊີວິດ, ເຮັດວຽກ, ລົງທຶນ, ດຳເນີນທຸລະກິດ, ເຄື່ອນໄຫວດ້ານວັດທະນະທຳ, ສິລະປະ, ຕັ້ງໜ້າໃນການເຂົ້າຮ່ວມການສະເໜີກ່ຽວກັບບັນດານະໂຍບາຍແນວທາງຂອງລັດ.
ສິ່ງເປັນໜ້າເອົາໃຈໃສ່, ໄລຍະມໍ່ໆມານີ້ ໄດ້ປະກົດມີທ່າອ່ຽງຊາວຫວຽດນາມໜຸ່ມທີ່ເປັນຊາວຫວຽດນາມອາໄສຢູ່ຕ່າງປະເທດ, ນັບທັງບັນດາຊາວຫວຽດນາມ ທີ່ໄດ້ຕັ້ງຖິ່ນຖານ ແລະ ມີວຽກເຮັດງານທຳທີ່ໝັ້ນຄົງຢູ່ຕ່າງປະເທດ ກໍ່ໄດ້ກັບຄືນເມືອປະເທດເພື່ອສ້າງອາຊີບ; ສ້າງເຄືອຂ່າຍຊາວຫວຽດນາມອາໄສຢູ່ຕ່າງປະເທດລຸ້ນໜຸ່ມ, ຊຸກຍູ້ຫຼາຍແນວຄວາມຄິດ, ຂໍ້ລິເລີ່ມເພື່ອປະກອບສ່ວນໃຫ້ປະເທດຊາດ. ມີວິສາຫະກິດຫວຽດນາມຫຼາຍແຫ່ງໄດ້ເຊື່ອມຕໍ່, ຊຸກຍູ້ການຄ້າ, ນຳສິນຄ້າຫວຽດນາມອອກສູ່ຕະຫລາດສາກົນ, ໂຄສະນາວັດທະນະທຳ ແລະ ພາບພົດຂອງປະເທດຫວຽດນາມ ໄປຍັງເພື່ອນມິດໃນທົ່ວໂລກ.
ຄຽງຂ້າງບັນດາຄວາມສະດວກ, ປະຈຸບັນ ປະຊາຄົມພວມປະສົບກັບຄວາມຫຍຸ້ງຍາກ ແລະ ສິ່ງທ້າທາຍຈໍານວນໜຶ່ງ. ຊີວິດການເປັນຢູ່ຂອງຊາວຫວຽດນາມອາໄສຢູ່ຕ່າງປະເທດໃນບາງທ້ອງຖິ່ນຍັງປະສົບກັບຄວາມຫຍຸ້ງຍາກຫຼາຍຢ່າງ, ຖານະດ້ານກົດໝາຍຍັງບໍ່ມີຄວາມໝັ້ນຄົງ. ບັນດາສະມາຄົມ ຄະນະ ດັ້ງເດີມປະສົບກັບຄວາມຫຍຸ້ງຍາກໃນການຮັກສາ ແລະ ເປີດກວ້າງການເຄື່ອນໄຫວ, ກໍ່ສ້າງ ແລະ ພັດທະນາລຸ້ນຄົນສືບທອດ. ການຮັກສາ ແລະ ປົກປັກຮັກສາບັນດາຄຸນຄ່າມູນເຊື້ອວັດທະນະທຳຊົນຊາດ, ໃນນັ້ນມີພາສາຫວຽດນາມກໍ່ປະສົບກັບສິ່ງທ້າທາຍຫຼາຍຢ່າງ. ສິ່ງເຫຼົ່ານີ້ກໍ່ໄດ້ວາງອອກບັນດາຄວາມຮຽກຮ້ອງຕ້ອງການໃໝ່ໃນວຽກງານຫນູນຊ່ວຍປະຊາຄົມຊາວຫວຽດນາມອາໄສຢູ່ຕ່າງປະເທດໃນໄລຍະຕໍ່ໄປ.
ທີສອງ, ຂໍ້ສະຫລຸບ 12 ຢືນຢັນທັດສະນະທີ່ເປັນເອກະພາບຂອງພັກ ແລະ ລັດກ່ຽວກັບວຽກງານຊາວຫວຽດນາມອາໄສຢູ່ຕ່າງປະເທດ, ຍາມໃດກໍ່ຖື “ປະຊາຄົມຊາວຫວຽດນາມອາໄສຢູ່ຕ່າງປະເທດແມ່ນພາກສ່ວນໜຶ່ງທີ່ບໍ່ສາມາດຕັດແຍກອອກຈາກປະຊາຄົມຊົນຊາດຫວຽດນາມໄດ້”; ວຽກງານຊາວຫວຽດນາມອາໄສຢູ່ຕ່າງປະເທດ “ແມ່ນຄວາມຮັບຜິດຊອບຂອງທົ່ວລະບົບການເມືອງ ແລະ ຂອງທົ່ວປວງຊົນ”, “ໄດ້ສະແດງອອກມູນເຊື້ອແຫ່ງຄວາມມະຫາສາມັກຄີຊົນຊາດຢ່າງຄົບຖ້ວນ”.
ນີ້ແມ່ນທັດສະນະທີ່ລຸລ່ວງ ແລະ ມີລັກສະນະຫຼັກການເຊິ່ງໄດ້ສະແດງອອກໃນມະຕິ 36-NQ/TW, ຄຳສັ່ງ 45-CT/TW ຂອງກົມການເມືອງ ແລະ ບັນດາເອກະສານຊີ້ນຳອື່ນໆ. ມາຮອດປະຈຸບັນຄຸນຄ່າຍັງຄືເກົ່າ, ໃນສະພາບການທີ່ມີການຜັນແປທີ່ສັບສົນຢູ່ໃນໂລກ ແລະ ໃນພາກພື້ນ, ມີທັງກາລະໂອກາດ ແລະ ສິ່ງທ້າທາຍ, ວຽກງານຊາວຫວຽດນາມອາໄສຢູ່ຕ່າງປະເທດ ຕ້ອງໄດ້ຮັບການຜັນຂະຫຍາຍຢ່າງຮອບດ້ານ ແລະ ເຂັ້ມແຂງກວ່າອີກເພື່ອໃຫ້ຊາວຫວຽດນາມອາໄສຢູ່ຕ່າງປະເທດສະໜິດຕິດພັນກັບບ້ານເກີດເມືອງນອນ, ເສີມຂະຫຍາຍບົດບາດເປັນແຫຼ່ງຊັບພະຍາກອນມະນຸດທີ່ສໍາຄັນໃນການສ້າງສາ ແລະ ພັດທະນາປະເທດຊາດ ຢ່າງແທ້ຈິງ.
ທີສາມ, ຂໍ້ສະຫລຸບ 12 ສະແດງໃຫ້ເຫັນຄວາມຕັດສິນໃຈຂອງພັກ, ລັດ, ທົ່ວລະບົບການເມືອງ, ໃນນັ້ນມີຊາວຫວຽດນາມ ທັງຢູ່ພາຍໃນ ແລະ ຕ່າງປະເທດ ໃນການຍູ້ແຮງ, ຈັດຕັ້ງປະຕິບັດຢ່າງມີປະສິດທິຜົນ, ແທດຈິງກ່ວາອີກກ່ຽວກັບວຽກງານຊາວຫວຽດນາມອາໄສຢູ່ຕ່າງປະເທດໃນສະພາບການໃໝ່. ຂໍ້ສະຫຼຸບ 12 ໄດ້ຫັນເປັນລະອຽດຈິດໃຈຊີ້ນຳ “ການຈັດຕັ້ງປະຕິບັດຢ່າງຮອບດ້ານ ແລະ ເຂັ້ມແຂງກວ່າເກົ່າກ່ຽວກັບວຽກງານຊາວຫວຽດນາມອາໄສຢູ່ຕ່າງປະເທດ” ທີ່ໄດ້ລະບຸໃນເອກະສານຂອງກອງປະຊຸມໃຫຍ່ຄັ້ງທີ 13 ຂອງພັກ.
ບົນພື້ນຖານການສະຫຼຸບປະສົບການໃນການປະຕິບັດວຽກງານໃນໄລຍະຜ່ານມາ, ຂໍ້ສະຫລຸບ 12 ໄດ້ຍົກອອກຫຼາຍກຸ່ມໜ້າທີ່ວຽກງານ, ວິທີການແກ້ໄຂຮອບດ້ານ, ໃນນັ້ນມີການຍູ້ແຮງວຽກງານມະຫາສາມັກຄີຊົນຊາດ, ເສີມຂະຫຍາຍແຫຼ່ງຊັບພະຍາກອນມະນຸດຂອງຊາວຫວຽດນາມອາໄສຢູ່ຕ່າງປະເທດ; ເອົາໃຈໃສ່, ໜູນຊ່ວຍພໍ່ແມ່ພີ່ນ້ອງໃຫ້ມີຄວາມໝັ້ນຄົງທາງດ້ານຖານະກົດໝາຍ, ການດຳລົງຊີວິດຢູ່ປະເທດປະຈໍາຖິ່ນມີຄວາມໝັ້ນຄົງ, ພ້ອມກັນນັ້ນກໍ່ຍົກສູງປະສິດທິຜົນໃນການອະນຸລັກຮັກສາເອກະລັກວັດທະນະທຳຂອງຊາດ, ພາສາຫວຽດນາມ; ຂໍ້ມູນຂ່າວສານ, ການໂຄສະນາເຜີຍແຜ່ໄປສູ່ຊາວຫວຽດນາມອາໄສຢູ່ຕ່າງປະເທດ ແລະ ອົງການຈັດຕັ້ງກົງຈັກ, ກົນໄກການປະສານງານເຮັດວຽກກັບຊາວຫວຽດນາມອາໄສຢູ່ຕ່າງປະເທດ. ບັນດາກຸ່ມໜ້າທີ່ວຽກງານ, ວິທີການແກ້ໄຂທີ່ກ່າວມາຂ້າງເທິງສະແດງໃຫ້ເຫັນຄວາມຕັດສິນໃຈສ້າງເປັນບາດກ້າວໃຫຍ່ໃນວຽກງານຊາວຫວຽດນາມອາໄສຢູ່ຕ່າງປະເທດ.
-ກອງປະຊຸມໃຫຍ່ຄັ້ງທີ 13 ຂອງພັກໄດ້ວາງອອກທິດທາງ, ໜ້າທີ່ ແລະ ວິໄສທັດພັດທະນາປະເທດຊາດຮອດປີ 2045 ເພື່ອຫັນເປັນຕົວຈິງຄາດຫວັງໃນການສ້າງສາປະເທດໃຫ້ເຂັ້ມແຂງ, ວັດທະນາຖາວອນ, ປະຊາຊົນມີຄວາມຜາສຸກ. ທ່ານຕີລາຄາແນວໃດກ່ຽວກັບແຫຼ່ງຊັບພະຍາກອນມະນຸດ, ຄວາມໝາຍ ແລະ ແງ່ຫວັງຂອງຊາວຫວຽດນາມເຮົາທີ່ອາໄສຢູ່ຕ່າງປະເທດໃນການຮ່ວມເດີນທາງກັບປະເທດໃນການສ້າງຄວາມຈະເລີນຮຸ່ງເຮືອງ ແລະ ຄວາມຜາສຸກນັ້ນ?
ໃນປະຫວັດສາດຂອງຊົນຊາດ, ນ້ຳໃຈຮັກຊາດ, ມະຫາສາມັກຄີທົ່ວປວງຊົນທັງຊາດຍາມໃດກໍ່ແມ່ນກຳລັງແຮງອັນໃຫຍ່ຫຼວງເພື່ອຊ່ວຍໃຫ້ຫວຽດນາມຜ່ານຜ່າຄວາມຫຍຸ້ງຍາກ, ສິ່ງທ້າທາຍເພື່ອບືນຕົວຂຶ້ນສູ່ການມີທີ່ຕັ້ງບົດບາດ, ພາລະກິດອັນໃຫຍ່ຫຼວງຄືໃນປະຈຸບັນ. ຂໍ້ສະຫຼຸບ 12 ໄດ້ຢືນຢັນວ່າ: “ບໍ່ວ່າຈະຢູ່ໃສ, ຊາວຫວຽດນາມເຮົາທີ່ອາໄສຢູ່ຕ່າງປະເທດຍາມໃດກໍ່ມຸ່ງໄປສູ່ປະເທດຊາດ, ຕິດພັນກັບເລືອດເນື້ອກັບກົກເຄົ້າເຫງົ້າກໍຊົນຊາດ, ແມ່ນພາກສ່ວນໜຶ່ງທີ່ບໍ່ສາມາດຕັດແຍກອອກຈາກປະຊາຄົມຊົນຊາດຫວຽດນາມໄດ້; ແມ່ນແຫຼ່ງກຳລັງອັນສຳຄັນໃນການປະກອບສ່ວນເຂົ້າໃນພາລະກິດສ້າງສາ, ພັດທະນາ ແລະ ປ້ອງກັນປະເທດຊາດ”.
ໃນໄລຍະສົງຄາມຕໍ່ຕ້ານ, ນັກປັນຍາຊົນທີ່ເປັນຊາວຫວຽດນາມອາໄສຢູ່ຕ່າງປະເທດຫຼາຍຄົນຄື: ເຈີ່ນດ້າຍເຫງັຍ, ຟ້າມຮຸຍທົງ, ຫວໍກີວຮວນ, ເຈີ່ນຫືວເຕືອກ, ຫວໍດິ່ງກວີ່ງ, ດັ້ງວັນຫງື... ໄດ້ອາສາສະໝັກກັບຄືນປະເທດເພື່ອປະກອບສ່ວນເຫື່ອແຮງ, ພູມປັນຍາໃນການຕໍ່ສູ້ເພື່ອເອກະລາດຂອງຊາດ, ທ້ອນໂຮມປະເທດຊາດເປັນເອກະພາບ. ບໍ່ວ່າຈະຢູ່ບ່ອນໃດ ຈິດໃຈມຸ່ງໄປສູ່ປະເທດຊາດຂອງຊາວຫວຽດນາມຍາມໃດກໍ່ໄດ້ຮັບການສືບທອດ ແລະ ເສີມຂະຫຍາຍມາຮອດປະຈຸບັນ, ໄດ້ສະແດງໃຫ້ເຫັນຢ່າງຈະແຈ້ງໃນບັນດາໄລຍະທີ່ປະເທດຊາດປະສົບກັບຄວາມຫຍຸ້ງຍາກ, ພິເສດແມ່ນໃນສະພາບການແຜ່ລະບາດຂອງພະຍາດໂຄວິດ-19 ເຊິ່ງໄດ້ສົ່ງຜົນກະທົບຕໍ່ສຸຂະພາບ, ຊີວິດອິນຊີ, ສະພາບການພັດທະນາເສດຖະກິດ - ສັງຄົມ, ຊີວິດການເປັນຢູ່ຂອງປະຊາຊົນໃນທົ່ວໂລກ, ໃນນັ້ນມີຫວຽດນາມ.
ເຖິງວ່າພໍ່ແມ່ປະຊາຊົນຍັງປະສົບກັບຄວາມຫຍຸ້ງຍາກຫຼາຍຢ່າງກໍ່ຕາມ, ແຕ່ຍາມໃດກໍ່ມີຄວາມຕັ້ງໜ້າໃນການບໍລິຈາກເງິນ, ໜູນຊ່ວຍດ້ານຈິດໃຈ ແລະ ວັດຖຸ ເພື່ອຮ່ວມແຮງຮ່ວມໃຈກັບປະຊາຊົນພາຍໃນປະເທດໃນການຕ້ານໂລກລະບາດ. ໄລ່ຮອດປະຈຸບັນ, ຊາວຫວຽດນາມອາໄສຢູ່ຕ່າງປະເທດໄດ້ສົ່ງເງິນກວ່າ 60 ຕື້ດົ່ງ ເພື່ອໜູນຊ່ວຍປະເທດພ້ອມດ້ວຍອຸປະກອນການແພດຫຼາຍຢ່າງ; ພ້ອມກັນນັ້ນກໍ່ມີນັກທຸລະກິດ ແລະ ປັນຍາຊົນຢູ່ຕ່າງປະເທດຫຼາຍທ່ານໄດ້ເຂົ້າຮ່ວມການສະເໜີບັນດາຂໍ້ລິເລີ່ມ, ວິທີການແກ້ໄຂເພື່ອຄວບຄຸມໂລກລະບາດ ແລະ ພັດທະນາເສດຖະກິດ, ສັງຄົມໃນສະພາບການໃໝ່, ຕັ້ງໜ້າເຂົ້າຮ່ວມການເຊື່ອມໂຍງດ້ານການທູດວັກຊິນ.
ໃນວິວັດການພັດທະນາປະເທດຊາດ, ວິທະຍາສາດ-ເຕັກໂນໂລຊີ ໄດ້ຖືວ່າແມ່ນກຳລັງໜູນທີ່ສຳຄັນທີ່ສຸດ; ການພັດທະນາແຫຼ່ງຊັບພະຍາກອນມະນຸດ, ໂດຍສະເພາະແມ່ນແຫຼ່ງຊັບພະຍາກອນມະນຸດທີ່ມີຄຸນນະພາບສູງແມ່ນໜຶ່ງໃນສາມບາດກ້າວບຸກທະລຸຂອງຍຸດທະສາດ. ໃນຂະນະນັ້ນ, ມີ 80% ຂອງຊາວຫວຽດນາມເຮົາອາໄສຢູ່ຕ່າງປະເທດທີ່ພວມດໍາລົງຊີວິດຢູ່ບັນດາປະເທດທີ່ພັດທະນາ. ມີປະມານ 500.000 ຄົນ ແມ່ນປັນຍາຊົນ, ຜູ້ຊ່ຽວຊານ, ຮຽນຈົບລະດັບມະຫາວິທະຍາໄລຂຶ້ນໄປ.
ໃນຊຸມປີຜ່ານມາ, ຈຳນວນນັກຊ່ຽວຊານ, ປັນຍາຊົນທີ່ເປັນຊາວຫວຽດນາມອາໄສຢູ່ຕ່າງປະເທດໄດ້ເຂົ້າຮ່ວມການເຄື່ອນໄຫວດ້ານວິທະຍາສາດ ແລະ ເຕັກໂນໂລຢີຢູ່ຫວຽດນາມຍັງຄົງຮັກສາຢູ່ລະດັບປະມານ 300 – 500 ເທື່ອຄົນຕໍ່ປີ ແລະ ສືບຕໍ່ມີຫຼາຍການເຄື່ອນໄຫວປະກອບສ່ວນຢ່າງມີປະສິດທິຜົນໃຫ້ແກ່ພື້ນຖານວິທະຍາສາດ ແລະ ເຕັກໂນໂລຢີກໍ່ຄືການພັດທະນາຂອງຫວຽດນາມເວົ້າລວມ, ໃນນັ້ນມີບັນດາບັນຫາໃໝ່ຄື ການ Startup ປະດິດຄິດສ້າງ, ການປະຕິວັດອຸດສາຫະກຳ 4.0...
ຜູ້ຊ່ຽວຊານທີ່ເປັນຊາວຫວຽດນາມອາໄສຢູ່ຕ່າງປະເທດຫຼາຍຄົນພວມມີການຮ່ວມມືກັບບັນດາກະຊວງ, ຂະແໜງການ, ທ້ອງຖິ່ນ. ປັນຍາຊົນທີ່ເປັນຊາວຫວຽດນາມອາໄສຢູ່ຕ່າງປະເທດຫຼາຍຄົນໄດ້ຖ່າຍທອດເຕັກໂນໂລຊີໃໝ່, ແລກປ່ຽນປະສົບການ ແລະ ສະເໜີແນະນະໂຍບາຍໃນການປ້ອງກັນການລະບາດຂອງພະຍາດໂຄວິດ-19 ເຊັ່ນ: ທ່ານ ປອ. ໂຮ່ເຍີນ - ຊາວຫວຽດນາມອາໄສຢູ່ອາເມລິກາ, ທ່ານ ເຈີ່ນງອກຟຸກ - ຊາວຫວຽດນາມອາໄສຢູ່ຍີ່ປຸ່ນ, ທ່ານ ປອ. Peter ຫງວຽນ - ຊາວຫວຽດນາມອາໄສຢູ່ອາເມລິກາ, ທ່ານ ສຈ. ປອ ວິທະຍາສາດ ຫງວຽນກວກຊີ - ຊາວ ຫວຽດນາມອາໄສຢູ່ລັດເຊຍ...
ຜູ້ຊ່ຽວຊານ, ທ່ານໝໍທີ່ເປັນຊາວຫວຽດນາມອາໄສຢູ່ຕ່າງປະເທດຫຼາຍຄົນຢາກກັບຄືນປະເທດເພື່ອເຂົ້າຮ່ວມແນວໜ້າໃນການຕ້ານການລະບາດຂອງພະຍາດ ໂຄວິດ - 19 ຫຼື ລົງທະບຽນເຂົ້າຮ່ວມການໃຫ້ຄຳປຶກສາທາງໄກໃຫ້ແກ່ປະຊາຊົນພາຍໃນປະເທດໂດຍຜ່ານໂປແກມອອນໄລ ເຊັ່ນ "ຊ່ວຍຂ້ອຍ", ຊາວຫວຽດນາມອາໄສຢູ່ຕ່າງປະເທດຫຼາຍຄົນເປັນສະມາຊິກຂອງສູນເຕັກໂນໂລຢີ ໃນການປ້ອງກັນ ແລະ ສະກັດກັ້ນ Covid-19.
ອີກສິ່ງໜຶ່ງທີ່ລ້ຳຄ່າແມ່ນກຳລັງຂອງນັກປັນຍາຊົນໜຸ່ມໃນກຸ່ມອາຍຸ 25-40 ປີ ເຊິ່ງເປັນຊາວຫວຽດນາມອາໄສຢູ່ຕ່າງປະເທດລຸ້ນທີ 2, 3 ຫຼື ນັກສຶກສາຕ່າງປະເທດ, ເຖິງວ່າເຂົາເຈົ້າຍັງຕ້ອງເປັນຫ່ວງໃນຊີວິດການເປັນຢູ່, ການພັດທະນາຕົນເອງແຕ່ກໍ່ຍັງໃຫ້ຄວາມສຸດອົກສຸດໃຈຕໍ່ການພັດທະນາຂອງປະເທດຊາດ, ຊຸກຍູ້ການສ້າງບັນດາເຄືອຂ່າຍເຊື່ອມຕໍ່ຂອງນັກຊ່ຽວຊານ, ປັນຍາຊົນເປັນຕົ້ນແມ່ນ AVSE Global, ປະດິດຄິດສ້າງ Vietnam, VietChallenge, ການເດີນທາງVietnam, ສະຖາບັນບັນດິດໜຸ່ມຫວຽດນາມ... ນອກຈາກນັ້ນ, ຜູ້ອອກແຮງງານຫວຽດນາມທີ່ໄປເຮັດວຽກຢູ່ຕ່າງປະເທດ, ເຂົ້າເຖິງຂັ້ນຕ້ອນການເຮັດວຽກທີ່ກ້າວໜ້າ, ເຕັກໂນໂລຢີທີ່ທັນສະໄໝເມື່ອກັບເມືອປະເທດກໍ່ຈະກາຍເປັນແຫຼ່ງຊັບພະຍາກອນມະນຸດທີ່ມີຄຸນນະພາບ.
ຊາວຫວຽດນາມອາໄສຢູ່ຕ່າງປະເທດກໍ່ໄດ້ປະກອບສ່ວນແຫຼ່ງກໍາລັງສຳຄັນໃຫ້ແກ່ການພັດທະນາເສດຖະກິດ. ຕາມການສະຖິຕິຂອງກະຊວງແຜນການ ແລະ ການລົງທຶນແລ້ວ, ໄລ່ຮອດທ້າຍເດືອນ ຕຸລາ 2020, ບັນດາວິສາຫະກິດຂອງຊາວຫວຽດນາມອາໄສຢູ່ຕ່າງປະເທດໄດ້ລົງທຶນດ້ວຍຮູບແບບການລົງທຶນໂດຍກົງຈາກຕ່າງປະເທດ (FDI) ໃນ 360 ໂຄງການ ດ້ວຍຍອດຈຳນວນທຶນຈົດທະບຽນປະມານ 1,6 ຕື້ ໂດລາສະຫະລັດ, ຍັງບໍ່ໄລ່ຈຳນວນເງິນລົງທຶນທີ່ບໍ່ໜ້ອຍຂອງບັນດາວິສາຫະກິດຂອງຊາວຫວຽດນາມອາໄສຢູ່ຕ່າງປະເທດໃນຮູບແບບການລົງທຶນພາຍໃນປະເທດ (ນັບແຕ່ກົດໝາຍລົງທຶນປີ 2014 ໄດ້ປະກາດໃຊ້).
ຄຽງຄ້າງນັ້ນ, ຈຳນວນເງິນຝາກປະຈຳໄລຍະທີ່ຊາວຫວຽດນາມອາໄສຢູ່ຕ່າງປະເທດໄດ້ສົ່ງກັບປະເທດກໍ່ແມ່ນແຫຼ່ງກໍາລັງອັນໃຫຍ່ຫຼວງ, ປະກອບສ່ວນໃນການຮັກສາຄວາມດຸ່ນດ່ຽງການຊຳລະເງິນໃຫ້ໝັ້ນຄົງ, ຊຸກຍູ້ການເຕີບໂຕເສດຖະກິດຂອງປະເທດຊາດ. ນັບແຕ່ປີ 1993 - 2020, ຈຳນວນເງິນຂອງຊາວຫວຽດນາມອາໄສຢູ່ຕ່າງປະເທດສົ່ງກັບມາປະເທດຍາມໃດກໍ່ມີການເຕີບໂຕ, ໄດ້ບັນລຸ 175 ຕື້ ໂດລາສະຫະລັດ, ເກືອບເທົ່າກັບຈຳນວນທຶນ FDI ທີ່ໄດ້ປ່ອຍເງິນທັງໝົດ ແຕ່ປີ 1991 ມາຮອດປະຈຸບັນ. ນັກທຸລະກິດຫວຽດນາມຢູ່ຕ່າງປະເທດຫຼາຍຄົນພ້ອມກັບບັນດາລະບົບຮ້ານຄ້າ, ຮ້ານສັບພະສິນຄ້າ ແລະ ເຄືອຂ່າຍດຳເນີນທຸລະກິດຂອງຕົນ ກໍ່ ພວມມີຄວາມຕັ້ງໜ້າໃນການປະກອບສ່ວນເຂົ້າໃນການຊຸກຍູ້ການບໍລິໂພກ, ຈຳໜ່າຍ, ໂຄສະນາບັນດາຜະລິດຕະພັນຫວຽດນາມຢູ່ຕ່າງປະເທດ.
ສະຫຼຸບລວມແລ້ວ, ໃນສະພາບການການເມືອງ, ຄວາມໝັ້ນຄົງ, ເສດຖະກິດຂອງໂລກພວມມີການຜັນແປທີ່ສັບສົນ, ມີຄວາມຫຍຸ້ງຍາກ ແລະ ສິ່ງທ້າທາຍຫຼາຍຢ່າງ; ດ້ວຍນ້ຳໃຈຮັກຊາດ, ຍາມໃດກໍ່ມຸ່ງໄປສຸ່ບ້ານເກີດເມືອງນອນ ແລະ ກຳລັງບົ່ມຊ້ອນອັນໃຫຍ່ຫຼວງໃນດ້ານກຳລັງຄວາມຄິດ, ການເງິນ, ຊາວຫວຽດນາມເຮົາທີ່ອາໄສຢູ່ຕ່າງປະເທດຍາມໃດກໍ່ມີການຮ່ວມເດີນທາງພ້ອມກັບປະເທດຊາດ, ເປັນແຫຼ່ງກຳລັງທີ່ສຳຄັນເພື່ອປະກອບສ່ວນໃນການຈັດຕັ້ງປະຕິບັດເປົ້າໝາຍຮອດປີ 2030 ປະເທດເຮົາກາຍເປັນປະເທດກໍາລັງພັດທະນາທີ່ມີພື້ນຖານອຸດສາຫະກຳທັນສະໄໝ, ລາຍຮັບປານກາງສູງ, ຮອດປີ 2045 ກາຍເປັນປະເທດພັດທະນາ, ມີລາຍຮັບສູງ, ສືບຕໍ່ຍົກສູງຖານະບົດບາດ ແລະ ອິດທິພົນຊື່ສຽງສາກົນຂອງປະເທດຊາດ.
-ເພື່ອບັນລຸໄດ້ທັງລວງເລິກ ແລະ ມີປະສິດທິຜົນຕາມຄວາມຄາດຫວັງ, ໃນໄລຍະຈະມາເຖິງວຽກງານຊາວຫວຽດນາມອາໄສຢູ່ຕ່າງປະເທດຈະໄດ້ຈັດຕັ້ງປະຕິບັດຕາມທິດທາງໃຫຍ່ໃດ? ມີບັນດາຈຸດໃດແດ່ທີ່ພວກເຮົາຕ້ອງປ່ຽນແປງເພື່ອສ້າງການບຸກທະລຸທີ່ແທດຈິງເພື່ອບັນລຸເປົ້າໝາຍທີ່ໄດ້ວາງອອກ?
ໃນໄລຍະຈະມາເຖິງ, ເພື່ອຕອບສະໜອງໄດ້ຕາມຄວາມຮຽກຮ້ອງຕ້ອງການພັດທະນາຂອງປະເທດຊາດ ກໍ່ຄື ຂອງຊາວຫວຽດນາມອາໄສຢູ່ຕ່າງປະເທດ, ວຽກງານສໍາລັບຊາວຫວຽດນາມອາໄສຢູ່ຕ່າງປະເທດຕ້ອງປະຕິບັດຕາມບັນດາກຸ່ມໜ້າທີ່ວຽກງານ, ວິທີການແກ້ໄຂຈຸດສຸມທີ່ຂໍ້ສະຫຼຸບໄດ້ວາງອອກ. ໃນໄລຍະຈະມາເຖິງ, ລັດຖະບານຈະອອກມະຕິປະກາດໃຊ້ກ່ຽວກັບ ໂຄງການປະຕິບັດງານຂອງລັດຖະບານກ່ຽວກັບວຽກງານຊາວຫວຽດນາມອາໄສຢູ່ຕ່າງປະເທດໄລຍະ 2021-2026 ເພື່ອຈັດຕັ້ງປະຕິບັດຂໍ້ສະຫຼຸບ 12, ໃນນັ້ນມີການມອບໜ້າທີ່ວຽກງານລະອຽດໃຫ້ບັນດາກະຊວງ, ຂະແໜງການ ແລະ ທ້ອງຖິ່ນ ສຸມໃສ່ໃນການຈັດຕັ້ງປະຕິບັດວິທີການແກ້ໄຂຈໍານວນໜຶ່ງເຊິ່ງມີລັກສະນະບຸກທະລຸ ຄືດັ່ງຕໍ່ໄປນີ້:
ທີໜຶ່ງ, ຕ້ອງຕັ້ງໜ້າຈັດຕັ້ງປະຕິບັດບັນດາມາດຕະການເພື່ອເພີ່ມທະວີມະຫາສາມັກຄີທົ່ວປວງຊົນທັງຊາດ, ໃນນັ້ນມີການເພີ່ມທະວີການປຸກລະດົມບັນດາບຸກຄົນເຊິ່ງເປັນຊາວຫວຽດນາມອາໄສຢູ່ຕ່າງປະເທດທີ່ຍັງມີຄວາມຄິດຕາຍຕົວ, ຂາດຂໍ້ມູນຂ່າວສານກ່ຽວກັບສະພາບການພາຍໃນປະເທດ. ນີ້ແມ່ນວິທີການແກ້ໄຂຢ່າງມີປະສິດທິຜົນໃນໄລຍະຍາວ, ປະກອບສ່ວນໃນການປັບປຸງຄວາມໄວ້ເນື້ອເຊື່ອໃຈ, ປ່ຽນໃໝ່ຄວາມຮັບຮູ້ຂອງປະຊາຄົມ, ຜ່ານນັ້ນກໍ່ລະດົມແຫຼ່ງກຳລັງເພື່ອຮັບໃຊ້ສິດຜົນປະໂຫຍດຂອງປະເທດຊາດ, ຊົນຊາດ.
ທີສອງ, ຕ້ອງເພີ່ມທະວີບັນດາວິທີການແກ້ໄຂເສີມຂະຫຍາຍແຫຼ່ງກຳລັງຂອງຊາວຫວຽດນາມອາໄສຢູ່ຕ່າງປະເທດປະກອບສ່ວນເຂົ້າໃນພາລະກິດແຫ່ງການພັດທະນາປະເທດຊາດ, ຈຸດສຸມແມ່ນການຄົ້ນຄວ້າປັບປຸງບູລະນະບັນດາກົນໄກ, ນະໂຍບາຍທີ່ເໝາະສົມເພື່ອດຶງດູດນັກຊ່ຽວຊານ, ປັນຍາຊົນເຊິ່ງເປັນຊາວຫວຽດນາມອາໄສຢູ່ຕ່າງປະເທດທີ່ມີຄວາມຮູ້ດ້ານວິຊາຊີບສູງ; ຫັນບັນດາການເຄື່ອນໄຫວຂອງສະມາຄົມຄະນະຊາວຫວຽດນາມອາໄສຢູ່ຕ່າງປະເທດໃຫ້ມີຄວາມຫຼາກຫຼາຍເປັນຕົ້ນຄື: ການສ້າງຕັ້ງບັນດາສະໂມສອນຊາວຫວຽດນາມອາໄສຢູ່ຕ່າງປະເທດ, ສະມາຄົມນັກທຸລະກິດທີ່ເປັນຊາວຫວຽດນາມ ອາໄສຢູ່ຕ່າງປະເທດ, ສະມາຄົມນັກຊ່ຽວຊານຕາມຂະແໜງການ, ຂົງເຂດ... ນີ້ຈະແມ່ນກົນໄກ, ຂອບເຂດທີ່ສ້າງສິ່ງອໍານວຍຄວາມສະດວກໃຫ້ແກ່ຊາວຫວຽດນາມອາໄສຢູ່ຕ່າງປະເທດປະກອບສ່ວນຢ່າງຕັ້ງໜ້າເຂົ້າໃນການພັດທະນາເສດຖະກິດ - ສັງຄົມຂອງປະເທດໃຫ້ຫຼາຍກວ່າອີກ.
ທີສາມ, ຕ້ອງຍູ້ແຮງບັນດາການເຄື່ອນໄຫວໜູນຊ່ວຍປະຊາຄົມຊາວຫວຽດນາມອາໄສຢູ່ຕ່າງປະເທດໃນການຮັກສາພາສາຫວຽດນາມ, ເສີມຂະຫຍາຍສີສັນວັດທະນະທຳ ແລະ ມູນເຊື້ອອັນດີງາມຂອງຊົນຊາດ. ໃນນັ້ນ, ການເພີ່ມທະວີການປ່ຽນແປງໃໝ່, ຍົກສູງປະສິດທິຜົນຂອງວິທີສອນ ແລະ ຮຽນພາສາຫວຽດນາມກໍ່ມີບົດບາດສຳຄັນ, ຊ່ວຍໃຫ້ພໍ່ແມ່ປະຊາຊົນສາມາດຮັບເອົາ, ອະນຸລັກຮັກສາ ແລະ ເສີມຂະຫຍາຍບັນດາຄຸນຄ່າວັດທະນະທຳ, ມູນເຊື້ອຊົນຊາດ. ລະອຽດແມ່ນຕ້ອງເພີ່ມທະວີບັນດາການເຄື່ອນໄຫວສິດສອນພາສາຫວຽດນາມທາງອອນລາຍ, ຍົກສູງກຳລັງຄວາມສາມາດ, ຄຸນນະພາບຂອງຖັນແຖວຄູອາຈານ, ຜູ້ອາສາສະໝັກທີ່ເປັນຊາວຫວຽດນາມອາໄສຢູ່ຕ່າງປະເທດ; ຄົ້ນຄວ້າ, ຮຽບຮຽງບັນດາຫຼັກສູດການຮຽນ ແລະ ການສອນພາສາຫວຽດນາມທີ່ເໝາະສົມກັບລັກສະນະສະເພາະຂອງປະເທດປະຈໍາຖິ່ນ ກໍ່ຄື ຈຸດພິເສດຂອງແຕ່ລະຊຸມຊົນ, ສາມາດຫັນເປັນດິຈິຕອນ, ສ້າງຄວາມສະດວກໃນການນຳໃຊ້ໃຫ້ແກ່ພໍ່ແມ່ປະຊາຊົນ. ການຄົ້ນຄວ້າ, ຄັດເລືອກວັນເຊີດຊູພາສາຫວຽດນາມ ພ້ອມກັບບັນດາການເຄື່ອນໄຫວທີ່ມີຄວາມໝາຍທັງຢູ່ພາຍໃນປະເທດ ແລະ ຢູ່ບັນດາປະເທດປະຈໍາຖິ່ນທີ່ມີຊາວຫວຽດນາມອາໄສຢູ່ເປັນຈຳນວນຫຼາຍກໍ່ຈະສ້າງການປ່ຽນແປງຢ່າງຕັ້ງໜ້າເພື່ອຊຸກຍູ້ຂະບວນການພາສາຫວຽດນາມ ໃນຊຸມຊົນ.
ທີສີ່, ການໂຄສະນາເຜີຍແຜ່, ຂໍ້ມູນຂ່າວສານການຕ່າງປະເທດມຸ່ງໄປສູ່ປະຊາຄົມຊາວຫວຽດນາມອາໄສຢູ່ຕ່າງປະເທດຕ້ອງເພີ່ມທະວີໃນການປ່ຽນໃໝ່ດ້ານເນື້ອໃນ, ຈິນຕະນາການ ແລະ ວິທີການເພື່ອມີການຖະແຫຼງຂ່າວຢ່າງທັນເວລາກ່ຽວກັບສະພາບການຂອງປະເທດ ແລະ ແນວທາງນະໂຍບາຍຂອງພັກ, ລັດຂອງພວກເຮົາ, ພ້ອມກັນນັ້ນກໍ່ຮັບໃຊ້ຄວາມຕ້ອງການດ້ານຂ່າວສານວັດທະນະທຳຂອງປະຊາຄົມ. ຄຽງຄ້າງນັ້ນ, ກໍ່ຕ້ອງເສີມຂະຫຍາຍບັນດາພາຫະນະສື່ມວນຊົນທີ່ຫຼາກຫຼາຍຂອງປະຊາຄົມ, ເພີ່ມທະວີການຮ່ວມມືກັບສື່ມວນຊົນຊາວຫວຽດນາມອາໄສຢູ່ຕ່າງປະເທດເພື່ອກຳໄດ້ແນວຄິດຈິດໃຈ, ຄວາມຮູ້ສຶກທາງໃຈ ແລະ ຄວາມມຸ່ງມາດປາດຖະໜາຂອງຊາວຫວຽດນາມອາໄສຢູ່ຕ່າງປະເທດຢ່າງທັນການ... ບັນດາອົງການຂ່າວສານ, ສື່ມວນຊົນພາຍໃນປະເທດຕ້ອງສືບຕໍ່ຮ່ວມເດີນທາງ, ສະແດງຄວາມນັບຖືຕໍ່ບັນດາການປະກອບສ່ວນທີ່ມີຄວາມໝາຍຂອງຊາວຫວຽດນາມອາໄສຢູ່ຕ່າງປະເທດໃນພາລະກິດແຫ່ງການສ້າງສາ, ພັດທະນາ ແລະ ປ້ອງກັນປະເທດຊາດ, ຊ່ວຍໂຄສະນາເຜີຍແຜ່ນ້ຳໃຈຮັກຊາດ, ຄວາມແບ່ງປັນຂອງປະຊາຄົມຊາວຫວຽດນາມອາໄສຢູ່ຕ່າງປະເທດ ທີ່ມີຕໍ່ກັບປະຊາຊົນພາຍໃນປະເທດ.
ທີຫ້າ, ເພີ່ມທະວີກົນໄກປະສານງານລະຫວ່າງບັນດາອົງການ, ຂະແໜງການໃນວຽກງານຊາວຫວຽດນາມອາໄສຢູ່ຕ່າງປະເທດ; ກໍ່ສ້າງອົງການຈັດຕັ້ງຕາມທິດກະທັດຮັດ, ມີຜົນສັກສິດ, ມີປະສິດທິຜົນ; ຖືເປັນສໍາຄັນວຽກງານກໍ່ສ້າງ, ບໍາລຸງສ້າງ ຖັນແຖວພະນັກງານທີ່ເຮັດວຽກງານຊາວຫວຽດນາມອາໄສຢູ່ຕ່າງປະເທດ, ພິເສດແມ່ນບັນດາພາກສ່ວນທີ່ເຮັດວຽກໂດຍກົງຢູ່ປະເທດປະຈໍາຖິ່ນເພື່ອຕອບສະໜອງຄວາມມຸ່ງມາດປາດຖະໜາອັນຊອບທໍາຂອງພໍ່ແມ່ປະຊາຊົນຢ່າງທັນການ, ແທດຈິງ, ມີປະສິດທິຜົນ.
-ຂໍຂອບໃຈທ່ານ!
ໄຊພອນ


text:
ໂດຍຕອບສະໜອງຕາມຄໍາເຊື້ອເຊີນຂອງສະຫາຍ ອານຸພາບ ຕຸນາລົມ ເລຂາທິການສູນກາງພັກ ເລຂາຄະນະພັກ ປະທານສະພາປະຊາຊົນນະຄອນຫຼວງວຽງຈັນ (ນວ) ຄະນະຜູ້ແທນຂັ້ນສູງ ນະຄອນຫຼວງຮ່າໂນ້ຍ ສສ ຫວຽດນາມ ນໍາໂດຍສະຫາຍ ດິງ ຕຽນ ຢູງ ກໍາມະການກົມການເມືອງສູນກາງພັກ ເລຂາຄະນະພັກ ນະຄອນຫຼວງຮ່າໂນ້ຍ ໄດ້ເດີນທາງມາຢ້ຽມຢາມ ແລະ ເຮັດວຽກຢ່າງເປັນທາງການຢູ່ ນວ ວັນທີ 3-5 ເມສາ 2022 ເພື່ອເພີ່ມທະວີສາຍພົວພັນມິດຕະພາບທີ່ຍິງໃຫຍ່ ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງພັກ ສອງລັດຖະບານ ແລະ ປະຊາຊົນສອງຊາດ ລາວ-ຫວຽດນາມເວົ້າລວມ ເວົ້າສະເພາະ ນວ ແລະ ນະຄອນຫຼວງຮ່າໂນ້ຍ ພ້ອມນັ້ນ ກໍຍັງນອນຢູ່ໃນບັນຍາກາດທີ່ສອງຊາດລາວ-ຫວຽດນາມ ກຳລັງກະກຽມສະເຫຼີມສະຫຼອງວັນສ້າງຕັ້ງສາຍພົວພັນການທູດຄົບຮອບ 60 ປີ ແລະ ວັນເຊັນສົນທິສັນຍາມິດຕະພາບລາວ-ຫວຽດນາມ ຄົບຮອບ 45 ປີ.
ພິທີພົບປະສອງຝ່າຍ ລະຫວ່າງຄະນະຜູ້ແທນຂັ້ນສູງນະຄອນຫຼວງວຽງຈັນ ແລະ ຄະນະຜູ້ແທນຂັ້ນສູງຂອງນະຄອນຫຼວງຮ່າໂນ້ຍ ຈັດຂຶ້ນວັນທີ 4 ເມສາ 2022 ທີ່ຫ້ອງວ່າການ ນວ ເຊິ່ງການພົບປະຄັ້ງນີ້ ທັງສອງຝ່າຍໄດ້ຜັດປ່ຽນກັນລາຍງານສະພາບພົ້ນເດັ່ນກ່ຽວກັບການພັດທະນາເສດຖະກິດ-ສັງຄົມຢູ່ນະຄອນຫຼວງຂອງຕົນໃຫ້ແກ່ກັນຊາບ ເພື່ອເປັນການແລກປ່ຽນບົດຮຽນເຊິ່ງກັນ ແລະ ກັນ ທັງເປັນການປຶກສາຫາລືກ່ຽວກັບບັນດາຂໍ້ສະດວກ ຂໍ້ຫຍຸ້ງຍາກຂອງການພັດທະນາເສດຖະກິດ-ສັງຄົມທີ່ຍັງຜັນແປ ມີຄວາມຫຍຸ້ງຍາກ ຍ້ອນສະພາບການແຜ່ລະບາດພະຍາດໂຄວິດ-19 ນອກນີ້ ຍັງໄດ້ມີການຕີລາຄາຄືນການຮ່ວມມືຂອງສອງນະຄອນໃນໄລຍະຜ່ານມາ ແລະ ປຶກສາຫາລືແຜນການຮ່ວມມືໃນຕໍ່ໜ້າອີກດ້ວຍ.
ໃນໂອກາດທີ່ຄະນະຜູ້ແທນຂັ້ນສູງນະຄອນຫຼວງຮ່າໂນ້ຍມາຢ້ຽມຢາມ ແລະ ເນັດວຽກຢູ່ ນວ ຄັ້ງນີ້ ຍັງໄດ້ເຂົ້າຢ້ຽມຄໍານັບການນໍາຂັ້ນສູງຂອງລາວ ແລະ ເຂົ້າວາງພວງມາລາທີ່ອະນຸສາວະລີນັກຮົບນີລະນາມ (ດາວແດງ) ແລະ ຕອນຄໍ່າ ສະຫາຍ ອາດສະພັງທອງ ສີພັນດອນ ກໍາມະການສູນກາງພັກ ຮອງເລຂາຄະນະພັກ ເຈົ້າຄອງນະຄອນຫຼວງວຽງຈັນ ຍັງໄດ້ຈັດງານລ້ຽງພາເຂົ້າສາມັກຄີ ເປັນກຽດໃຫ້ສະຫາຍເລຂາຄະນະພັກ ນະຄອນຫຼວງຮ່າໂນ້ຍພ້ອມຄະນະ ທີ່ໂຮງແຮມລາວພລາຊາ ນວ.


text:
by somda phoneor
ວັນທີ 25 ມິຖຸນາ ຜ່ານມາ, ພະແນກຕຳຫລວດສະກັດກັ້ນ ແລະ ຕ້ານອັກຄີໄພ ກອງບັນຊາການ ປກສ ແຂວງຈຳປາສັກ ຮ່ວມກັບ ກອບັນຊາການ ປກສ ເມືອງໂຂງ ເປີດຝຶກອົບຮົມວຽກງານສະກັດກັ້ນ ແລະ ຕ້ານອັກຄີໄພ ໃຫ້ແກ່ພະນັກງານວິຊາການຢູ່ ບໍລິສັດເຂື່ອນໄຟຟ້າດອນສະໂຮງ ໂດຍການເປັນປະທານຂອງ ພັທ ວິຊຽນ ພົມມະຈັນ ຫົວໜ້າພະແນກຕຳ ຫລວດສະກັດກັ້ນ ແລະ ຕ້ານອັກຄີໄພ ປກສ ແຂວງຈຳປາສັກ, ພັທ ຄຳພູວີ ບຸນມີໄຊ ຮອງຫົວໜ້າກອງບັນຊາການ ປກສ ເມືອງໂຂງ, ມີວິຊາການກ່ຽວຂ້ອງເຂົ້າຮ່ວມ.
(more…)
by somda phoneor
ການດໍາເນີນກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ໃນວັນທີ 28 ມິ ຖຸນາ 2022 ພາຍໃຕ້ການເປັນປະທານຂອງ ທ່ານນາງ ສູນທອນ ໄຊຍະຈັກ ຮອງປະທານສະພາແຫ່ງຊາດ,ສະມາຊິກສະພາແຫ່ງຊາດພິຈາລະນາຮ່າງກົດໝາຍວ່າດ້ວຍການຄຸ້ມຄອງເງິນຕາຕ່າງປະເທດສະບັບປັບປຸງ,ທີ່ສະເໜີໂດຍ ທ່ານ ບຸນເຫຼືອ ສິນໄຊວໍລະວົງ ຜູ້ວ່າການທະນາຄານແຫ່ງ ສປປ ລາວ, ຊຶ່ງທ່ານໄດ້ຍົກໃຫ້ເຫັນວ່າ: ກົດໝາຍວ່າດ້ວຍການຄຸ້ມຄອງເງິນຕາຕ່າງປະເທດ ສະບັບປັບປຸງ ປະກອບມີ IX ພາກ, 8 ໝວດ, 62 ມາດຕາ ຈາກສະບັບປັດຈຸບັນ ທີ່ມີ IX ພາກ, 8 ໝວດ ແລະ 54 ມາດຕາ,
(more…)
by somda phoneor
ກອງປະຊຸມຄົບຄະນະບໍລິຫານງານພັກ ກະຊວງປ້ອງກັນຄວາມສະຫງົບ ຄັ້ງທີ 4 ສະໄໝທີ 5 ໄດ້ຈັດໃນວັນທີ 28 ມິຖຸນາ 2022, ທີ່ກະຊວງປ້ອງກັນຄວາມສະຫງົບ, ໂດຍການເປັນປະທານຂອງສະຫາຍ ພົອ ວິໄລ ຫຼ້າຄຳຟອງ ກຳມະການກົມການເມືອງສູນກາງພັກ, ເລຂາຄະນະພັກກະຊວງ, ຮອງນາຍົກລັດຖະມົນຕີ, ລັດຖະມົນຕີ ກະຊວງ ປກສ, ມີບັນດາຄະນະບໍລິຫານງານພັກ, ຄະນະພັກກະຊວງ ປກສ ເຂົ້າຮ່ວມ.
(more…)
by somda phoneor
ໃນວັນທີ 28 ມິຖຸນາ 2022, ວິທະຍາຄານປ້ອງກັນຊາດ ໄກສອນ ພົມວິຫານ ໄດ້ຈັດພິທີປິດບໍາລຸງວຽກງານປ້ອງກັນຊາດ-ປ້ອງກັນຄວາມສະຫງົບໃຫ້ແກ່ພະນັກງານນໍາພາ-ຄຸ້ມຄອງຊຸດທີ XIX, ໂດຍການເປັນປະທານຂອງ ພົຕ ຄໍາລຽງ ອຸທະໄກສອນ ຮອງລັດຖະມົນຕີ ຫົວໜ້າກົມໃຫຍ່ເສນາທິການກອງທັບ ກະຊວງປ້ອງກັນປະເທດ, ມີບັນດາຄະນະນໍາ-ຄະນະບັນຊາວິທະຍາຄານ, ພະນັກງານຄູ-ອາຈານ, ນັກສຶກສາ ແລະ ແຂກຮັບເຊີນ ເຂົ້າຮ່ວມ.
(more…)
by somda phoneor
ທ່ານ ສະເຫຼີມໄຊ ກົມມະສິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ ລັດຖະມົນຕີກະຊວງການຕ່າງປະເທດ ໃຫ້ສຳພາດຕໍ່ສື່ມວນຊົນ ເນື່ອງໃນໂອກາດສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ, ຫວຽດນາມ-ລາວ ວ່າ: ລາວ ແລະ ຫວຽດນາມ ແມ່ນສອງປະເທດອ້າຍນ້ອງທີ່ມີເຂດນໍ້າດິນແດນຕິດຈອດກັນ, ປະຊາຊົນສອງຊາດມີມູນເຊື້ອສາມັກຄີຮັກແພງຊ່ວຍເຫຼືອເຊິ່ງກັນ ແລະ ກັນ.
(more…)
by somda phoneor
ໃນວັນທີ 27 ມິຖຸນາ 2022 ເຈົ້າໜ້າທີ່ກົມຕໍາຫຼວດເສດຖະກິດ ກົມໃຫຍ່ຕໍາຫລວດກະຊວງ ປກສ ໄດ້ຮຽກຕົວທ້າວ ເດຊາ ອາຍຸ 29 ປີ, ນັກທຸລະກິດ ບ້ານສີສັງວອນ ເມືອງໄຊເສດຖາ ນະຄອນຫຼວງວຽງຈັນມາສືບສວນ-ສອບສວນ ຄັ້ງທີ 2 ຍ້ອນຜູ້ກ່ຽວໄດ້ເຄື່ອນໄຫວຊໍ້າໂຄສະນາແລກປ່ຽນເງິນຕາບໍ່ຖືກຕ້ອງຜ່ານສື່ສັງຄົມອອນລາຍ ໂດຍຜູ້ກ່ຽວເຄີຍຖືກເຈົ້າໜ້າທີ່ນຳມາສຶກສາອົບຮົມແລ້ວຄັ້ງທີ່ 1. (more…)
by somda phoneor
ລັດຖະບານຈະຕ້ອງສູ້ຊົນຮັກສາສະຖຽນລະພາບທາງດ້ານເສດຖະກິດ,ການເງິນ-ເງິນຕາໃຫ້ມີຄວາມໝັ້ນທ່ຽງ,ເດັດຂາດບໍ່ໃຫ້ຕົກເຂົ້າສູ່ວິກິດການໄປຄ່ຽງຄູ່ກັບການປະຕິບັດບັນດາຄາດໝາຍການພັດທະນາເສດຖະກິດ-ສັງຄົມທີ່ກໍານົດໄວ້,ແກ້ໄຂການດໍາລົງຊີວິດຂອງປະຊາຊົນໃຫ້ດີຂຶ້ນໂດຍຍູ້ແຮງການຜະ ລິດກະສິກໍາ,ການປຸງແຕ່ງ ແລະ ການບໍລິການໃຫ້ແຂງແຮງຕາມທ່າແຮງ ແລະ ຄວາມສາມາດບົ່ມຊ້ອນທີ່ມີ,
(more…)
by Peaung Thanonkeo
ທ່ານ ສະເຫລີມໄຊ ກົມມະສິດ ຮອງນາຍົກລັດຖະມົນຕີ, ລັດຖະມົນຕີ ກະຊວງການຕ່າງປະເທດ ແຫ່ງ ສປປ ລາວ ໄດ້ຕ້ອນຮັບການເຂົ້າຢ້ຽມຂ່ໍານັບຂອງ ທ່ານ ຮັນ ດົງ ເເມ່ນ ທູດພິເສດ ຂອງລັດຖະມົນຕີຕ່າງປະເທດແຫ່ງສາທາລະນະລັດເກົາຫລີ,ໃນວັນທີ27 ມິຖຸນາ 2022 , ໃນໂອກາດເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນລະຫວ່າງວັນທີ 25-28 ມິຖຸນາ 2022.
(more…)
by Peaung Thanonkeo
ກົມສື່ສານ ກະຊວງປ້ອງກັນຄວາມສະຫົງບ ໄດ້ຈັດຕັ້ງເຜີຍແຜ່ກົດຫມາຍ ວ່າດ້ວຍເອກະສານທາງລັດຖະການ, ຄໍາແນະນໍາ ແລະ ການຮ່າງເອກະສານທາງການ ໃຫ້ນາຍ ແລະ ພົນຕໍາຫຼວດອ້ອມຂ້າງກົມສື່ສານ ໃນວັນທີ 28 ມິຖຸນາ 2022 ໂດຍການເຂົ້າຮ່ວມແລະ ເຜີຍແຜ່ເອກະສານຂອງ ພັອ ດວງຕາ ສຸວັນນະລາດ ຫົວຫນ້າກົມຄຸ້ມຄອງເອກະສານ ຫ້ອງວ່າການກະຊວງ ປກສ, ມີ ພັອ ພູໂຂງ ຈູມມະນີ ຮອງຫົວຫນ້າກົມສື່ສານ, ມີຄະນະພັກ-ຄະນະນໍາ, ພະນັກງານທີ່ເຮັດວຽກກ່ຽວກັບເອກະສານອ້ອມຂ້າງກົມສື່ສານເຂົ້າຮ່ວມ.
(more…)


text:
Serpentine Symbolism
ຕະຫຼອດການປະຫວັດສາດ, ງູໄດ້ເປັນຫນຶ່ງໃນຄວາມເຂົ້າໃຈຫນ້ອຍທີ່ສຸດຂອງ ສັນຍາລັກ ຂອງ ຄໍາພີໄບເບິນ , ມັກຈະຖືກອະທິບາຍເປັນຄວາມຊົ່ວແລະເຊື່ອມຕໍ່ກັບກໍາລັງຂອງການລໍ້ລວງ. ໂດຍການສຶກສາເບິ່ງວິທີທີ່ເຂັ້ມງວດໃນຄໍາສອນ Kabbalistic ທີ່ຢູ່ຫລັງເລື່ອງຂອງ ສວນເອເດນ , ພວກເຮົາຄົ້ນພົບຄວາມເຂົ້າໃຈທີ່ຫນ້າປະຫລາດໃຈກ່ຽວກັບງູແລະພະລັງງານການປ່ຽນແປງຂອງມັນໃນການພັດທະນາທາງວິນຍານ.
ໃນປະເພນີ Chassidic, ຫນຶ່ງໃນຫຼັກການທີ່ສໍາຄັນໃນການມີຄວາມເຂົ້າໃຈທີ່ເລິກເຊິ່ງກ່ຽວກັບ Torah ແມ່ນການນໍາໃຊ້ມັນເປັນຄູ່ມືເພື່ອເຂົ້າໃຈຄວາມຮູ້ດ້ານຈິດໃຈຂອງຈິດວິນຍານ.
ບຸກຄົນທຸກຄົນ, ສະຖານທີ່ຫຼືເຫດການໃນ Torah ສະແດງເຖິງການຂັບລົດຫລືສະລັບສັບຊ້ອນຂອງມະນຸດ. ການນໍາໃຊ້ວິທີການ mystical ນີ້, ພວກເຮົາເຫັນວ່າ serpent symbolically ສະແດງເປັນຂັບທໍາອິດຂອງພວກເຮົາສໍາລັບການປະຕິບັດສູງສຸດ. ໃນຄວາມເປັນຈິງ, ສະຕິຂອງພວກເຮົາເວົ້າວ່າງູແມ່ນຈຸດປະສົງເດີມເພື່ອເປັນ "ຜູ້ຮັບໃຊ້ທີ່ຍິ່ງໃຫຍ່ຂອງມະນຸດ" (Sanhedrin 59b).
ການຂັບລົດ Primal ຂອງ Serpent
Kabbalah ອະທິບາຍວ່າງູມີຂາກ່ອນທີ່ມັນຈະຖືກທໍາລາຍ. ສັນຍາລັກນີ້ຫມາຍຄວາມວ່າການຂັບລົດຕົ້ນຕໍພາຍໃນພວກເຮົາແຕ່ລະຄົນໃນເບື້ອງຕົ້ນມີຄວາມສາມາດ "ຍ້າຍແລະຂຶ້ນໄປ" ຂຶ້ນເພື່ອສາມາດບັນລຸເປົ້າຫມາຍອັນສຸດທ້າຍຂອງມັນ - ໂລກທີ່ບໍລິສຸດຂອງມະນຸດພາຍໃນມະນຸດ. ໃນຈຸດສູງສຸດຂອງສະຕິ, ຄວາມສຸກທາງວິນຍານກາຍເປັນໄປໄດ້. ແຕ່ໃນເວລາທີ່ງູໄດ້ຖືກສາບແຊ່ງຈາກພຣະເຈົ້າໃຫ້ "ນອນຢູ່ທ້ອງແລະກິນຂີ້ຝຸ່ນຂອງແຜ່ນດິນໂລກ," ການຂັບລົດຂອງພວກເຮົາພາຍໃນພວກເຮົາໄດ້ປ່ຽນແປງຢ່າງຮຸນແຮງແລະຖືກຈໍາກັດເພື່ອຫຼຸດລົງຮູບແບບຂອງຄວາມຮັກ.
ເພື່ອໃຫ້ເຂົ້າໃຈເຖິງການປ່ຽນແປງອັນເລິກເຊິ່ງນີ້, ພວກເຮົາກໍ່ຫັນໄປສູ່ປະເພນີ mystical ເຊິ່ງອະທິບາຍວ່າອົງປະກອບຂອງມະນຸດປະກອບດ້ວຍສີ່ລະດັບທີ່ຂະຫນານກັບ ສີ່ອົງປະກອບຂອງທໍາມະຊາດ : ແລະວິນຍານ (ໄຟ) (Midrash Rabba BaMidbar 14:12).
ໂດຍການຖອນຂາຂອງງູແລະບັງຄັບໃຫ້ມັນລົ່ນຢູ່ເທິງພື້ນດິນ, ການຂັບລົດຂອງພວກເຮົາແມ່ນຂື້ນກັບອານາຈັກໂລກຫຼືທາງດ້ານຮ່າງກາຍ. ເປັນຜົນມາຈາກຄໍາສາບຂອງງູ, ພະລັງງານຕົ້ນຕໍທີ່ເຄີຍສົ່ງຜົນໃຫ້ພວກເຮົາສາມາດບັນລຸຄວາມສາມາດທາງວິນຍານຂອງພວກເຮົາໃນປັດຈຸບັນຢູ່ໃນສະພາບທໍາມະຊາດຂອງການກັກຕົວຢູ່ໃນ vortex ພະລັງງານຕໍ່າສຸດຂອງຮ່າງກາຍທີ່ກ່ຽວຂ້ອງກັບການມີເພດສໍາພັນ: ຄວາມຮັກທາງດ້ານຮ່າງກາຍແລະຄວາມໂສກເສົ້າ.
ນີ້ແມ່ນຍ້ອນວ່າຫຼາຍປະເພນີຂອງໂລກໄດ້ຮັບຮູ້ວ່າການຂັບລົດແບບນີ້ເປັນອຸປະສັກສໍາຄັນຂອງມະນຸດເພື່ອບັນລຸລະດັບຄວາມສູງຂອງສະຕິປັນຍາທາງວິນຍານ. ດັ່ງນັ້ນ, serpent ໄດ້ຖືກຕັດສິນລົງໂທດເປັນຄວາມຊົ່ວຮ້າຍ, ແລະ passion ໄດ້ຖືກຫລີກເວັ້ນໃນວົງການຝ່າຍວິນຍານຕາເວັນຕົກ.
Insights from The Torah
ໃນມື້ນີ້, ທັດສະນະທີ່ເອີ້ນວ່າການສະກັດກັ້ນພະລັງງານທາງເພດຫລືງູຄືກັບການພິຈາລະນາຄືນໃຫມ່ໂດຍການມຸ່ງເນັ້ນໃສ່ຄໍາສອນອັນຕຶກເບັດ. Torah ໄດ້ເຮັດໃຫ້ພວກເຮົາມີຄວາມເຂັ້ມແຂງທີ່ສຸດກ່ຽວກັບວິທີການທີ່ມີຄຸນຄ່າທີ່ສຸດຂອງພວກເຮົາພະລັງງານ primal ສາມາດເປັນເວລາທີ່ມັນຖືກ re-elevated ແລະຖືກສົ່ງໄປໃນທິດທາງທີ່ຖືກຕ້ອງ.
ຕົວຢ່າງ, ເມື່ອໂມເຊໄດ້ພົບພະເຈົ້າຢູ່ທີ່ພຸ່ມໄມ້ທີ່ເຜົາໄຫມ້, ລາວໄດ້ສັ່ງໃຫ້ຖອນພະນັກງານຂອງເພິ່ນອອກຈາກພື້ນດິນແລ້ວຍົກສູງ. ນີ້ແມ່ນສັນຍາລັກຂອງ tikkun, ຫຼືການສ້ອມແປງ, ທີ່ຈໍາເປັນສໍາລັບການ evolution ທາງວິນຍານທີ່ແທ້ຈິງ. ໃນລັດທີ່ລົ້ມລະລາຍ, ພະນັກງານເປັນງູທີ່ເກີດຂື້ນໃນຄວາມຢ້ານກົວໃນໂມເຊ, ແຕ່ໃນລັດທີ່ຍົກຂຶ້ນມາມັນໄດ້ກາຍເປັນພະນັກງານຂອງພຣະເຈົ້າ, ໂດຍຜ່ານການທີ່ໂມເຊເຮັດວຽກງານມະຫັດສະຈັນຕໍ່ມາ (Zohar, ພາກ 1, 27a). ນີ້ແມ່ນເພື່ອສອນໃຫ້ພວກເຮົາຮູ້ວ່າໃນເວລາທີ່ຄວາມຕ້ອງການຂອງພວກເຮົາຢູ່ໃນຂັ້ນພື້ນຖານຍັງຖືກກົດຂື້ນຢູ່ໃນລະດັບພື້ນດິນ, ພວກເຮົາບໍ່ສາມາດຄວບຄຸມ; ແຕ່ໃນເວລາທີ່ພະລັງງານຕົ້ນຕໍດຽວກັນຖືກຍົກຂຶ້ນແລະປ່ຽນແປງ, ພຣະເຈົ້າເຮັດວຽກມະຫັດສະຈັນຜ່ານທາງພວກເຮົາ.
Kabbalistic Holiness
ໂດຍການຂັບເຄື່ອນຄວາມຮູ້ສຶກຂອງພວກເຮົາໄປສູ່ຈິດວິນຍານ, ພວກເຮົາສາມາດປ່ຽນແປງການຂັບລົດທີ່ເປັນອັນຕະລາຍທີ່ອາດເປັນອັນຕະລາຍຫນຶ່ງທີ່ສຸດຂອງພວກເຮົາທີ່ສັກສິດແລະສັກສິດ. ແຕ່ຍ້ອນຄວາມອົດທົນຂອງພວກເຮົາຈຶ່ງສາມາດຖືກນໍາໄປສູ່ຄວາມລົ້ມແຫຼວ, ພວກເຂົາຕ້ອງໄດ້ທໍາການກັ່ນຕອງຜ່ານທັກສະຂອງພວກເຮົາ - ສິນທໍາແລະຈັນຍາບັນຂອງພວກເຮົາ - ຖ້າພວກເຮົາຕ້ອງການທີ່ຈະບັນລຸລະດັບ Kabbalistic ທີ່ສູງທີ່ສຸດຂອງລັກສະນະຂອງມະນຸດ - ຄວາມບໍລິສຸດ.
ໃນປັດຍາ Chassidic, yetzer harah "ຄວາມຊົ່ວຮ້າຍຂອງຜູ້ຊາຍ" ແມ່ນຄວາມຮູ້ສຶກທີ່ບໍ່ມີຫຼາຍກ່ວາພະລັງງານທີ່ຖືກກົດຂື້ນທີ່ສາມາດປ່ຽນແປງໄດ້ເມື່ອສະແດງອອກທາງວິນຍານ. ຈະຫັນກັບສະກົດຄໍາຍິບຍິບ, ຊຶ່ງຫມາຍຄວາມວ່າຕື່ນນອນ, yetzer ha'er ຈະແປເປັນ "ຄວາມອົດທົນຕື່ນເຕັ້ນເກີນໄປ."
ງູຕາ
ເຊັ່ນດຽວກັບງູທີ່ດວງຕາສະເຫມີໄປຍັງເປີດ, ມີສ່ວນຫນຶ່ງຂອງທຸກຄົນທີ່ຕ້ອງການການກະຕຸ້ນຄົງທີ່.
ດັ່ງນັ້ນ, ເມື່ອພວກເຮົາບໍ່ເຂົ້າຮ່ວມໃນການສະແດງອອກທາງວິນຍານບາງຢ່າງເຊັ່ນ: ເພງ, ເຕັ້ນ, ສິລະປະ, ດົນຕີຫຼື mysticism, ຄວາມຮູ້ສຶກທີ່ຕື່ນເຕັ້ນເກີນໄປພາຍໃນພວກເຮົາຈະຖືກບັງຄັບໃຫ້ຊອກຫາການກະຕຸ້ນທາງຜ່ານທາງອື່ນ, ເຊິ່ງມັກຈະເປັນອັນຕະລາຍ.
sages ຂອງພວກເຮົາອະທິບາຍວ່າໃນເວລາທີ່ສອງຄໍາຍິວມີ ມູນຄ່າຕົວເລກ ດຽວກັນ, ພວກເຂົາມີຄວາມສໍາຄັນດຽວກັນໃນລະດັບທີ່ສະຫລາດແລະເຊື່ອງໄວ້ຫຼາຍ. ບາງເທື່ອນີ້ແມ່ນຍ້ອນວ່າຄໍາສັບພາສາເຮັບເລີ (mashiach (Messiah) ແລະ nachash (serpent) ມີຄ່າຕົວເລກເທົ່າກັບ 358. ໃນຂະນະທີ່ພວກມັນເບິ່ງຄືວ່າເປັນຕົວແທນຂອງກໍາລັງທີ່ແຕກຕ່າງກັນທີ່ແຕກຕ່າງກັນທີ່ດີແລະຊົ່ວຮ້າຍ, ພວກມັນແມ່ນກ່ຽວຂ້ອງກັບຄວາມສໍາຄັນຂອງມັນ. ໃນຄວາມເປັນຈິງ, ປະເພນີຂອງພວກເຮົາອະທິບາຍວ່າໃນເວລາທີ່ຍຸກສະໄຫມ Messianic ມາຮອດ, ການຂັບຂີ່ຂອງພວກເຮົາສໍາລັບຄວາມປາຖະຫນາແລະຄວາມພໍໃຈທາງດ້ານຮ່າງກາຍຈະຖືກໂຍກຍ້າຍອອກແລະທຸກສິ່ງທຸກຢ່າງຈະໄດ້ຮັບການປ່ຽນແປງໃຫ້ສົມບູນ. ຕົວເລກດັ່ງກ່າວຫມາຍຄວາມວ່າສັດຕູຂອງພວກເຮົາຈະສູງຂຶ້ນ, ງູຈະບໍ່ໄດ້ຮັບການຜູກມັດແລະຂັດຂວາງ, ແລະການຂັບລົດຂອງພວກເຮົາພາຍໃນພວກເຮົາຈະກັບຄືນໄປສູ່ສະຖານະການຕົ້ນສະບັບຂອງພວກເຮົາໃນການດໍາລົງຊີວິດທີ່ມີຊີວິດອັນສູງສົ່ງ (Tikunei Zohar 21 (43a) , 13 (29b))
Celebration of Life
ສໍາລັບມື້ນີ້, ຂໍ້ຄວາມແມ່ນຈະແຈ້ງ. ຊີວິດແມ່ນການສະເຫຼີມສະຫຼອງທີ່ຈະມີຊີວິດຢູ່, ແລະໃນເວລາທີ່ພວກເຮົາປະຕິເສດການ instincts ທໍາມະຊາດຂອງພວກເຮົາເອງ, ພວກເຮົາປະຕິເສດລັດສະຫມີພາບຂອງມະນຸດໃນພວກເຮົາ; ພວກເຮົາປະຕິເສດຊີວິດຕົວເອງ. ຖ້າພວກເຮົາອະນຸຍາດໃຫ້ຄວາມຢາກແລະຄວາມປາຖະຫນາຂອງພວກເຮົາທີ່ຈະເພີ່ມຂຶ້ນໃນການສະແດງອອກທາງວິນຍານແລະການສ້າງສັນ, ພວກເຮົາສາມາດຂະຫຍາຍຕົວຢ່າງແທ້ຈິງ. ຜູ້ທີ່ພວກເຮົາທີ່ອະນຸຍາດໃຫ້ພະລັງງານຂອງພວກເຮົາທີ່ຈະອອກມາຈະເຂົ້າໄປໃນປະຕູສູ່ສະຫວັນ, ເດີນທາງໄປທາງສວນແລະປະສົບກັບການກັບຄືນໄປຫາພຣະວິຫານຂອງພຣະເຈົ້າ.
ກ່ຽວກັບການປະກອບສ່ວນນີ້: Rabbi Michael Ezra ເປັນຄູຝຶກສອນຊີວິດທາງວິນຍານ, rabbi, ທີ່ປຶກສາແລະທີ່ປຶກສາ.


text:
Advancing Strategic Management, Leadership and Fundraising in Higher Education in Asia (ASTRA) ແມ່ນໂຄງການເສີມສ້າງຄວາມເຂັ້ມແຂງໃນການຄຸ້ມຄອງ ແລະ ນຳພາໃນດ້ານການເງິນ ຂອງພາກການສຶກສາຊັ້ນສູງອາຊີ. ເປົ້າໝາຍລວມຂອງ ASTRA ແມ່ນເພື່ອສະນັບສະໜູນການດຳເນີນງານຂອງ ສະຖາບັນການສຶກສາຊັ້ນສູງໃນລາວ ໂດຍການເພີ່ມຂີດຄວາມສາມາດຂອງພະນັກງານໃຫ້ເຂົ້າເຖິງແຫຼ່ງທຶນ ໂດຍຜ່ານການໃຊ້ປະໂຫຍດຈາກໂຄງການຄົ້ນຄວ້າ ແລະ ພັດທະນາທີ່ໄດ້ຮັບທຶນຈາກຜູ້ໃຫ້ທຶນທີ່ກ່ຽວຂ້ອງໃນຂົງເຂດ ICT ແລະ ວິທະຍາສາດສັງຄົມ. ASTRA ຈະສ້າງຕັ້ງສູນການຄົ້ນຄວ້າ ແລະ ພັດທະນາຂື້ນໃນລາວ ກໍ່ຄືມະຫາວິທະຍາໄລສະຫວັນນະເຂດ ເພື່ອດຳເນີນງານດ້ານການຈັດຝຶກອົບຮົມໃນໄລຍະໂຄງການສ້າງ ຂີດຄວາມສາມາດ.
Month: August 2022
ບົດຂ່າວໂຄງການASTRA ສະບັບທີ 2
ຄວາມຄືບໜ້າ ຂອງ ASTRA!


text:
ປະກາດເລື່ອນຊັ້ນຂັ້ນນາຍພົນໃຫ້ການນຳ ຂັ້ນສູງຂອງກຳລັງປ້ອງກັນຄວາມສະຫງົບ
ກະຊວງປ້ອງກັນຄວາມສະຫງົບຈັດພິທີປະກາດ ເລື່ອນຊັ້ນຂັ້ນນາຍພົນໃຫ້ພະນັກງານນຳພາ- ບັນຊາຂັ້ນສູງຂອງກຳລັງປ້ອງກັນຄວາມສະຫງົບ ໃນວັນທີ 27 ພະຈິກ 2015ນີ້ ໂດຍເປັນກຽດເຂົ້າຮ່ວມຂອງ ພົນຈັດຕະວາ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີວ່າການກະຊວງປ້ອງກັນຄວາມສະຫງົບ ມີຄະນະພັກ-ຄະນະນຳກະຊວງ, ກົມໃຫຍ່ ຄະນະກົມກອງອ້ອມຂ້າງກະຊວງ ປກສ ເຂົ້າຮ່ວມ.
ພົຈວ ອາລູ ວາລີຊື້ ຫົວໜ້າກົມໃຫຍ່ການເມືອງ ປກສ ໄດ້ຜ່ານດຳລັດຂອງປະທານປະເທດແຫ່ງ ສປປລາວ ວ່າດ້ວຍການອະນຸມັດເລື່ອນຊັ້ນຈາກພັນເອກຂຶ້ນເປັນພົນຈັດຕະວາ ໃຫ້ພະນັກງານນຳພາ-ບັນຊາຂັ້ນສູງຂອງກຳລັງປ້ອງກັນຄວາມສະຫງົບ, ເຊິ່ງໄດ້ຮັບການເລື່ອນຊັ້ນໃນຄັ້ງນີ້ມີ ພົຈວ ດຣ ວັນເຮືອງ ນັນທະຈັກ ຫົວໜ້າກົມຄົ້ນຄ້ວາວິທະຍາສາດ-ປະຫວັດສາດ, ພົຈວ ຄຳສາຍ ຈັນທະວົງ ຫົວໜ້າຄຸ້ມຄອງສຳມະໂນຄົວ ແລະ ກໍ່ສ້າງຮາກຖານ ແລະ ພົຈວ ສົມຈັນ ແກ້ວຈັນດາ ຫົວໜ້າກອງບັນຊາການ ປກສ ແຂວງຫຼວງພະບາງ ພ້ອມທັງປະກາດເລື່ອນຊັ້ນໃຫ້ນາຍຕຳຫຼວດຂັ້ນນາຍພັນຈຳນວນ 218 ສະຫາຍ.
ພົຈວ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີວ່າການກະຊວງປ້ອງກັນຄວາມສະຫງົບກ່າວວ່າ: ການເລື່ອນຊັ້ນຂັ້ນນາຍພົນໃຫ້ພະນັກງານນຳພາ-ບັນຊາຂັັ້ນສູງຂອງກຳລັງປ້ອງກັນຄວາມສະຫງົບໃນເທື່ອນີ້ ເປັນການປະຕິບັດນະໂຍບາຍຂອງພັກ-ລັດຕໍ່ກຳລັງປ້ອງກັນຄວາມສະຫງົບຕາມລັດຖະທຳມະນູນແຫ່ງຊາດ ແລະ ກົດໝາຍຂອງກຳລັງປ້ອງກັນຄວາມສະຫງົບກ່ຽວກັບການແບ່ງຂັ້ນຄຸ້ມຄອງບັນຊາ, ການຍ້ອງຍໍຜູ້ທີ່ມີຄຸນງາມຄວາມດີ ຈາກການປະກອບສ່ວນປົກປັກຮັກສາພັດທະນາປະເທດຊາດ ກໍຄືປ້ອງກັນຄວາມສະຫງົບຮັກສາຄວາມເປັນລະບຽບຮຽບຮ້ອຍໃນສັງຄົມ ແລະຄົບມາດຖານເງື່ອນໄຂເລື່ອນຊັ້ນຕາມລະບຽບການ; ພ້ອມທັງສະແດງເຖິງຄວາມໄວ້ເນື້ອເຊືອໃຈຂອງພັກ-ລັດຄວາມເຕີບໃຫຍ່ຂະຫຍາຍຕົວ ແລະ ກ້າວໜ້າຂອງກຳລັງປ້ອງກັນຄວາມສະຫງົບ.
ໂອກາດນີ້ ພົຈວ ສົມແກ້ວ ສີລາວົງ ຍັງໄດ້ຮຽກຮ້ອງໃຫ້ພະນັກງານນຳພາ-ບັນຊາຂອງກຳລັງປ້ອງກັນຄວາມສະຫງົບທີ່ໄດ້ຮັບນະໂຍບາຍເລື່ອນຊັ້ນ ແລະຜູ້ອື່ນໆເອົາໃຈໃສ່ຊີ້ນຳ-ນຳພາພັດທະນາກຳລັງປ້ອງກັນຄວາມສະຫງົບໃຫ້ນັບມື້ເຕີບໃຫຍ່ເຂັ້ມແຂງຮອບດ້ານ, ສຳເລັດໜ້າທີ່ການເມືອງທີ່ໄດ້ຮັບມອບໝາຍ, ສົມຄູ່ກັບຄວາມໄວ້ເນື້ອເຊື້ອໃຈຂອງພັກ-ລັດແລະປະຊາຊົນ ໂດຍສະເພາະການປ້ອງກັນການສະເຫຼີມສະຫຼອງວັນຊາດທີ 2 ທັນວາຄົບຮອບ 40ປີ ທີ່ຈະມີຂຶ້ນໃນມໍ່ໆນີ້ ຕະຫຼອດຮອດກອງປະຊຸມໃຫຍ່ຄັ້ງທີ 10 ຂອງພັກ ແລະກອງປະຊຸມ ວັນສຳຄັນຕ່າງໆໃຫ້ມີຄວາມສະຫງົບປອດໄພ100%


text: ສານປະຊາຊົນສູງສຸດ (ສປສສ) ໄດ້ຈັດພິິທີມອບ-ຮັບ ໜ້າທີ່ ເລຂາຄະນະບໍລິຫານງານ ພັກ ຮັກສາການປະທານສານປະ ຊາຊົນສູງສຸດ ຂຶ້ນໃນວັນທີ 10 ມີນາ 2021 ນີ້, ລະ ຫວ່າງ ສະຫາຍ ຄຳພາ ແສງດາຣາ ເລຂາຄະນະພັກ ປະທານສານປະຊາຊົນສູງສຸດ (ຜູ້ເກົ່າ) ອອກພັກການ-ຮັບອຸດໜູນບຳນານ ແລະ ສະຫາຍ ນາງ ວຽງທອງ ສີພັນດອນ ຄະນະເລຂາທິການ ສູນກາງພັກ ເປັນເລຂາຄະນະບໍລິຫານງານພັກ ຮັກສາການປະທານສານປະຊາຊົນສູງສຸດ (ຜູ້ໃໝ່) ໂດຍມີ ສະຫາຍ ນາງ ສີໃສ ລືເດດມູນສອນ ກຳມະການກົມການເມືອງສູນກາງພັກ ຄະ ນະເລຂາທິການສູນກາງພັກ ຫົວ ໜ້າຄະນະຈັດຕັ້ງສູນກາງພັກ ພ້ອມດ້ວຍພະນັກງານຫຼັກແຫຼ່ງອ້ອມຂ້າງ ສປສສ ເຂົ້າຮ່ວມ. ສະຫາຍ ກັ້ງ ເຕັມສົມບັດ ຄະນະພັກ ຫົວໜ້າກົມຈັດຕັ້ງ-ພະ ນັກງານສານປະຊາຊົນສູງສຸດ ໄດ້ຜ່ານມະຕິຕົກລົງຂອງກົມການເມືອງສູນກາງພັກ ວ່າດ້ວຍການແຕ່ງຕັ້ງເລຂາຄະນະບໍລິ ຫານງານພັກສານປະຊາຊົນ ສູງສຸດ. ອີງຕາມມະຕິຕົກລົງຂອງກົມການເມືອງສູນກາງພັກ ສະ ບັບເລກທີ 031/ກມສພ, ລົງວັນທີ 3 ມັງກອນ 2018 ວ່າດ້ວຍວຽກງານຄຸ້ມຄອງພະນັກງານ, ອີງຕາມການຕົກລົງໃນກອງປະຊຸມກົມການເມືອງສູນກາງພັກ ແລະ ຄະນະເລຂາທິການສູນກາງພັກ ຄັ້ງວັນທີ 26-27 ມັງກອນ 2021 ແລະ ຄັ້ງວັນທີ 24-25 ກຸມພາ 2021, ອີງຕາມໜັງສືສະເໜີຂອງຄະນະຈັດຕັ້ງສູນກາງພັກ ສະບັບເລກທີ 57/ຄຈສພ, ລົງວັນທີ 2 ມີນາ 2021. ກົມການເມືອງສູນການພັກ ຕົກ ລົງແຕ່ງຕັ້ງ ສະຫາຍ ນາງ ວຽງທອງ ສີພັນດອນ ຄະນະເລຂາທິການສູນກາງພັກ ເປັນເລຂາຄະນະບໍລິຫານງານພັກ ຮັກສາການປະທານສານປະ ຊາຊົນສູງສຸດໃນພິທີດັ່ງກ່າວ ເພື່ອເປັນການສືບຕໍ່ປະຕິບັດວຽກງານຂອງສານໃຫ້ໄດ້ຮັບຜົນສຳ ເລັດສູງສຸດ, ສະຫາຍ ນາງ ສີໃສ ລືເດດມູນສອນ ໄດ້ຮຽກຮ້ອງໃຫ້ຜູ້ມາຮັບໜ້າທີ່ໃໝ່ ພ້ອມດ້ວຍພະນັກງານຫຼັກແຫຼ່ງທົ່ວສານ ຈົ່ງພ້ອມກັນສືບຕໍ່ເອົາໃຈໃສ່ຕື່ມບາງບັນຫາດັ່ງລຸ່ມນີ້: ໃຫ້ສືບຕໍ່ເອົາໃຈໃສ່ຜັນຂະຫຍາຍມະຕິ, ຄຳສັ່ງ, ກໍຄືແຜນການວາງອອກໄປຄົ້ນຄວ້າ, ປຶກສາຫາລືໃຫ້ມີຄວາມເຂົ້າໃຈເອກະພາບຢູ່ສານແຕ່ລະຂັ້ນ ແລ້ວຜັນຂະຫຍາຍເປັນແຜນການກິດຈະກໍາປະຕິ ບັດໃຫ້ແທດເໝາະກັບສະພາບຄວາມເປັນຈິງຂອງສານແຕ່ລະຂັ້ນ; ສືບຕໍ່ປົກປັກຮັກສາຄວາມສາ ມັກຄີພາຍໃນພັກ, ໃຫ້ມີຄວາມໜັກແໜ້ນ, ມີຄວາມເປັນເອກະພາບສູງ, ເປັນຫຼັກແຫຼ່ງ, ເປັນຄັນທຸງ ແລະ ເປັນແກນນຳໃນການເຕົ້າໂຮມຄວາມສາມັກຄີໃນຖັນແຖວພະນັກງານ-ສະມາຊິກພັກ ແລະ ປະຊາຊົນບັນດາເຜົ່າ; ສືບຕໍ່ເອົາໃຈໃສ່ສຶກສາອົບຮົມນຳພາແນວຄິດສະມາຊິກພັກ, ພະນັກງານທົ່ວສານປະຊາຊົນໃຫ້ມີຄວາມຮັບຮູ້ເຂົ້າໃຈຕໍ່ສະ ພາບການຜັນແປຂອງພາກ ພື້ນ ແລະ ສາກົນ, ໃຫ້ມີຄວາມ ເຂົ້າໃຈຕໍ່ຜົນສຳເລັດ ແລະ ໄຊຊະນະໃນການປົກປັກຮັກສາ ແລະ ພັດທະນາປະເທດຊາດ 46 ປີ ຜ່ານມາ, ກໍຄືການຈັດຕັ້ງປະຕິ ບັດມະຕິກອງປະຊຸມໃຫຍ່ ຄັ້ງທີ XI ຂອງພັກ; ສືບຕໍ່ເອົາໃຈໃສ່ການກໍ່ສ້າງຮາກຖານການເມືອງ ໃຫ້ມີຄວາມໜັກແໜ້ນ, ຮອບດ້ານ ໂດຍສະເພາະຢູ່ສານຂັ້ນຕົ້ນຕ້ອງຮັບປະກັນໃຫ້ປະຊາຊົນເຂົ້າຫາການບໍລິການຂອງສານມີຄວາມສະດວກ ແລະ ງ່າຍ, ໃຫ້ປະຊາຊົນສາມາດໃຊ້ສິດເປັນເຈົ້າໃນການປົກປ້ອງສິດຜົນປະ ໂຫຍດຕາມກົດໝາຍ ແລະ ເອົາໃຈໃສ່ປະສານສົມທົບກັບພາກສ່ວນທີ່ກ່ຽວຂ້ອງ ເພື່ອແກ້ໄຂຄະດີໃຫ້ມີຄວາມວ່ອງໄວ ແລະ ມີຄຸນນະພາບ ໂດຍສ້າງລະບຽບກົນໄກແກ້ໄຂໃຫ້ເຂົ້າສູ່ລະບົບຕາມກົດໝາຍກຳນົດ, ເຮັດໃຫ້ບັນຫາດຳເນີນໄປຕາມຂັ້ນຕອນທີ່ກຳນົດໄວ້ ໃນກົດໝາຍຢ່າງເຄັ່ງຄັດແຕ່ເບື້ອງຕົ້ນ; ເອົາໃຈໃສ່ໂຄສະນາ, ເຜີຍແຜ່ກົດໝາຍ ແລະ ວຽກງານຂອງສານ ໃຫ້ກວ້າງຂວາງ, ທົ່ວເຖິງ ເພື່ອຈຳກັດ, ສະກັດກັ້ນການລະເມີດກົດໝາຍ ທັງເປັນການແກ້ໄຂບັນຫາທີ່ຕົ້ນເຫດ ເພາະໃນປັດຈຸບັນປະຊາຊົນມີຄວາມຫຍຸ້ງຍາກໃນການເຂົ້າຫາກົດ ໝາຍ ແລະ ບໍ່ທັນປະຕິບັດຕາມກົດໝາຍກໍານົດ, ການກູ້ຢືມ, ຊື້- ຂາຍ, ມອບໂອນ ແລະ ບັນຫາອື່ນໆ; ສືບຕໍ່ປັບປຸງວຽກງານການບໍລິຫານສານໃຫ້ມີຄຸນນະພາບ ແລະ ປະສິດທິພາບສູງ, ເອົາ ໃຈໃສ່ເກັບ ແລະ ຄຸ້ມຄອງລາຍຮັບໃຫ້ມີຄວາມເຄັ່ງຄັດ ແລະ ຄົບຖ້ວນຕາມກົດໝາຍກຳນົດ. ຄຸ້ມຄອງລາຍຈ່າຍງົບປະມານຂອງລັດ ໃຫ້ມີຄວາມໂປ່ງໃສ, ຖືກຕ້ອງຕາມກົດໝາຍ ແລະ ຕົວຈິງຂອງ ແຕ່ລະທ້ອງຖິ່ນ ແລະ ຕ້ອງຖືສຳ ຄັນຕໍ່ວຽກກວດກາ, ປະເມີນຜົນຜູ້ພິພາກສາ, ພະນັກງານຂອງສານຢ່າງເປັນປົກກະຕິຕາມທີ່ກຳນົດໄວ້ໃນກົດໝາຍຜູ້ພິພາກສາ ແລະ ກົດໝາຍວ່າດ້ວຍພະນັກງານ-ລັດຖະກອນ. ການກວດກາການປະເມີນຜົນຕ້ອງຮັບປະກັນທາງດ້ານເນື້ອໃນ, ຮູບການ, ກຳນົດມາດຕະຖານ ແລະ ເງື່ອນໄຂສະເພາະແຕ່ລະເປົ້າໝາຍໃຫ້ລະອຽດ.